സിബിഎസ് നല്‍കി ബജാജ് സിടി 100, ഡിസ്‌കവര് 125 പരിഷ്‌കരിച്ചു - FUTURE KERALA - Daily on Business Economy and Society\nസിബിഎസ് നല്‍കി ബജാജ് സിടി 100, ഡിസ്‌കവര് 125 പരിഷ്‌കരിച്ചു\nഡിസ്‌കവര് 125 മോട്ടോര്‍സൈക്കിളിന്റെ ഡ്രം വേരിയന്റിന് 58,000 രൂപയും ഡിസ്‌ക് വേരിയന്റിന് 61,500 രൂപയുമാണ് വില\nന്യൂഡെല്‍ഹി : കംബൈന്‍ഡ് ബ്രേക്കിംഗ് സിസ്റ്റം നല്‍കി ബജാജ് സിടി 100, ബജാജ് ഡിസ്‌കവര് 125 മോട്ടോര്‍സൈക്കിളുകള് പരിഷ്‌കരിച്ചു. സിബിഎസ് നല്‍കിയതൊഴിച്ചാല് രണ്ട് മോട്ടോര്‍സൈക്കിളുകളിലും മറ്റ് മാറ്റങ്ങള് വരുത്തിയിട്ടില്ല.\nസ്‌പോക്ക്, അലോയ്, ഇലക്ട്രിക് സ്റ്റാര്‍ട്ട് സഹിതം അലോയ് എന്നീ മൂന്ന് വേരിയന്റുകളില് ബജാജ് സിടി 100 ലഭിക്കും. സ്‌പോക്ക് വീല് വേരിയന്റിന് 33,152 രൂപയും അലോയ് വീല് വേരിയന്റിന് 35,936 രൂപയും ഇലക്ട്രിക് സ്റ്റാര്‍ട്ട് സഹിതം അലോയ് വീല് വേരിയന്റിന് 41,587 രൂപയുമാണ് വില. ഡിസ്‌ക് ബ്രേക്ക്, ഡ്രം ബ്രേക്ക് എന്നീ രണ്ട് വേരിയന്റുകളില് ബജാജ് ഡിസ്‌കവര് 125 ലഭിക്കും. സിബിഎസ് ലഭിച്ച ഡ്രം വേരിയന്റിന് 58,000 രൂപയും ഡിസ്‌ക് വേരിയന്റിന് 61,500 രൂപയുമാണ് വില.\n99.27 സിസി, സിംഗിള് സിലിണ്ടര് എന്‍ജിനാണ് ബജാജ് സിടി 100 മോട്ടോര്‍സൈക്കിളിന് കരുത്തേകുന്നത്. ഈ മോട്ടോര് 7,500 ആര്‍പിഎമ്മില് 8.2 പിഎസ് കരുത്തും 4,500 ആര്‍പിഎമ്മില് 8.05 എന്‍എം ടോര്‍ക്കും ഉല്‍പ്പാദിപ്പിക്കും. 124.6 സിസി, ഡിടിഎസ്-ഐ എന്‍ജിനാണ് ബജാജ് ഡിസ്‌കവര് 125 ഉപയോഗിക്കുന്നത്. ഈ മോട്ടോര് 11 പിഎസ് കരുത്തും 10.8 എന്‍എം ടോര്‍ക്കും ഉല്‍പ്പാദിപ്പിക്കും.5സ്പീഡാണ് ട്രാന്‍സ്മിഷന്.\nTags:\tBajaj CT 100, cbs\nപണം കൊയ്യാന് യുഎഇയുടെ ടി20 ലീഗ്!\nയുഎഇയുടെ യൂണിയന് സിമന്റ് ഇനി ഇന്ത്യയുടെ ശ്രീ സിമന്റിന് സ്വന്തം


അവരെ നാറ്റിക്കാന് സംഘികളോ വിഎസ് ഗ്രൂപ്പുകാരോ കൊടുത്തതാകാം, ചിന്തയെ ന്യായീകരിച്ച് ജയശങ്കര് : Rashtradeepika\nഅവരെ നാറ്റിക്കാന് സംഘികളോ വിഎസ് ഗ്രൂപ്പുകാരോ കൊടുത്തതാകാം, ചിന്തയെ ന്യായീകരിച്ച് ജയശങ്കര്\nജാതിയും മതവും ഇല്ലാത്ത സഖാത്തിക്കു സ്വന്തം വിവാഹത്തില് ജാതിയും മതവും നിര്‍ബന്ധമാണ് എന്ന തരത്തില് വന്ന പരസ്യത്തോട് പ്രതികരിച്ച് അഡ്വ. എ.ജയശങ്കറിന്റെ ഫേസ്ബുക് പോസ്റ്റ്. തികഞ്ഞ മതേതരവാദിയും ജനാധിപത്യ വിശ്വാസിയും കത്തിച്ചാല് കത്തുന്ന വിപ്ലവകാരിയുമായ യുവതി 28വയസ്, 168സെമീ, ഗവേഷക. ജാതി, മത പരിഗണന കൂടാതെ പുരോഗമന ചിന്താഗതിക്കാരനായ ജീവിതപങ്കാളിയെ ആഗ്രഹിക്കുന്നു. ഇങ്ങനെ ഒരു പരസ്യമാണ് ചിന്താ ജെറോമിന്‍െറതായി നമ്മള് പ്രതീക്ഷിക്കുക. പക്ഷേ, വന്നത് മറ്റൊരു രീതിയിലും. ഈ പരസ്യം ചിന്ത കൊടുത്തതാവില്ല, മൂന്നു തരം. ഒന്നുകില് അവരെ നാറ്റിക്കാന് സംഘികളോ വിഎസ് ഗ്രൂപ്പുകാരോ കൊടുത്തതാകാം.\nപരസ്യത്തെ തളളിപ്പറഞ്ഞുവെങ്കിലും പോലീസില് പരാതി കൊടുക്കാന് ചിന്ത തയ്യാറല്ല. ഒന്നാലോചിച്ചാല് അതിലൊന്നും കഥയില്ല. മാര്‍ക്‌സിസ്റ്റുകാരും മനുഷ്യരാണ്. നമുക്കു ജാതിയില്ല എന്ന് പറയും, കല്യാണം കഴിക്കുമ്പോള് ജാതിയും ജാതകവും നോക്കും. ഇഎംഎസ്സിന്‍െറ നാല് മക്കളും സ്വജാതിയില് നിന്നാണ് വേളികഴിച്ചത്; അതും ഓത്തുള്ള ഇല്ലങ്ങളില് നിന്നുമാത്രം. അച്യുതാനന്ദനും പിണറായി വിജയനും എം.എ ബേബിയും ഇക്കാര്യത്തില് ഏകാഭിപ്രായക്കാരാണ്.\nയുവനേതാക്കളും അതേ പാത പിന്തുടരുന്നു. ശ്രീരാമകൃഷ്ണനും സ്വരാജും ഷംസീറുമൊക്കെ ദൃഷ്ടാന്തങ്ങള്. എം ബി രാജേഷാണ് സാമാന്യ നിയമത്തിന് അപവാദം. സുരേഷ് കുറുപ്പും കൃഷ്ണദാസും ശര്‍മ്മയുമൊക്കെ ‘മുന്തിയ’ ജാതിയില് നിന്ന് ജീവിതസഖികളെ കണ്ടെത്തിയവരാണ്. കെ.ചന്ദ്രന്‍പിള്ള മറിച്ചുളള ഉദാഹരണം. മിശ്രഭോജനം നടത്തി പുലയന് അയ്യപ്പന് എന്ന ദുഷ്‌പേരു സമ്പാദിച്ച സഹോദരന് അയ്യപ്പന് അയ്യാക്കുട്ടി ജഡ്ജിയുടെ മകളെ കല്യാണം കഴിക്കാന് തീരുമാനിച്ചപ്പോള് ചില ചെറുപ്പക്കാര് ചോദിച്ചു: ഇയാള് എന്തു കൊണ്ട് ഒരു പുലയിപ്പെണ്ണിനെ കല്യാണം കഴിക്കുന്നില്ല? അതു കേട്ട ഒരു കാരണവര്: ഈ അയ്യപ്പന് ജനിച്ചതില് പിന്നെ ആദ്യമായി ഒരു നല്ല കാര്യം ചെയ്യാന് പോകുകയാണ്, നീയൊക്കെ കൂടി അത് മുടക്കരുത്.


പ്രധാനമന്ത്രിയുടെ 'കേക്ക് രൂപം' വികൃതമായി: ഇതാണ് ഹീറോകളുടെ രൂപം ബേക്ക് ചെയ്യരുതെന്ന് പറയുന്നത്! | News in Malayalam\nപ്രധാനമന്ത്രിയുടെ 'കേക്ക് രൂപം' വികൃതമായി: ഇതാണ് ഹീറോകളുടെ രൂപം ബേക്ക് ചെയ്യരുതെന്ന് പറയുന്നത്!\nന്യൂസിലാന്‍ഡ് പ്രധാനമന്ത്രി ജെസിന്ദ ആര്‍ഡനോടുള്ള ആദര സൂചകമായി ടെലിവിഷന് അവതാരക ഉണ്ടാക്കിയ ഒരു കേക്കാണ് ഇപ്പോള് സമൂഹ മാധ്യമങ്ങളിലെ ചര്‍ച്ചാ വിഷയം.\nLast Updated : Apr 17, 2020, 08:46 AM IST\nന്യൂസിലാന്‍ഡിലെ ടെലിവിഷന് താരവും കൊമേഡിയനുമായ ലോറ ഡാനിയേലാണ് നയപരമായ പ്രവര്‍ത്തനങ്ങള് കൊണ്ട് ലോക ശ്രദ്ധ നേടിയ ന്യൂസിലാന്‍ഡ് പ്രധാനമന്ത്രി ജെസിന്ദ ആര്‍ഡന്-ന്‍റെ രൂപത്തില് കേക്ക് തയാറാക്കിയത്.\nകാഴചയില് ജെസിന്ദയുടെ രൂപമുള്ള കേക്ക് തയാറാക്കാനാണ് ലോറ ശ്രമിച്ചതെങ്കിലും അവസാനം ലഭിച്ചത് ഒരു വികൃത രൂപമാണ്. ജെസിന്ദയുമായി യാതൊരു സാമ്യവുമില്ലാത്ത രൂപമാണ് കേക്കിനുണ്ടായിരുന്നത്. പോരെങ്കില്, അവസാന ഫലം ഒരു വികൃതരൂപവും!\nഎന്നാല്, തന്‍റെ പ്രയത്നവും 'കല'യും നശിപ്പിക്കാന് ലോറ തയാറായില്ല. കേക്കിന്‍റെ ഫോട്ടോ താരം ഇന്‍സ്റ്റഗ്രാമില് പോസ്റ്റ് ചെയ്തു.\n'നമ്മളുടെ ഹീറോകളുടെ രൂപത്തില് കേക്ക് തയാറാക്കരുതെന്ന് അവര് പറയുന്നത് വെറുതെയല്ല. എന്നാല്, എനിക്കിത് പരീക്ഷിക്കണമായിരുന്നു. എന്നോട് ക്ഷമിക്കണം ജെസിന്ദ. ഉണ്ടായിരുന്ന സാധനങ്ങള് വച്ച് ഞാന് എന്‍റെ കഴിവിന്‍റെ പരാമാവധി ശ്രമിച്ചു.' -എന്ന അടിക്കുറിപ്പോടെയാണ് താന് ഉണ്ടാക്കിയ കേക്കിന്‍റെ ഫോട്ടോ ലോറ ഇന്‍സ്റ്റഗ്രാമില് പങ്കുവച്ചിരിക്കുന്നത്.\nപങ്കുവച്ച് നിമിഷങ്ങള്‍ക്കകം തന്നെ ലോറയുടെ ഈ കേക്ക് സമൂഹ മാധ്യമങ്ങളില് വൈറലായി. ജെസിന്ദയും ലോറയുടെ ഈ പോസ്റ്റിനു കമന്‍റ് ചെയ്തു. ഞെട്ടിപോയ ഇമോജിയായിരുന്നു പ്രധാനമന്ത്രിയുടെ മറുപടി.\nജെസിന്ദ ആര്‍ഡന്‍റെ ഏറ്റവും പുതിയ ജീവചരിത്ര പുസ്കമായ 'An Extraordinary Leader'ന്‍റെ പുറം കവറിലെ ചിത്രമാണ് ലോറ പകര്‍ത്താന് ശ്രമിച്ചത്. കൊറോണ വൈറസ് വ്യാപനം തടയുന്നതിന്‍റെ ഭാഗമായി ഏര്‍പ്പെടുത്തിയിരിക്കുന്ന ലോക്ക് ഡൌണിനെ തുടര്‍ന്ന് സൂപ്പര് മാര്‍ക്കറ്റുകളില് മാവും ബേക്കിംഗ് പൌഡറുമൊന്നും ലഭിക്കാനില്ല.\nലോക്ക് ഡൌണ് കാലത്ത് എന്തെങ്കിലും വ്യത്യസ്തമായി ചെയ്യാന് തീരുമാനിച്ച ലോറയ്ക്ക് ആവശ്യത്തിനുള്ള സാധനങ്ങള് ലഭിച്ചില്ല എന്നതാണ് വാസ്തവം. ലോറയുടെ ഈ കേക്ക് ബേക്കിംഗിനെ കളിയാക്കി നിരവധി പേരാണ് രംഗത്തെത്തുന്നത്. പ്രധാനമന്ത്രിയോടുള്ള ആദര സൂചകമായി ഇങ്ങനെയൊരു കേക്ക് തയാറാക്കാനുള്ള ലോറയുടെ തീരുമാനത്തെ അഭിനന്ദിക്കുന്നവരും കുറവല്ല.\nലോകത്തില് ഏറ്റവും കര്‍ശനമായി ലോക്ക് ഡൌണ് നിയന്ത്രങ്ങള് നടപ്പിലാക്കുന്ന രാജ്യങ്ങളില് ഒന്നാണ് ന്യൂസിലാന്‍ഡ്. കൊറോണ വൈറസ് പ്രതിസന്ധിയെ നേരിടാന് വളരെ കാര്യക്ഷമമായി പ്രവര്‍ത്തിക്കുകയും നേതൃത്വം നല്‍കുകയും ചെയ്യുന്ന ജെസിന്ദ ഏറെ പ്രശംസകള് നേടിയ രാഷ്ട്ര നേതാവ് കൂടിയാണ്.\nNew ZealandJacinda ArdernJacinda Ardern CakeLaura Daniel


ആരാധകര് നിരാശയില്; നയന്‍താര ചിത്രത്തില് നിന്നും പിന്‍മാറി മമ്മൂക്ക – Truevision News\nLATEST NEWS മഴക്കെടുതി ; കോട്ടയത്ത് റോഡില് വെള്ളക്കെട്ടില് ഉണ്ടായ കുഴിയില് ബൈക്ക് വീണു യുവാവിന് പരിക്ക് കോൺഗ്രസിന്റെ അധ്യക്ഷ സ്ഥാനം രാഹുൽ ഗാന്ധി ഏറ്റെടുക്കണം ; രമേശ് ചെന്നിത്തല കശ്മീരില് 4ജി ഇന്‍റ‍ർനെറ്റ് സേവനങ്ങൾ പുനസ്ഥാപിക്കുന്നു\nആരാധകര് നിരാശയില്; നയന്‍താര ചിത്രത്തില് നിന്നും പിന്‍മാറി മമ്മൂക്ക\nനയന്‍താരയുമൊന്നിച്ചുള്ള ചിത്രം വേണ്ടെന്ന് വെച്ച് മെഗാസ്റ്റാര് മമ്മൂട്ടി. വണ് ആണ് മമ്മൂട്ടിയുടെ ഏറ്റവും പുതിയ വിശേഷം. നാളേറെയായി ആരാധകര് ആകാംഷയോടെ കാത്തിരിക്കുന്ന ഈ ചിത്രം ഏപ്രില് ആദ്യവാരം തിയേറ്ററുകളിലെത്തും. ചിത്രത്തിന്റെ തിരക്കുകളിലാണിപ്പോള് താരം. ഈ സാഹചര്യത്തിലാണ് ലേഡി സൂപ്പര് സ്റ്റാര് നയന്‍താരയ്‌ക്കൊപ്പമുള്ള ചിത്രം മമ്മൂട്ടി വേണ്ടെന്ന് വെയ്ക്കുന്നത്.\nമമ്മൂട്ടിയുടെ ഈ തീരുമാനം ഇരുതാരങ്ങളുടെയും ആരാധകരെ ഒന്നടങ്കം നിരാശരാക്കിയിരിക്കുകയാണ്. സമയത്ത് ഷൂട്ടിംഗ് തുടങ്ങാത്തതിനാലും ഇരുവരുടെയും ഡേറ്റുകള് മാറിയതിനാലുമാണ് മമ്മൂട്ടി ഈ സിനിമയില് നിന്നും പിന്മാറിയതെന്നാണ് റിപ്പോര്‍ട്ടുകള്. ഈ ചിത്രത്തിനായി വാങ്ങിയ അഡ്വാന്‍സ് തുകയും മമ്മൂട്ടി തിരിച്ചുനല്‍കിയിട്ടുണ്ട്.\nകടയ്ക്കല് ചന്ദ്രന് എന്ന കേരള മുഖ്യമന്ത്രിയായാണ് ചിത്രത്തില് മമ്മൂട്ടി എത്തുന്നത്. ചിറകൊടിഞ്ഞ കിനാവുകള്‍ക്ക് ശേഷം സന്തോഷ് വിശ്വനാഥന് സംവിധാനം ചെയ്യുന്ന ചിത്രത്തില് സംവിധായകന് രഞ്ജിത്ത്, ജോജു ജോര്‍ജ്, സലിം കുമാര്, മുരളി ഗോപി, ബാലചന്ദ്ര മേനോന്, ശങ്കര് രാമകൃഷ്ണന്, മാമുക്കോയ തുടങ്ങീ വന് താരങ്ങളാണ് അണിനിരക്കുന്നത്. ഇതിനോടകം തന്നെ ചിത്രത്തിന്റെ പോസ്റ്ററുകള് ആരാധകര് ഏറ്റെടുത്തുകഴിഞ്ഞു. ഇച്ചായന്‍സ് പ്രൊഡകഷന്‍സ് നിര്‍മ്മിക്കുന്ന ചിത്രം ശ്രീലക്ഷ്മി ആര് ആണ് നിര്‍മ്മിക്കുന്നത്.\nlady superstar nayanthara, mammootty\nമഴക്കെടുതി ; കോട്ടയത്ത് റോഡില് വെള്ളക്കെട്ടില് ഉണ്ടായ കുഴിയില് ബൈക്ക് വീണു യുവാവിന് പരിക്ക്\nകോട്ടയം: കോട്ടയം മാതാ ഹോസ്പിറ്റലിന് മുൻവശത്തെ റോഡില് വെള്ളക്കെട്ടിലെ കുഴിയില് ബൈക്ക് അപകടത്തിൽപ്പെട്ട് …Read More »\nകോൺഗ്രസിന്റെ അധ്യക്ഷ സ്ഥാനം രാഹുൽ ഗാന്ധി ഏറ്റെടുക്കണം ; രമേശ് ചെന്നിത്തല\nദില്ലി: കോൺഗ്രസിന്റെ അധ്യക്ഷ സ്ഥാനം രാഹുൽ ഗാന്ധി ഏറ്റെടുക്കണമെന്ന് രമേശ് ചെന്നിത്തല. ആവശ്യം …Read More »\nകശ്മീരില് 4ജി ഇന്‍റ‍ർനെറ്റ് സേവനങ്ങൾ പുനസ്ഥാപിക്കുന്നു\nദില്ലി: ജമ്മു കശ്മീരിൽ 4ജി ഇന്‍റ‍ർനെറ്റ് സേവനങ്ങൾ പുനസ്ഥാപിക്കുന്നു. ആഗസ്റ്റ് 16 മുതൽ …Read More »\nമോഹന്‍ലാലിനെതിരെ പ്രകാശ് രാജും;105 പേർ ഒപ്പിട്ട നിവേദനം മുഖ്യമന്ത്രിക്ക് കൈ മാറി


ട്രെയിന് ബസ് ഇവന്റ്.\nഹ്മ്ം കുറച്ച് ലേറ്റായി പോയ്. എന്ത് ചെയ്യാനാ ട്രെയിനും ബസും ഒരുമിച്ച് കിട്ടാനില്ലെന്നേ . ദാ കിട്ടിയപ്പോ ട്രെയിന് + ഷെഡ് + ബസ് + റോഡ് + കെട്ടിടം + മരം+ ആകാശം (ഇനി വല്ലതുമുണ്ടോ?) എല്ലാം കൂടി ഒത്തു.\nറാഷിദിയ, ദുബായ് RTA ഓഫീസിനടുത്ത് വച്ചിരിക്കുന്ന ട്രെയിന് ബോഗി. ദുബായ് മെട്രോ തുടങ്ങുന്ന സമയത്ത് ആദ്യം പ്രദര്ശനത്തിനു വന്നത് ഈ ബോഗി ആണെന്ന് തോന്നുന്നു.\nവഴിയോരത്താകെ പൂത്തു നില്ക്കുകയാണ്. വേനല് വന്നത് അറിഞ്ഞിരുന്നോ ആവോ??\nകണ്ണട ഇവന്റ് ;)\nകൈ കൊണ്ട് നിഴല് ചിത്രങ്ങൾ ഉണ്ടാക്കാറില്ലേ? എന്റെ ഒരു സഹപ്രവർത്തകൻ ഷാനി, മുൻപൊരിക്കൽ "ദേഖോ ... ചഷ്മാ" എന്നു പറഞ്ഞ് കൈ വിരലുകൾ പിണച്ച് മുഖത്ത് വച്ച് കണ്ണടയുണ്ടാക്കി. അന്നു പിന്നെ അതനുകരിക്കൽ ആയിരുന്നു :)\nകൈ ക്രോസ് ചെയ്ത്, പുറം ചേർത്ത് പിടിച്ച് ചെറു വിരലുകൾ തമ്മിലും മോതിരവിരലുകൾ തമ്മിലും പിണച്ച്, ചൂണ്ടുവിരലുകൾ മുദ്രയാക്കി (ദ്വിമുദ്ര, അതെന്തെന്ന് അറിയാത്തവര് ചതിക്കാത്ത ചന്തുവിലെ സലിം കുമാറിന്റെ ഡാന്സ് സീന് കാണൂ:)\nഎന്നിട്ട് മുഖത്ത് ചേർത്ത്, കണ്ണ് മിഴിച്ച്പിടിച്ച്...\n[ -ഇതെന്റെ ആത്മഹത്യാ ഇവന്റ് അല്ല, പ്ലീസ്, ആക്കരുത്- :)]


അതിജീവനത്തിന്റെ ആത്മകഥനം | Malayalam News\n2019-07-07 16:00:00 സി. റഹീം\n'ജീവിതം കത്തിനിന്ന മധ്യാഹ്നത്തിൽ വന്നുപെട്ട പരീക്ഷണമായിരുന്നു എന്നെ സംബന്ധിച്ചിടത്തോളം കാൻസർ. ആകെ കരിഞ്ഞുണങ്ങിയ കാലം. അവിടേക്ക് തളിർപ്പച്ചയായി തിരിച്ചുകിട്ടയതാണീ ജീവിതം. അതൊരു യാത്രയായിരുന്നു. പ്രയാസങ്ങളും ആശങ്കകളും നിറഞ്ഞ സുഖകരമല്ലാത്ത യാത്ര. ലക്ഷ്യത്തിലെത്താൻ ദുസ്സഹമായ വഴികളിലൂടെ ഏറെ നടക്കേണ്ടിവന്നു' ഇളംകാറ്റും ഈറൻ പ്രഭാതവും ഇനിയും എനിക്കായുണ്ടെന്ന പ്രത്യാശാനിർഭരമായ വാക്കുകളോടെയാണ് ഷാനവാസ് പോങ്ങനാട് ഈ പുസ്തകം അവസാനിപ്പിക്കുന്നത്.\nഷാനവാസ് പോങ്ങനാടിന്റെ 'ഉച്ചമരപ്പച്ച' എന്ന പുസ്തകം കൈയിലെടുക്കുമ്പോൾ അതിന്റെ പുറംചട്ടയിൽ ഇങ്ങനെ എഴുതിയിരിക്കുന്നത് കാണാം. 'ആയുസ്സിന്റെ മുനമ്പിൽനിന്ന് തിരിച്ചുവന്നതിന്റെ അനുഭവ സാക്ഷ്യവും അതിജീവനത്തിന്റെ കരളുരുകുന്ന ആത്മകഥനം.' ഈ പുസ്തകം സമർപ്പിച്ചിരിക്കുന്നത് അർബുദത്തോട് പോരുതുന്നവർക്കാണ്.\nഅപ്രതീക്ഷിതമായ അനുഭവങ്ങൾ വേട്ടയാടിയ ദിനങ്ങൾ, ജീവിതത്തിന്റെ പ്രസന്നതയാകെ കോരിയെടുത്ത് പറന്നുപോയ കാലം ഓർത്തെടുക്കുകയാണ് മലയാളം ന്യൂസിന്റെ തിരുവനന്തപുരം ബ്യൂറോയിലെ ചീഫ് റിപ്പോർട്ടറും പ്രസാദകനും എഴുത്തുകാരനുമായ ഷാനവാസ് പോങ്ങനാട്. മരണത്തിനും ജീവിതത്തിനുമിടയിലെ നൂൽപാലത്തിലൂടെ നടത്തിയ യാത്രയുടെ നേരനുഭവക്കുറിപ്പുകളാണ് ഈ പുസ്തകം. ആരെയും ഭയപ്പെടുത്തുന്ന കാൻസറെന്ന രോഗത്തെ തന്റെ ഇഛാശക്തി കൊണ്ട് തോൽപിച്ച് മടങ്ങിയെത്തിയതിന്റെ അനുഭവ വിവരണം. രോഗികൾക്ക് ആശയും ധൈര്യവും പകരുന്ന കുറിപ്പുകളാണിതിലുള്ളത്. പെട്ടെന്നൊരു നിമിഷം കാൻസറിന് അടിപ്പെട്ടതായി അറിയുമ്പോഴുള്ള നിസ്സഹായതയ്ക്ക് നടുവിൽ തനിക്ക് കൈത്താങ്ങിനിന്നവരോടുള്ള കടപ്പാടും ചികിത്സയുടെ ഓരോ ഘട്ടവും മാധ്യമ പ്രവർത്തകന്റെ സൂക്ഷ്മതയോടെ ഇതിൽ രേഖപ്പെടുത്തിയിരിക്കുന്നു.\n'പെട്ടെന്നൊരു ദിനം രോഗത്തിന്റെ ഇരുൾ വന്നുമൂടുകയായിരുന്നു. കാൻസറിനെ നേരിടാൻ ഇറങ്ങുമ്പോൾ വിജയം അകലെയായിരുന്നു. എങ്കിലും ആ പോരാട്ടം തുടർന്നു. എനിക്കൊപ്പം നടന്നവർ, എന്നെ ആശ്വസിപ്പിച്ചവർ, സഹായിച്ചവർ എല്ലാ മുഖങ്ങളും ഓർമയിൽ കടന്നുവരും. ഇനിയും പലരുമുണ്ട്. സ്വകാര്യമായ കുറിപ്പായി കരുതുക' ഷാനവാസ് ആമുഖമായി വ്യക്തമാക്കുന്നു.\nമാരകരോഗ ബാധിതനായ ഒരാൾക്ക് സുഹൃത്തുക്കൾ നൽകുന്ന ഒരാശ്വാസ വാക്ക് പോലും രോഗിയിൽ അദ്ഭുതങ്ങൾ സൃഷ്ടിക്കും. അവഗണനയും കുത്തുവാക്കുകളും അതുപോലെ തന്നെ വേദനാജനവുമായിരിക്കും. രോഗിയെ ശുശ്രൂഷിക്കുന്നവരും അടുപ്പക്കാരും ഇതൊക്കെ അറിഞ്ഞിരിക്കേണ്ടതാവശ്യമാണ്. വേണ്ടപ്പെട്ടവരുടെ സാമീപ്യം രോഗിക്ക് എന്ത് ആശ്വാസമാണന്നോ പകർന്നുനൽകുന്നത്. രോഗികകൾ സാന്ത്വനവും പരിചരണവും കൊതിക്കുന്നുണ്ട്. ഇക്കാര്യങ്ങളൊക്കെ ഷാനവാസ് പോങ്ങനാട് ഈ പുസ്തകത്തിൽ അവതരിപ്പിക്കുന്നു. രോഗികളും ഡോക്ടർമാരും പൊതുജനങ്ങളും ഒരുപോലെ വായിച്ചിരിക്കേണ്ട പുസ്തകമാണിത്.\nമഷി ചരിഞ്ഞ ആകാശം, പച്ചകുത്തിയ നിലങ്ങൾ, കുട്ടികളുടെ രാജാരവിവർമ, നിയമസഭ കാണാം പഠിക്കാം, വഴിമരത്തണലിൽ എന്നീ പുസ്തകങ്ങൾ എഴുതിയയാളാണ് ഷാനവാസ് പോങ്ങനാട്. ഈ ഒരു കൈത്തഴക്കം ഉച്ചമരപ്പച്ചയിലും തെളിഞ്ഞു കാണാം.\nഈ പുസ്തകത്തിൽ ഷാനവാസ് നടത്തുന്ന പ്രകൃതി വർണനകൾ ഒരു ചെറുകഥയുടെ ഭാഷാ വഴക്കത്തോടെയാണ്. 'മഞ്ഞുകാലം വിട പറയാനൊരുങ്ങുകയാണ്. വെയിലിന്റെ ശക്തി കൂടി വരുന്നു. വീടിന് മുന്നിലെ മരത്തലപ്പ് നോക്കിയങ്ങനെ നിൽക്കും. അടുത്ത പുരയിടത്തിൽ വീടുകളൊന്നുമില്ലാത്തതിനാൽ നിറയെ മരങ്ങളാണ്. വീടിനോട് ചേർന്ന ഒരു പുളിമരം പച്ചവിരിച്ച് നിൽക്കുന്നുണ്ട്. പ്ലാവും മാവും വാഴയുമൊക്കെയുള്ള പറമ്പായിരുന്നു അത്. കീമോയെടുത്ത് വീട്ടിൽ വിശ്രമിക്കുമ്പോഴാണ് ആ മരങ്ങൾക്കിടയിലെ ഒരു അയണി മരത്തിന്റെ കൊമ്പുകൾ മുറിച്ചിറക്കിയത്. മരത്തിന്റെ ഓരോ കൊമ്പ് വെട്ടിയിറക്കുന്നതും നൊമ്പരപ്പെടുത്തുന്ന കാഴ്ചയായിരുന്നു'\nമാധ്യമ പ്രവർത്തകന്റെ സൂക്ഷ്മമായ നിരീക്ഷണ ബോധവും വിശകലന ബുദ്ധിയും ഈ ഗ്രന്ഥത്തെ കൂടുതൽ ശ്രദ്ധേയമാക്കുന്നു. രോഗവും ചികിത്സയും സംബന്ധിച്ച ഗ്രന്ഥങ്ങൾ നിരവധി ഇറങ്ങുന്നുണ്ടെങ്കിലും ഭാഷാപരമായ തെളിമ ഈ പുസ്തകത്തിന്റെ ഒരു പ്രത്യേകതയായി ചൂണ്ടിക്കാട്ടാനാവും.\nപുസ്തകം കൈയിലെടുക്കുന്നവരെ വായനയിലേക്ക് ആകർഷിക്കാൻ തക്ക ലളിതവും കാവ്യാത്മകവുമാണ് ഇതിന്റെ ഭാഷ. കണ്ണീരിൽ ചാലിച്ചെടുത്ത കവിതയെന്ന ഈ അനുഭവക്കുറിപ്പുകളെ വിശേഷിപ്പിക്കാം. ഒരു ഫീച്ചർ പോലെ വായിച്ചുപോകാൻ കഴിയും.\n'മരങ്ങൾക്ക് മീതെ മഞ്ഞെവെയിൽ വീണുകിടന്നു. ഈ മുറ്റത്തുനിന്ന് എത്രയോ തവണ അകലെ ആകാശം മുട്ടിനിൽക്കുന്ന ചക്രവാളത്തെ നോക്കിനിന്നിട്ടുണ്ട്. അതിനപ്പുറത്തെന്തായിരിക്കും? പക്ഷികൾ പറന്ന് മറയുന്നു. മേഘങ്ങൾ അലസമായി അങ്ങോട്ടേക്ക് തുഴയുകയാണ്. ജീവിതത്തിന്റെ കൂടുപേക്ഷിച്ച് പോകുന്നവർ പറയുന്നിടമാണോ ആകാശത്തിന്റെ ഈ വക്ക്. വീണ്ടും അവിടേക്ക് നോക്കിനിൽക്കുകയാണ്. പക്ഷേ പ്രകാശമാനമായ മേഘപാളികളാണ് കാണുന്നത്. നുരകുത്തിമറിയുന്ന മേഘക്കീറുകളിൽ വെള്ളിത്തിളക്കം'\nരോഗത്തെ അതിജീവിച്ചുവന്ന പ്രശസ്തരുടെയും അത്ര പ്രശസ്തരല്ലാത്തവരുടേതുമായി നിരവധി പുസ്തകങ്ങൾ വന്നിട്ടുണ്ട്. എന്നാൽ ഇതിൽനിന്ന് 'ഉച്ചമരപ്പച്ച' വേറിട്ടുനിൽക്കുന്നു. 'ജീവിതം കത്തിനിന്ന മധ്യാഹ്നത്തിൽ വന്നുപെട്ട പരീക്ഷണമായിരുന്നു എന്നെ സംബന്ധിച്ചിടത്തോളം കാൻസർ. ആകെ കരിഞ്ഞുണങ്ങിയ കാലം. അവിടേക്ക് തളിർപ്പച്ചയായി തിരിച്ചുകിട്ടയതാണീ ജീവിതം. അതൊരു യാത്രയായിരുന്നു. പ്രയാസങ്ങളും ആശങ്കകളും നിറഞ്ഞ സുഖകരമല്ലാത്ത യാത്ര. ലക്ഷ്യത്തിലെത്താൻ ദുസ്സഹമായ വഴികളിലൂടെ ഏറെ നടക്കേണ്ടിവന്നു'\nഇളംകാറ്റും ഈറൻ പ്രഭാതവും ഇനിയും എനിക്കായുണ്ടെന്ന പ്രത്യാശാനിർഭരമായ വാക്കുകളോടെയാണ് ഷാനവാസ് പോങ്ങനാട് ഈ പുസ്തകം അവസാനിപ്പിക്കുന്നത്.\nSunday Plus cancer fighting book review


മീനങ്ങാടി:ഓട്ടോറിക്ഷ ഒഴികെയുള്ള ടാക്‌സി വാഹനങ്ങള്‍ക്ക് സിഎഫ് എടുക്കാന് ജിപിഎസ് വേണമെന്ന തീരുമാനം അടിയന്തരമായി പിന്‍വലിക്കണമെന്ന് വയനാട് ജില്ലാ ഓട്ടോ ടാക്‌സി ലൈറ്റ് മോട്ടോര് വര്‍ക്കേഴ്‌സ് യൂണിയന് (സിഐടിയു) ജില്ലാസമ്മേളനം ആവശ്യപ്പെട്ടു. കേരളത്തില് നിലവില് ഓടുന്ന ടാക്‌സി വാഹനങ്ങള്‍ക്ക് ജിപിഎസ് ഘടിപ്പിക്കണമെങ്കില് 8000 മുതല് 15000 രൂപവരെ വിലവരും. മോട്ടോര് മേഖലയില് വലിയ പ്രതിസന്ധിസൃഷ്ടിക്കുന്ന ഈ കാലഘട്ടത്തില് ഇത്രയും ഭീമമായ തുക മുടക്കാന് തൊഴിലാളികള്‍ക്ക് കഴിയില്ല. പെട്രോളിയം വില വര്‍ധന, ഇന്‍ഷൂറന്‍സ് പ്രീയ തുകവര്‍ധന ഉള്‍പ്പെടെ വലിയ പ്രതിസന്ധിയിലാണ്. പുതിയ വാഹനങ്ങള് ജിപിഎസ് ഘടിപ്പിക്കുന്നത് ഗുണകരമാണ്. അതിനെ യൂണിയന് സ്വാഗതം ചെയ്യുന്നു. പഴയ വാഹനങ്ങളെ ഒഴിവാക്കി ഉത്തരവിറക്കണം. 28ന് ട്രാന്‍സ്‌പോര്‍ട് കമീഷന് ഓഫീസിലേക്ക് തൊഴിലാളികളുടെ പ്രതിഷേധ മാര്‍ച്ച് സംഘടിപ്പിക്കും. ദേശീയ പാതയിലെ രാത്രിയാത്രാ നിരോധനം പിന്‍വലിക്കുക, ഓട്ടോമീറ്റര് സീല് ചെയ്യാന് കാലതാസം നേരിട്ടാല് 2000 രൂപ പിഴ ഏര്‍പ്പെടുത്തിയ നടപടി പിന്‍വലിക്കുക തുടങ്ങിയ ആവശ്യങ്ങളും ഉന്നയിച്ചു.\nസമ്മേളനം സംസ്ഥാന പ്രസിഡന്റ് കെ എസ് സുനില്‍കുമാര് ഉദ്ഘാടനം ചെയ്തു. പ്രസിഡന്റ് കെ എന് കൃഷ്ണന് അധ്യക്ഷനായിരുന്നു. സെക്രട്ടറി കെ സുഗതന് റിപ്പോര്‍ട്ട് അവതരിപ്പിച്ചു. സിപിഐ എം ജില്ലാ സെക്രട്ടറി പി ഗഗാറിന്, സിഐടിയു ജില്ലാ പ്രസിഡന്റ് വി വി ബേബി, പി ആര് ജയപ്രകാശ് എന്നിവര് സംസാരിച്ചു. പി എം സന്തോഷ് പ്രമേയം അവതരിപ്പിച്ചു. ഭാരവാഹികളായി കെ എന് കൃഷ്ണന്(പ്രസിഡന്റ്), പി പി ജിനീഷ്, ബാബു ഷിജില്‍കുമാര്, ബാബു പുല്‍പ്പള്ളി(വൈസ് പ്രസിഡന്റുമാര്), കെ സുഗതന്(ജന.സെക്രട്ടറി), പി എം സന്തോഷ്, കെ എം അബ്ബാസ്, പി എ അസീസ്(ജോ.സെക്രട്ടറിമാര്), പി ജെ ആന്റണി(ട്രഷറര്) എന്നിവര് സംസാരിച്ചു.


ദൈവമില്ലെന്ന് പറഞ്ഞൊരാള് വൈദികനായ കഥ | Catholic Church News Malayalam\nHome Articles ദൈവമില്ലെന്ന് പറഞ്ഞൊരാള് വൈദികനായ കഥ\nദൈവമില്ലെന്ന് പറഞ്ഞൊരാള് വൈദികനായ കഥ\nനിരീശ്വരവാദിയായ ഒരുവന് ക്രിസ്തുവിന്റെ സ്‌നേഹത്തിലേക്ക് തിരികെ വന്ന സംഭവമാണിത്. ദേവാലയത്തില് പോയിരുന്ന എല്ലാവരെയും പുച്ഛത്തോടെയാണ് അയാള് നോക്കിയിരുന്നത്. മാത്രമല്ല, ചിലപ്പോഴെങ്കിലും അയാള് ആക്ഷേപിച്ച് തുപ്പുക പോലും ചെയ്തിരുന്നു. മതപഠനത്തിന് പോയിരുന്ന സഹപാഠികളെയും കൂട്ടുകാരെയും അതില് നിന്ന് പരമാവധി പിന്തിരിപ്പിക്കാനാണ് അയാള് ശ്രമിച്ചിട്ടുള്ളത്. ദിവ്യബലി അര്‍പ്പിക്കുന്ന ഫാദര് ജുവാന് ജോസ് മാര്‍ട്ടിനെസ്സിന്റെ ഭൂതകാലമാണിത്.\n1995 ഫെബ്രുവരി മാസം വരെ സഭയെക്കുറിച്ചും ക്രിസ്തുവിനെക്കുറിച്ചും ഏറ്റവും മോശമായ അഭിപ്രായവും കാഴ്ചപ്പാടുമുള്ള വ്യക്തിയായിരുന്നു അയാള്. ആ മാസമാണ് കൂട്ടുകാരുടെ നിര്‍ബന്ധത്തിന് വഴങ്ങി കരിസ്മാറ്റിക് ധ്യാനത്തിന് ജുവാന് പോകുന്നത്. അന്നേവരെ ഒരു ദേവാലയത്തിന്റെ അകം എങ്ങനെയാണെന്നതിനെക്കുറിച്ച് പോലും ജുവാന് ഒരു എത്തും പിടിയും ഉണ്ടായിരുന്നില്ല.\nഅങ്ങനെ ധ്യാനം ആരംഭിച്ചു. എല്ലാവരും ഭയഭക്തിയോടെ ദേവാലയത്തിനുള്ളില് നിന്നു. എല്ലാവരും സ്വര്‍ണ്ണനിറമുള്ള ഒരു പെട്ടിയിലേക്ക് നോക്കുന്നത് ജുവാന് കണ്ടു. ദേവാലയത്തിന് ലഭിക്കുന്ന സ്വര്‍ണ്ണവും പണവും വൈദികന് ആ പെട്ടിയിലാണ് സൂക്ഷിച്ചിരിക്കുന്നത് എന്നാണ് ജുവാന് കരുതിയത്. എന്നാല് അതിലേക്ക് നോക്കുന്ന എല്ലാവരുടെയും മുഖം ഭക്തിയാലും ആരാധനയാലും നിറഞ്ഞിരുന്നു. എന്നാല് എല്ലാവരും സാകൂതം നോക്കിയിരുന്നത് ദിവ്യസക്രാരിയിലേക്കായിരുന്നു. സര്‍വ്വസമ്പത്തിനേക്കാളും ധനത്തേക്കാളും മൂല്യവും മഹത്വവമുള്ളവന് എഴുന്നള്ളിയിരിക്കുന്ന സ്ഥലത്തേയ്ക്ക്.\nഅന്നു മുതല് എല്ലാ ആഴ്ചയിലും ജുവാന് ദേവാലയത്തില് പോകാന് തുടങ്ങി. പതിനേഴ് വയസ്സായപ്പോള് സെമിനാരിയില് ചേരാനുള്ള ആഗ്രഹം ജുവാന് തന്റെ പിതാവിനോട് പറഞ്ഞു. എന്നാല് നിരീശ്വരവാദിയും അവിശ്വാസിയുമായ മകന്റെ ആഗ്രഹം പിതാവ് നിരാകരിക്കുകയാണ് ചെയ്തത്. മാത്രമല്ല, ജുവാനെ വല്ലാതെ അധിക്ഷേപിക്കുകയും ചെയ്തു. എന്നാല് ഇങ്ങനെയുള്ള പ്രതികരണം തന്നെയാണ് താന് പ്രതീക്ഷിച്ചതെന്നും തന്റെ ആഗ്രഹം ആത്മാര്‍ത്ഥമാണെന്നും പറഞ്ഞ് ജുവാന് അപ്പനെ കെട്ടിപ്പിടിച്ചു കരഞ്ഞു.\nഅങ്ങനെ 1999-ല് ജുവാന് സെമിനാരിയില് ചേരുകയും 2006-ല് വൈദികനായി അഭിഷിക്തനാകുകയും ചെയ്തു. പിതാവിന്റെ മരണക്കിടക്കയില് രോഗീലേപനം നല്‍കിയതും ജുവാനായിരുന്നു. അനേകരുടെ ജീവിതത്തിന് മാതൃകയാണ് ഫാദര് ജുവാന് ജോസ് മാര്‍ട്ടിസിന്റെ ജീവിതം. നിരീശ്വരവാദിയായവര്‍ക്ക് തന്റെ ജീവിതം പറഞ്ഞുകൊടുക്കാന് ഈ വൈദികന് ഇപ്പോള് സാധിക്കുന്നുണ്ട്.


Vava Suresh | പാമ്പുകളുടെ തോഴനായ വാവ സുരേഷിന് വേണ്ടി ലോകമെമ്പാടുമുള്ള മലയാളികള് പ്രാര്‍ത്ഥനയിലാണ്. ഇത്രയേറെ പാമ്പിനെ സ്‌നേഹിച്ച മറ്റൊരു മലയാളിയുണ്ടോയെന്ന് സംശയം. ഇതോടുകൂടി പാമ്പുകടിയേറ്റ്5തവണയാണ് വാവ സുരേഷിനെ ഐസിയുവില് പ്രവേശിപ്പിക്കപ്പെട്ടിത്. 250 തോളം സര്‍പ്പ കടികള് അദ്ദേഹം അതിജീവിച്ചിട്ടുണ്ട്. - Malayalivartha.com Widgets Magazine\nപാമ്പുകളുടെ തോഴനായ വാവ സുരേഷിന് വേണ്ടി ലോകമെമ്പാടുമുള്ള മലയാളികള് പ്രാര്‍ത്ഥനയിലാണ്. ഇത്രയേറെ പാമ്പിനെ സ്‌നേഹിച്ച മറ്റൊരു മലയാളിയുണ്ടോയെന്ന് സംശയം. ഇതോടുകൂടി പാമ്പുകടിയേറ്റ്5തവണയാണ് വാവ സുരേഷിനെ ഐസിയുവില് പ്രവേശിപ്പിക്കപ്പെട്ടിത്. 250 തോളം സര്‍പ്പ കടികള് അദ്ദേഹം അതിജീവിച്ചിട്ടുണ്ട്.\n14 FEBRUARY 2020 11:47 AM IST\nപാമ്പുകളുടെ തോഴനായ വാവ സുരേഷിന് വേണ്ടി ലോകമെമ്പാടുമുള്ള മലയാളികള് പ്രാര്‍ത്ഥനയിലാണ്. തിരുവനന്തപുരം മെഡിക്കല് കോളേജ് തീവ്രപരിചരണ വിഭാഗത്തില് കഴിയുന്ന വാവ സുരേഷിന്റെ ആരോഗ്യപുരോഗതിക്കായി മണ്ണാറശാലയില് വഴിപാടുകള് നേര്‍ന്നിരിക്കുകയാണ് സുഹൃത്തുക്കള്. വാവയുടെ ക്ഷേമത്തിനായി കേരളത്തിലെ ഏറ്റവും വലിയ നാഗരാജ ക്ഷേത്രത്തില് പലതരം വഴിപാടുകളാണ് അഭ്യുദയകാംക്ഷികള് നേരുന്നത്.\nഇത്രയേറെ പാമ്പിനെ സ്‌നേഹിച്ച മറ്റൊരു മലയാളിയുണ്ടോയെന്ന് സംശയം. ഇതോടുകൂടി പാമ്പുകടിയേറ്റ്5തവണയാണ് വാവ സുരേഷിനെ ഐസിയുവില് പ്രവേശിപ്പിക്കപ്പെട്ടിത്. 250 തോളം സര്‍പ്പ കടികള് അദ്ദേഹം അതിജീവിച്ചിട്ടുണ്ട്.\nപത്തനംതിട്ട കലഞ്ഞൂര് ഇടത്തറ ഒരു വീട്ടിലെ കിണറില്‍നിന്നും പിടിച്ച അണലിയാണ് വാവ സുരേഷിനെ അവസാനമായി കടിച്ചത്. കല്ലറേത്തെ ഒരു വീട്ടില്‍നിന്നും കുപ്പിയിലാക്കിക്കൊണ്ടുപോയ അണലിയെ കാണാന് നാട്ടുകാര് ആഗ്രഹം പ്രകടിപ്പിച്ചതനുസരിച്ച് പുറത്തെടുക്കുന്നതിനിടെയാണ് വാവ സുരേഷിന്റെ കൈയില് കടിയേറ്റത്. കൈവശമുണ്ടായിരുന്ന മരുന്നുപയോഗിച്ച് പ്രഥമശുശ്രൂഷ നടത്തിയശേഷം ഉച്ചയോടെയാണ് വാവ സുരേഷിനെ തിരുവനന്തപുരം മെഡിക്കില് കോളേജ് ആശുപത്രിയില് പ്രവേശിച്ചിപ്പിച്ചത്. മള്‍ട്ടി ഡിസിപ്ലിനറി ഐ.സി.യു.വില് പ്രവേശിപ്പിച്ചിരിക്കുന്ന സുരേഷിന്റെ ആരോഗ്യനില നിലവില് തൃപ്തികരമാണ്. ഇനിയും രണ്ട് ദിവസത്തോളം നിരീക്ഷണം ആവശ്യമാണ്.\nദക്ഷിണേന്ത്യയിലെ അറിയപ്പെടുന്ന ഒരു പരിസ്ഥിതി സംരക്ഷകനും, പാമ്പുകളെ കൈകാര്യം ചെയ്യുന്നതില് പ്രത്യേകം നൈപുണ്യം നേടിയ വ്യക്തിയുമാണ് വാവ സുരേഷ്. മനുഷ്യവാസമുള്ളിടങ്ങളില് പ്രത്യക്ഷപ്പെടുന്ന വിഷപ്പാമ്പുകളെ പിടി കൂടി സംരക്ഷിക്കുന്ന ഇദ്ദേഹത്തിന് വന്യ ജീവി വകുപ്പിന്റെ പിന്തുണയുമുണ്ട്. ഇതേ വരെ 30,000 ത്തോളം പാമ്പുകളെ ഇദ്ദേഹം സംരക്ഷിച്ചതായി കണക്കുകള് പറയുന്നു. ജനമധ്യത്തില് പെട്ടു പോകുന്ന അപൂര്‍വ ഇനം പാമ്പുകളെ പിടി കൂടി കാട്ടില് തുറന്ന് വിടുക, ഉപേക്ഷിക്കപ്പെടുന്ന പാമ്പും മുട്ടകള് വിരിയുന്നത് വരെ സംരക്ഷിക്കുക, പാമ്പുകളെക്കുറിച്ച് ബോധവത്കരണ ക്ലാസുകള് നടത്തുക എന്നീ പാരിസ്ഥിതികമായ പ്രാധാന്യമുള്ള പല പ്രവൃത്തികളും ഇദ്ദേഹം നടത്തി വരുന്നു.\nതിരുവനന്തപുരം നഗരത്തിനടുത്ത് ശ്രീകാര്യത്തുള്ള ഒരു നിര്‍ദ്ധന കുടുംബത്തിലാണ് സുരേഷ് ജനിച്ചത്. ചെറുപ്പം മുതല്‍ക്കേ പാമ്പുകളോട് താത്പര്യം പ്രകടിപ്പിച്ചിരുന്ന സുരേഷ് 12 വയസില് ഒരു മൂര്‍ഖന് കുഞ്ഞിനെ പിടികൂടി രഹസ്യമായി വീട്ടില് സൂക്ഷിച്ചിരുന്നു. പാമ്പുകളുടെ സ്വഭാവ രീതികള് പഠിക്കുക എന്നതായിരുന്നു അദ്ദേഹത്തിന്റെ ഉദ്ദേശം.\nഉരഗങ്ങളെ നന്നേ ചെറുപ്പം മുതല് കൈകാര്യം ചെയ്ത് പോന്ന സുരേഷിന് പാമ്പുകളെ കൈകാര്യം ചെയ്യുന്നതിന് ശാസ്ത്രീയമായ പരിശീലനമൊന്നും ലഭിച്ചിട്ടില്ല. ചെറുപ്പം മുതല് തുടര്‍ന്ന് പോരുന്ന നിരീക്ഷണങ്ങളില് നിന്നും ഉള്‍ക്കൊണ്ട പാഠങ്ങളാണ് ഇദ്ദേഹം പാമ്പുകളെ കൈകാര്യം ചെയ്യാനുപയോഗിക്കുന്നത്. പാമ്പുകളെ കണ്ടാല് ഫോണ് വിളിച്ച് പറഞ്ഞാലുടന് തന്നെ വാവ സുരേഷ് സ്ഥലത്തെത്തി പാമ്പിനെ പിടികൂടും. ഇങ്ങനെ പിടി കൂടുന്ന പാമ്പിനെ പിന്നീട് വനത്തില് തുറന്ന് വിടുകയാണ് പതിവ്. വാവ സുരേഷിന്റെ ജീവിതം ആസ്പദമാക്കി അടുത്തിടെ ഒരു ഡോക്യുമെന്ററി ഫിലിം പുറത്തിറങ്ങിയിരുന്നു. ഒരിക്കല് ഒരു മൂര്‍ഖന് കടിയേറ്റതിനെത്തുടര്‍ന്ന് വാവ സുരേഷിന്റെ വിരലുകളിലൊന്ന് ശസ്ത്രകൃയയിലൂടെ നീക്കം ചെയ്യേണ്ടി വന്നിരുന്നു. 2012 സര്‍പ്പ ദംശനമേറ്റതിനെത്തുടര്‍ന്ന് ഇദ്ദേഹത്തിന്റെ വലത് കൈവെള്ളയിലെ ചര്‍മ്മം മാറ്റി വെയ്‌ക്കേണ്ടുന്നതായും വന്നു. താന് ഇതേ വരെ 30,000ലധികം പാമ്പുകളെ പിടി കൂടിയതായി വാവ സുരേഷ് പറയുന്നു. അതീവ വിഷമുള്ള 94 രാജ വെമ്പാലകളെയും ഇദ്ദേഹം കൈകാര്യം ചെയ്തിട്ടുണ്ട്. നിരവധി തവണ പാമ്പ് കടിയേറ്റിട്ടുള്ളതിനാല് പാമ്പിന് വിഷത്തിനെതിരായ ചില ആന്റിബോഡികള് വാവ സുരേഷിന്റെ ശരീരത്തിലുള്ളതായി തെളിഞ്ഞിട്ടുണ്ട്.\nവാവ എത്രയും വേഗം ജീവിതത്തിലേക്ക് തിരിച്ചു വരണമേയെന്നാണ് സകലരുടേയും പ്രാര്‍ത്ഥന...\nപിണറായിയുടെ ഹെലികോപ്റ്ററിന് കൊറോണ: രാജമലയിലെത്താന് വണ്ടി കാത്തിരിക്കുന്ന മുഖ്യന്; കോടികള് മുടക്കി മഴയത്ത് പറക്കാനാവാത്ത ഹെലികോപ്റ്റര് എന്തിന് സംസ്ഥാന സര്‍ക്കാര് വാടകക്ക് എടുത്തും? ചോദ്യം ന്യായമല് (32 minutes ago)\nപെരുമ്പാവൂരില് ഇതര സംസ്ഥാന തൊഴിലാളി ഭാര്യയെ വെട്ടിക്കൊലപ്പെടുത്തിയ ശേഷം ആത്മഹത്യ ചെയ്തു (41 minutes ago)\nഎങ്ങനെ കരിപ്പൂര് ദുരന്തമായി... കരുപ്പൂരിലെ വിമാന ദുരന്തത്തില് വേദനിച്ച് രാജ്യം; അപകട കാരണം സ്വര്‍ണ മെഡലും സ്വോഡ് ഓഫ് ഓണര് പുരസ്‌കാരവും നേടിയ പൈലറിന്റെ മാത്രം കുഴപ്പമല്ലെന്ന് വിലയിരുത്തല്; ഒഴിവാക് (49 minutes ago)\nകരിപ്പൂർ വിമാനദുരന്തത്തിൽ മരിച്ച ഒരാള്‍ക്ക് കോവിഡ്; രക്ഷാപ്രവർത്തനത്തിൽ പങ്കെടുത്തവർ കോവിഡ് പരിശോധനക്ക് വിധേയരാകണമെന്ന് ആരോഗ്യ മന്ത്രി (55 minutes ago)\nവിമാനം ലാന്റ് ചെയ്തതിന് മുന്‍പ് ആകാശത്ത്, നിര്‍ത്താനാവാത്ത രീതിയില് കറങ്ങി കറങ്ങി നിന്നു... മരണത്തിലേക്കാണ് പറന്നിറങ്ങുന്നതെന്ന് ക്യാപ്റ്റന് സാഥേ ആ അന്തിമ തീരുമാനമെടുക്കുമ്ബോള് തിരിച്ചറിഞ്ഞിരിക്കണം (55 minutes ago)\nവിമാനാപകടം: രക്ഷാപ്രവര്‍ത്തനം നടത്തിയവര്‍ക്ക് ജാഗ്രതാ നിര്‍ദേശം (56 minutes ago)


| ഏഷ്യന് അത്‌ലറ്റിക് ചാമ്പ്യന്‍ഷിപ്പ് : ഇന്ത്യ മൂന്നാമത് | Mangalam\nTuesday, July 02, 2019 Last Updated7Min 16 Sec ago English Edition\nWednesday 24 Apr 2019 01.32 AM\nദോഹ: ഏഷ്യന് അത്‌ലറ്റിക് ചാമ്പ്യന്‍ഷിപ്പില് ഇന്ത്യ മൂന്നാംസ്‌ഥാനത്ത്. രണ്ട് സ്വര്‍ണവും മൂന്നു വെള്ളിയും അഞ്ച് വെങ്കലവും അടക്കം 10 മെഡലുകളുമായാണ് ഇന്ത്യയുടെ മുന്നേറ്റം.\nനാല് സ്വര്‍ണവും ആറ് വെള്ളിയും അഞ്ച് വെങ്കലവും അടക്കം 15 മെഡലുകള് നേടിയ ചൈനയാണ് ഒന്നാമത്. നാല് സ്വര്‍ണവും അഞ്ച് വെള്ളിയും അടക്കം ഒന്‍പത് മെഡലുകള് നേടിയ ബഹ്‌റൈനാണു രണ്ടാമത്. ചാമ്പ്യന്‍ഷിപ്പ് ഇന്ന് അവസാനിക്കാനിരിക്കേ ചൈന ചാമ്പ്യന്‍ഷിപ്പ് നേടുമെന്ന് ഏറെക്കുറെ ഉറപ്പായി. ഇന്നലെ ആദ്യം നടന്ന വനിതകളുടെ 3000 മീറ്റര് സ്‌റ്റീപ്പിള് ചേസില് ഇന്ത്യക്കു വേണ്ടി മത്സരിച്ച പാരുള് ചൗധരി നിരാശപ്പെടുത്തി. 10 മിനിറ്റ് 03.43 സെക്കന്‍ഡില് ഫിനിഷ് ചെയ്‌ത പാരുള് അഞ്ചാമതായി. ബഹ്‌റൈന്റെ യാവി വിന്‍ഫ്രഡ് മുതിലെ സീസണല് ബെസ്‌റ്റ് പ്രകടനത്തോടെ സ്വര്‍ണം നേടി. ഒന്‍പത് മിനിറ്റ് 46.18 സെക്കന്‍ഡിലാണു യാവി ഫിനിഷ് ചെയ്‌തത്. ചൈനയുടെ സു ഷാങ്‌ഷാങ് ഒന്‍പത് മിനിറ്റ് 51.76 സെക്കന്‍ഡില് വെള്ളി നേടി. ബഹ്‌റൈന്റെ എംകോന് ടിഗെസ്‌റ്റ് ഒന്‍പത് മിനിറ്റ് 53.96 സെക്കന്‍ഡില് വെങ്കലം നേടി. ഗോമതി മാരിമുത്തു, തേജീന്ദര് പാല് സിങ് എന്നിവരാണ് ഇന്ത്യക്കു വേണ്ടി സ്വര്‍ണം നേടിയത്‌്.\nവനിതകളുടെ 800 മീറ്റര് ഓട്ടത്തിലാണു ഗോമതി മാരിമുത്തു സ്വര്‍ണം നേടിയത്. ചാമ്പ്യന്‍ഷിപ്പിലെ ഇന്ത്യയുടെ ആദ്യ സ്വര്‍ണമാണു ഗോമതി ഓടിയെടുത്തത്. പിന്നാലെ തേജീന്ദര് പാലിലൂടെ ഇന്ത്യ രണ്ടാമത്തെ സ്വര്‍ണം നേടി. ഷോട്ട്‌പുട്ടില് 20.22 മീറ്റര് എറിഞ്ഞാണു തേജീന്ദര് സ്വര്‍ണം നേടിയത്. മലയാളി താരം എം.പി. ജാബിര് വെങ്കലം നേടിയിരുന്നു. 400 മീറ്റര് ഹര്‍ഡില്‍സിലാണു ജാബിര് വെങ്കലം നേടിയത്. 49.13 സെക്കന്‍ഡില് ഓടിയെത്തിയ ജാബിര് ലോക ചാമ്പ്യന്‍ഷിപ്പിനുള്ള യോഗ്യതയും ഉറപ്പാക്കി. പുരുഷ വിഭാഗം ജാവലിനില് ശിവ്‌പാല് സിങ് 86.23 മീറ്റര് എറിഞ്ഞു വെള്ളി നേടിയിരുന്നു. സ്വര്‍ണ പ്രതീക്ഷയായിരുന്ന നീരജ് കുമാര് പരുക്കു മൂലം മത്സരിക്കാത്തത് ഇന്ത്യക്കു തിരിച്ചടിയായിരുന്നു. പുരുഷ വിഭാഗം 400 മീറ്റര് ഓട്ടത്തില് ആരോക്യ രാജീവ് 45.37 സെക്കന്‍ഡുമായി നാലാം സ്‌ഥാനത്തും മുഹമ്മദ് അനസ് 46.10 സെക്കന്‍ഡുമായി എട്ടാം സ്‌ഥാനത്തും ഫിനിഷ് ചെയ്‌തു.\nവനിതാ വിഭാഗം 100 മീറ്ററില് ദ്യുതി ചന്ദ് അഞ്ചാം സ്‌ഥാനത്താണു ഫിനിഷ് ചെയ്‌തത്. 11.44 സെക്കന്‍ഡിലായിരുന്നു ദ്യുതി ഫിനിഷ് ചെയ്‌തത്. ഹീറ്റ്‌സിലും സെമി ഫൈനലിലും ദ്യുതി ദേശീയ റെക്കോഡ് തിരുത്തിയിരുന്നു. സെമിയില് ദ്യുതി 11.26 സെക്കന്‍ഡിന്റെ പുതിയ ദേശീയ റെക്കോഡുമായാണു ഫൈനലില് കടന്നത്. ഹീറ്റ്‌സില് ഒന്നാംസ്‌ഥാനക്കാരിയായാണു ദ്യുതി കുതിച്ചത്. ഹീറ്റ്‌സിലും ദ്യുതി ദേശീയ റെക്കോഡ് തിരുത്തിയിരുന്നു. തന്റെ് തന്നെ 11.29 സെക്കന്‍ഡിന്റെ ദേശീയ റെക്കോഡാണ് ഒഡീഷക്കാരിയായ ദ്യുതി 11.28 സെക്കന്‍ഡാക്കി തിരുത്തിയത്. കഴിഞ്ഞ വര്‍ഷം നടന്ന ജക്കാര്‍ത്ത ഏഷ്യന് ഗെയിംസില് വെള്ളി നേടാന് ദ്യുതി ചന്ദിനായി. 800 മീറ്ററില് മുഹമ്മദ് അഫ്‌സല് എട്ടാമതാണു ഫിനിഷ് ചെയ്‌തത്. ഒരു മിനിറ്റ് 54.68 സെക്കന്‍ഡിലാണ് അഫ്‌സല് ഫിനിഷ് ചെയ്‌തത്.


500 പേരും രണ്ട് പൊലീസുകാരും, കുരുമുളക് സ്പ്രേ കൊണ്ട് അക്രമം തടയും, തടവിലിടാന് ഒരു കുഞ്ഞ് ജയിലും; ഇവിടിങ്ങനാണ് | sark island jail worlds smallest one with two cells\n500 പേരും രണ്ട് പൊലീസുകാരും, കുരുമുളക് സ്പ്രേ കൊണ്ട് അക്രമം തടയും, തടവിലിടാന് ഒരു കുഞ്ഞ് ജയിലും; ഇവിടിങ്ങനാണ്\nFirst Published May 12, 2020, 5:29 PM IST\nഫ്രാന്‍സിലെ നോര്‍മണ്ടി മേഖലയിലുള്ള ഇംഗ്ലീഷ് ചാനലിലെ ദ്വീപുകളുടെ ഭാഗമായ സാര്‍ക് ദ്വീപിലാണ് കഷ്ടിച്ച് 500 പേര് മാത്രമുള്ള ദ്വീപിലും തടവറയുമായി സ്ഥിതി ചെയ്യുന്നത്. ലോകത്തിലെ ഏറ്റവും ചെറിയ ജയിൽ സ്ഥിതി ചെയ്യുന്നത് ഈ ദ്വീപിലാണ്.\nആറുകിലോമീറ്റര് വിസ്തൃതി മാത്രമുള്ള ദ്വീപില് ഒരു തടവറയുടെ ആവശ്യമുണ്ടോ? അഞ്ഞൂറോളം പേര് മാത്രമുള്ള ദ്വീപില് വര്‍ഷങ്ങള്‍ക്ക് മുന്‍പ് നിരവധിപ്പേരെ ശിക്ഷകള്‍ക്ക് ഈ തടവറ സാക്ഷിയായിട്ടുണ്ട്.\nപല പ്രത്യേകതകളുള്ള ദ്വീപാണ് സാര്‍ക്. നിരത്തില് കാറുകള്‍ക്ക് നിയന്ത്രണമുള്ള ലോകത്തിലെ തന്നെ അവശേഷിക്കുന്ന ദ്വീപാണ് സാര്‍ക്. എന്നാല് ട്രാക്ടറുകളിലും കുതിര വണ്ടികളിലും സൈക്കിളുകളിലും ഇവിടെ ആര്‍ക്കും യഥേഷ്ടം സഞ്ചരിക്കാം. ഗ്രേറ്റര് സാര്‍ക്, ലിറ്റില് സാര്‍ക് എന്നീ രണ്ട് ഭാഗമാണ് ഈ ദ്വീപിനുള്ളത്. ഇവയെ ബന്ധിപ്പിക്കുന്ന ഒരു പ്രദേശവും അടങ്ങിയതാണ് ഈ ദ്വീപ്.\n1066ല് നടന്ന അധിനിവേശത്തിലാണ് സാര്‍ക് ഇംഗ്ലണ്ടിന്‍റെ ഭാഗമാകുന്നത്. യൂറോപ്പിലെ ആദ്യ ഡാര്‍ക് സ്കൈ കമ്മ്യൂണിറ്റിയില് ഭാഗമാകുന്ന ദ്വീപ് കൂടിയാണ് ഇവിടം.\nവാന നിരീക്ഷണത്തിന് ഉചിതമായ ഇടമാണ് ഇവിടം. രാത്രി കാലങ്ങളില് കൃത്രിമമായ പ്രകാശത്തിന്‍റെ മലിനീകരണമില്ലാത്തതാണ് വാനനിരീക്ഷകര്‍ക്ക് ഇവിടം ഇഷ്ടമാകുന്നതിന് കാരണം.\nചാനല് ദ്വീപുകളിലൊന്നായി ഗേണ്‍സിയില് നിന്ന് ഫെറി മാര്‍ഗം മാത്രമാണ് സാര്‍ക് ദ്വീപിലെത്താന് സാധിക്കുക.\n1856ലാണ് സാര്‍ക് ദ്വീപില് ജയില് നിര്‍മ്മിക്കുന്നത്. ജനാലകൾ ഒന്നുമില്ലാതെ കരിങ്കല്ലിൽ കെട്ടിയ രണ്ടു സെല്ലുകൾ മാത്രം അടങ്ങിയ കെട്ടിടമാണ് സാര്‍ക് ദ്വീപിലെ ജയില്. രണ്ടു സെലുകളെയും ബന്ധിപ്പിച്ച് ഒരു ഇടനാഴിയും ഇതിലുണ്ട്. രണ്ടു ദിവസത്തേയ്ക്കാണ് കുറ്റവാളികളെ ഇതിൽ അടയ്ക്കുന്നത്.\nഅതിൽ കൂടുതൽ ശിക്ഷ ഉള്ളവരെ മറ്റ് ചാനല് ദ്വീപുകളിലെ ജയിലേയ്ക്ക് മാറ്റുകയാണ് ഇവിടുത്തെ രീതി. യജമാനത്തിയുടെ തൂവാല മോഷ്ടിച്ച പെണ്‍കുട്ടിയാണ് ഈ ജയിലില് ആദ്യമായി ശിക്ഷ അനുഭവിച്ചിട്ടുള്ളത്. 1990ലാണ് ദ്വീപിലെ ഗുരുതര കുറ്റകൃത്യങ്ങളിലൊന്ന് നടക്കുന്നത്.\nഫ്രാന്‍സില് നിന്നും ഓട്ടോമാറ്റിക് ആയിട്ടുള്ള ആയുധവുമായി എത്തിയ നൂക്ലിയര് ഫിസിസ്റ്റ് ദ്വീപ് തന്‍റേതാണെന്ന അവകാശമുയര്‍ത്തിയതാണ് അത്. തദ്ദേശീയനായ പൊലീസ് കോണ്‍സ്റ്റബിള് ഇയാളെ ഇടിച്ച് വീഴ്ത്തുകയായിരുന്നു.\nതടി കൊണ്ടുള്ള ചെറിയ കട്ടിലും കനം കുറഞ്ഞ മെത്തയും ഈ സെല്ലിനുള്ളിൽ നൽകിയിട്ടുണ്ട്.\nദ്വീപിലെ ക്രമസമാധാന പ്രശ്നങ്ങള് നേരിടാന് രണ്ട് പൊലീസുകാര് മാത്രമാണ് ദ്വീപിലുള്ളത്, കോൺസ്റ്റബിളും അസിസ്റ്റന്റ് കോൺസ്റ്റബിളും.\nകുരുമുളക് സ്പേയാണ് ഈ പൊലീസുകാരുടെ പ്രധാന ആയുധം.\nലഹരി പദാർഥങ്ങളുടെ കള്ളക്കടത്തും അമിത മദ്യപാനവും അടിപിടിയും മദ്യപിച്ചുള്ള ഡ്രൈവിങ്ങുമാണ് ദ്വീപിലെ കേസുകളിൽ കൂടുതലും.\nവാഹനങ്ങളിലാത്ത നാട്ടില് ഡ്രൈവിംഗ് പിഴവെന്ന് ചിന്തിക്കാന് വരെട്ടെ. കുതിരയ്ക്കും കുതിര വണ്ടിക്കും പുറമേ തദ്ദേശീയര്‍ക്ക് ട്രാക്ടറും ഇവിടെ ഓടിക്കാം.\nഅംഗപരിമിതർക്കും പ്രായമായവർക്കും ബാറ്ററിയിൽ പ്രവർത്തിക്കുന്ന ബഗ്ഗികൾ ഓടിക്കാനും അനുമതിയുണ്ട്.


ഇറാന് ആണവ കരാറില് നിന്നും ട്രംപ് പിന്മാറി: കാരണം അപ്രഖ്യാപിത അജണ്ടകള്\nTHALSAMAYAM| Updated On:9May 2018 7:00 AM GMT | Location :\nവാഷിങ്ടണ്: സുഹൃദ് രാജ്യങ്ങളുടേയും രാജ്യത്തെ സമാധാനകാംക്ഷികളുടേയും അഭ്യര്‍ത്ഥന മാനിക്കാതെ അമേരിക്കന് പ്രസിഡന്റ് ഡോണള്‍ഡ് ട്രംപ് ഇറാന് ആണവ കരാറില്...\nവാഷിങ്ടണ്: സുഹൃദ് രാജ്യങ്ങളുടേയും രാജ്യത്തെ സമാധാനകാംക്ഷികളുടേയും അഭ്യര്‍ത്ഥന മാനിക്കാതെ അമേരിക്കന് പ്രസിഡന്റ് ഡോണള്‍ഡ് ട്രംപ് ഇറാന് ആണവ കരാറില് നിന്നും പിന്മാറി.\nഇറാന് ആണവ നിരായുധീകരണത്തിന് വഴങ്ങിയാല് അവര്‍ക്കു മേല് ലോകരാജ്യങ്ങളേര്‍പ്പെടുത്തിയ ഉപരോധങ്ങള് പിന്‍വലിക്കുമെന്നായിരുന്നു കരാര്. യു.എസ് പ്രസിഡന്റായി അധികാരത്തിലേറിയതു മുതല് കരാറിനെതിരായിരുന്നു ട്രംപ്. മെയ് 12നകം കരാര് പരിഷ്‌കരിക്കാന് കഴിഞ്ഞില്ലെങ്കില് അതില് തുടരില്ലെന്ന് ട്രംപ് നേരത്തേ പ്രഖ്യാപിച്ചിരുന്നു.\nകരാറില് മാറ്റങ്ങള് വരുത്തുന്നതിനു പകരം അതില് ഉറച്ചു നില്‍ക്കാനാണ് ഫ്രാന്‍സ്, ബ്രിട്ടന് എന്നീ രാജ്യങ്ങള് ട്രംപിനോട് നിര്‍ദ്ദേശിച്ചത്. ഒടുവില് അന്ത്യശാസന തീയ്യതിക്ക് കാത്തു നില്‍ക്കാതെ ഇന്നലെ യുഎസ് പ്രസിഡന്റ് കരാറില് നിന്നും പിന്തിരിയുന്നതായി പ്രഖ്യാപിച്ചു. അമേരിക്കന് ജനതയില് ഭൂരിഭാഗവും കരാറില് തുടരണമെന്നാഗ്രഹിക്കുമ്പോള് ട്രംപിന്റെ പിന്മാറ്റ തീരുമാനത്തിനു പിന്നില് മറ്റു അജണ്ടകള് ഉണ്ടെന്നാണ് വിലയിരുത്തപ്പെടുന്നത്.\nഒബാമ ഭരണത്തില് പിറന്ന കരാറിനോടുള്ള ട്രംപിന്റെ വിമുഖതയാണ് അതില് ആദ്യത്തേത്. ഇറാനുമായി ധാരണകളുണ്ടാക്കുന്നതില് മുഖ്യ പങ്കു വഹിച്ച മുന് സ്റ്റേറ്റ് സെക്രട്ടറി ജോണ് കെറിക്കെതിരെ പലപ്പോഴും വ്യക്തിപരമായ ആരോപണങ്ങള് ട്രംപ് ഉന്നയിച്ചിരുന്നു. ഈയിടെ ഇറാനുമായി കെറി ചര്‍ച്ച നടത്തിയത് ട്രംപിനെ ചൊടിപ്പിച്ചു.\nഭരണത്തിലേറിയതിനു ശേഷം ഒബാമ കെയറും ട്രാന്‍സ് പസഫിക് വാണിജ്യ പങ്കാളിത്തവുമടക്കമുള്ള മുന് സര്‍ക്കാരിന്റെ സ്വപ്‌ന പദ്ധതികളെ എതിര്‍ത്ത ട്രംപിന് ഇറാന് കരാറും കണ്ണിലെ കരടായിരുന്നു. പാരീസ് പരിസ്ഥിതി ഉടമ്പടിയില് നിന്ന് പിന്മാറിയതും കുടിയേറ്റ നിയമങ്ങളില് വ്യതിയാനം വരുത്തിയതും ഇതിനോട് ചേര്‍ത്തു വായിക്കണം.\nകരാറില് നിന്നും ട്രംപ് വിട്ടു നില്‍ക്കാനുള്ള രണ്ടാമത്തെ കാരണം ഇസ്രായേലിനോടുള്ള ആഭിമുഖ്യമാണ്. പ്രസിഡന്റ് സ്ഥാനാര്‍ത്ഥിയായിരുന്നപ്പോള് ഇറാന് കരാറിനോട് ട്രംപ് ഇത്ര വെറുപ്പ് പ്രകടിപ്പിച്ചിരുന്നില്ല. എന്നാല് കലുഷിതമായ മധ്യേഷയില് ഇടപെടാന് തുടങ്ങിയതോടെ ട്രംപിന് കരാറിനോടുള്ള എതിര്‍പ്പ് പ്രകടമാവുകയും ഇസ്രായേല് പ്രധാനമന്ത്രി ബെഞ്ചമിന് നെതന്യാഹുവിനോടുള്ള അടുപ്പം വര്‍ധിക്കുകയും ചെയ്തു.\nപലസ്തീന് പ്രതിഷേധം വകവെയ്ക്കാതെ ജറുസലേം ഇസ്രയേല് തലസ്ഥാനമായി അംഗീകരിച്ച ട്രംപ് അവിടെ യുഎസ് എംബസി തുറക്കാനൊരുങ്ങുകയാണ്. പുതിയ സ്റ്റേറ്റ് സെക്രട്ടറി മൈക് പോംപിയും സുരക്ഷാ ഉപദേഷ്ടാവ് ജോണ് ബോള്‍ട്ടനും ട്രംപിനു സമാനമായി ഇറാന് വിരുദ്ധരാണ്. വിദേശനയ രൂപീകരണത്തിന് ട്രംപ് ഒരുക്കിയ സംഘത്തിന് ഒരേ മനസ്സാണെന്നതിനാല് ഇറാന് കരാര് പിന്മാറ്റം തുടക്കം മാത്രമെന്നു വേണം കരുതാന്.


രസഗുള ഒഡിഷയുടേതല്ല; അതു ബംഗാളിന് സ്വന്തം - Samakalika Malayalam\nരസഗുള ഒഡിഷയുടേതല്ല; അതു ബംഗാളിന് സ്വന്തം\nLast Updated: 14th November 2017 03:20 PM | A+A A- |\nരണ്ടര വര്‍ഷത്തോളമായി നീണ്ടുനിന്ന തര്‍ക്കത്തിന് ഒടുവില് തീരുമാനമായി. ഇന്ത്യയുടെ തനതായ മധുരപലഹാരങ്ങളില് ഒന്നായ രസഗുളയുടെ യഥാര്‍ത്ഥ ഉല്‍ഭവം എവിടെനിന്നെന്നതായിരുന്നു തര്‍ക്കവിഷയം. ഒടുവില് ജയം ബംഗാള് സ്വന്തമാക്കി. ജിയോഗ്രഫിക്കല് ഐഡന്റിഫിക്കേഷന് അതോറിറ്റിയാണ് തര്‍ക്കത്തിന് തീരുമാനം കുറിച്ചത്.\n'രസഗുളയുടെ ഉല്‍ഭവം പശ്ചിമബംഗാളില് നിന്നാണെന്ന് ജി ഐ (ജിയോഗ്രഫിക്കല് ഐഡന്റിഫിക്കേഷന്) അതോറിറ്റി അറിയിച്ചുകഴിഞ്ഞു. ഒരു വസ്തുവിനെകുറിച്ച് അതിന്റെ ഉല്‍ഭവ സ്ഥാനം ഉള്‍പെടെയുള്ള കാര്യങ്ങള് പരിഗണിച്ച് ആധികാരികമായി പറയുന്ന ജി ഐ ആക്ടില് ഇത് സ്ഥിരീകരിച്ചിട്ടുണ്ട്', പേറ്റന്റ്‌സ് ആന്‍്ഡ് ഡിസൈന്‍സ് ഡെപ്യൂട്ടി കണ്‍ട്രോളര് സജ്ഞയ് ഭട്ടാചാര്യ പറഞ്ഞു.\nവടക്കേ ഇന്ത്യയില് കത്തിനിന്നിരുന്ന രസഗുളയെകുറിച്ചുള്ള തര്‍ക്കത്തില് ബംഗാളിന്റെയും ഒഡിഷയുടെയും വൈകാരികത മാത്രമല്ല നിറഞ്ഞുനിന്നിരുന്നത്. ഉല്‍ഭവാവകാശം നേടിയെടുക്കാനായാല് ഇരു സംസ്ഥാനങ്ങളിലെയും രസഗുള ഉണ്ടാക്കുന്ന ബിസിനസ്സുകാര്‍ക്ക് അത് മികച്ച അവസരമായിരുന്നു നേടികൊടുക്കുക. തര്‍ക്കത്തിന് പിന്നില് ഇങ്ങനൊരു വശം കൂടി ഉണ്ടായിരുന്നെന്ന് സാരം. 2015ലാണ് ഇരു സംസ്ഥാനങ്ങളും ഈ തര്‍ക്കം ആരംഭിച്ചത്.\n'രണ്ടര വര്‍ഷം നീണ്ടുനിന്ന ദീര്‍ഘമായ തര്‍ക്കത്തിനൊടുവിലാണ് ജയം നേടാന് സാധിച്ചത്. ഞാന് വളരെ സന്തോഷവാനാണ്. ശീതകാലത്ത് പ്രസിദ്ധമായ ഒരു പലഹാരത്തിന്റെ ജി ഐ സ്വന്തമാക്കാന് ഇതിന് മുമ്പ് ഞങ്ങളൊരിക്കല് ശ്രമിച്ചിരുന്നു. അന്നും വിജയം ഞങ്ങള്‍ക്കൊപ്പമായിരുന്നു', മമ്ത ബാനര്‍ജി മന്ത്രിസഭയിലെ ഭക്ഷ്യ സംസ്‌കരണ മന്ത്രി റെസാക് മൊല്ല പറഞ്ഞു. ഒഡിഷ അനാവശ്യമായി വാദിക്കുകയായിരുന്നെന്നാണ് വിദ്യാഭ്യാസ മന്ത്രി പശ്ചിമബംഗാള് പാര്‍ത്ത ചാറ്റര്‍ജി അഭിപ്രായപ്പെട്ടു.\nരസഗുള ബംഗാള് ഒഡിഷ ജിയോഗ്രഫിക്കല് ഐഡന്റിഫിക്കേഷന് അതോറിറ്റി


‘ദുരിതാശ്വാസനിധിയിലേക്ക് എല്ലാ മാസവും മന്ത്രിമാര് പതിനായിരം രൂപ നല്‍കും’; തീരുമാനം ഒരു വര്‍ഷത്തേക്കെന്ന് മുഖ്യമന്ത്രി\n‘ദുരിതാശ്വാസനിധിയിലേക്ക് എല്ലാ മാസവും മന്ത്രിമാര് പതിനായിരം രൂപ നല്‍കും’; തീരുമാനം ഒരു വര്‍ഷത്തേക്കെന്ന് മുഖ്യമന്ത്രി\nതിരുവനന്തപുരം: മന്ത്രിമാരുടെ ശമ്പളത്തില് നിന്നും എല്ലാമാസവും പതിനായിരം രൂപവീതം മുഖ്യമന്ത്രിയുടെ ദുരിതാശ്വാസനിധിയിലേക്ക് സംഭാവന ചെയ്യും. അടുത്ത ഒരു വര്‍ഷക്കാലം ഈ നടപടി തുടരുമെന്ന് ഇന്ന് ചേര്‍ന്ന മന്ത്രിസഭ യോഗം തീരുമാനിച്ചു. ഇന്ന് നടന്ന വാര്‍ത്താ സമ്മേളനത്തില് മുഖ്യമന്ത്രി പിണറായി വിജയനാണ് ഇക്കാര്യം അറിയിച്ചത്. ഒന്നാം പിണറായി മന്ത്രിസഭയിലെ അംഗങ്ങളും വാകസിന് ചലഞ്ചില് പങ്കെടുത്തിരുന്നു. അതേസമയം ദുരിതാശ്വാസനിധിയില് നിന്നുള്ള സഹായം എത്രയും വേഗം ജനങ്ങളിലേക്കെത്തിക്കം. ഫയലുകള് തീര്‍പ്പാക്കുന്നതില് കാലതാമസം ഇപ്പോഴും നിലനില്‍ക്കുന്നുണ്ടെന്നും അത് ഒഴിവാക്കണമെന്നും വകുപ്പു സെക്രട്ടറിമാരുടെ യോഗത്തില് […]\n26 May 2021 8:59 AM GMT\nതിരുവനന്തപുരം: മന്ത്രിമാരുടെ ശമ്പളത്തില് നിന്നും എല്ലാമാസവും പതിനായിരം രൂപവീതം മുഖ്യമന്ത്രിയുടെ ദുരിതാശ്വാസനിധിയിലേക്ക് സംഭാവന ചെയ്യും. അടുത്ത ഒരു വര്‍ഷക്കാലം ഈ നടപടി തുടരുമെന്ന് ഇന്ന് ചേര്‍ന്ന മന്ത്രിസഭ യോഗം തീരുമാനിച്ചു. ഇന്ന് നടന്ന വാര്‍ത്താ സമ്മേളനത്തില് മുഖ്യമന്ത്രി പിണറായി വിജയനാണ് ഇക്കാര്യം അറിയിച്ചത്.\nഒന്നാം പിണറായി മന്ത്രിസഭയിലെ അംഗങ്ങളും വാകസിന് ചലഞ്ചില് പങ്കെടുത്തിരുന്നു. അതേസമയം ദുരിതാശ്വാസനിധിയില് നിന്നുള്ള സഹായം എത്രയും വേഗം ജനങ്ങളിലേക്കെത്തിക്കം. ഫയലുകള് തീര്‍പ്പാക്കുന്നതില് കാലതാമസം ഇപ്പോഴും നിലനില്‍ക്കുന്നുണ്ടെന്നും അത് ഒഴിവാക്കണമെന്നും വകുപ്പു സെക്രട്ടറിമാരുടെ യോഗത്തില് ആവശ്യപ്പെട്ടിട്ടുണ്ടെന്നും മുഖ്യമന്ത്രി വ്യക്തമാക്കിയിരുന്നു. ഒരാളുടെ കൈയില് എത്രസമയം വെക്കാമെന്നതിന് പരിധി നിശ്ചയിക്കണം. ഒരു ഫയല് വളരെയധികം പേര് കാണേണ്ടതുണ്ടോ എന്നതും പരിശോധിക്കണം. ഫയല് നീക്കം, ഫയല് തീരുമാനം എന്നീ കാര്യങ്ങളില് പുതിയ സമീപനം സ്വീകരിക്കേണ്ടതുണ്ടെന്നും മുഖ്യമന്ത്രി അറിയിച്ചിരുന്നു.\nALSO READ: കൊവിഡ് പ്രതിരോധ സാമഗ്രികളുടെ വില കൂട്ടി വാങ്ങിയാല് സ്ഥാപനങ്ങള് അടച്ചുപൂട്ടും; മുഖ്യമന്ത്രിയുടെ മുന്നറിയിപ്പ്\nപ്രകടനപത്രികയില് ജനങ്ങള്‍ക്ക് നല്‍കിയ വാഗ്ദാനങ്ങള് നടപ്പാക്കുകയും പുരോഗതി എല്ലാ വര്‍ഷവും ജനങ്ങള്‍ക്കു മുന്നില് വയ്ക്കുകയും ചെയ്യുന്ന രീതിയാണ് കഴിഞ്ഞ സര്‍ക്കാര് അവലംബിച്ചത്. ഈ സര്‍ക്കാരും ഇതേ രീതി തുടരുമെന്ന് മുഖ്യമന്ത്രി പറഞ്ഞു. അതീവ ദാരിദ്ര്യനിര്‍മാര്‍ജനം, സര്‍ക്കാര് സേവനങ്ങള് ജനങ്ങള്‍ക്ക് സര്‍ക്കാര് ഓഫീസില് വരാതെ തന്നെ ലഭ്യമാക്കല്, ഗാര്‍ഹിക ജോലിയില് ഏര്‍പ്പെടുന്ന സ്ത്രീകളുടെ അവകാശങ്ങള് സംരക്ഷിക്കല്, ഭിന്നശേഷിക്കാര്‍ക്കും മുതിര്‍ന്ന പൗരന്മാര്‍ക്കും സേവനങ്ങളും മറ്റാവശ്യങ്ങളും അവരുടെ വീട്ടുപടിക്കല് എത്തിക്കുന്നത് എന്നിവയടക്കം സര്‍ക്കാര് തയ്യാറാക്കിയിട്ടുള്ള കര്‍മ്മപരിപാടികള് എല്ലാം തന്നെ സമയബന്ധിതമായും ഫലപ്രദമായും നടപ്പാക്കാന് സെക്രട്ടറിമാര് മുന്‍കൈയെടുക്കണമെന്നും വകുപ്പു സെക്രട്ടറിമാരോട് ആവശ്യപ്പെട്ടെന്ന് മുഖ്യമന്ത്രി കൂട്ടിച്ചേര്‍ത്തു.\nALSO READ: ‘സ്മാര്‍ട്ട് കിച്ചന് പദ്ധതി പ്രകടനപത്രികയിലെ പ്രധാനം’; മാര്‍ഗരേഖയും ശുപാര്‍ശയും സമര്‍പ്പിക്കാന് മൂന്നംഗ സമിതിയെ നിയമിച്ചെന്ന് മുഖ്യമന്ത്രി


സലീം ഫൈസി ഇര്‍ഫാനി – Utharadesam\nകണ്ണൂര്: മതപ്രഭാഷകനും സുന്നി യുവജനസംഘം സംസ്ഥാന ആദര്‍ശസമിതി അംഗവുമായ തില്ലങ്കേരി കാവുംപടി സി.എച്ച്.എം ഹൈസ്‌കൂള് റോഡിലെ സലീം ഫൈസി ഇര്‍ഫാനി (41) അന്തരിച്ചു. നേരത്തെ കുമ്പള ദര്‍സില് മുദരീസായി പ്രവര്‍ത്തിച്ചിരുന്നു. കാസര്‍കോടിന്റെ വിവിധ ഭാഗങ്ങളില് മതപ്രഭാഷണത്തിന് എത്തിയിരുന്ന സലീം ഫൈസി ഏവര്‍ക്കും സുപരിചിതനാണ്. എസ്.വൈ.എസ്. കണ്ണൂര് ജില്ലാ വൈസ് പ്രസിഡണ്ടും സമസ്ത ജില്ലാ മുശാവറ അംഗവുമായിരുന്നു. കോവിഡാനന്തര ചികിത്സയുമായിബന്ധപ്പെട്ട് രണ്ടുമാസത്തോളമായി കണ്ണൂര് ചാലയിലെ സ്വകാര്യ ആസ്പത്രിയില് ചികിത്സയിലായിരുന്നു. പിന്നീട് കോഴിക്കോട്ടെ സ്വകാര്യ ആസ്പത്രിയിലേക്കു മാറ്റി. ഇന്നലെ രാത്രിയായിരുന്നു മരണം. ആറങ്ങാടി ദര്‍സിലും സേവനം അനുഷ്ടിച്ചിരുന്നു.\nമട്ടന്നൂര് പൊറോറയിലെ ഇസ്മായിലിന്റെയും നഫീസയുടെയും മകനാണ്. ഭാര്യ: ശരീഫ (കാവുംപടി). മക്കള്: ഹാഫിള സുആദ, ആയിഷ, മുഹമ്മദ്, ജലാല്, കുബ്‌റ, സുഹറ. സഹോദരങ്ങള്: മുഹമ്മദ്, സാലിഹ് (ഇരുവരും ദുബായ്), സുഹറ.


അതിഗംഭീര തിരിച്ചുവരവിനൊരുങ്ങി തമിഴ് സുന്ദരി ഇന്ദ്രജ..!! താരം ഇപ്പോൾ എവിടെയെന്ന് അറിയുമോ...? | Indraja\nIndraja : 2003 ലെ സിദ്ധിക് സംവിധാനത്തിൽ പിറന്ന ക്രോണിക് ബാച്ചിലിർ എന്ന ചിത്രത്തിൽ മമ്മൂട്ടി അവതരിപ്പിച്ച സത്യപ്രതാപൻ എന്ന കഥാപാത്രത്തിനു ഒപ്പം കട്ടയ്ക്ക് എതിർത്തുനിന്ന വില്ലത്തി നായിക ഭവാനിയെ അത്ര പെട്ടന്ന് ആസ്വാദകർ മറക്കാൻ തരമില്ല. ഇരുപതോളം മലയാളം ചിത്രങ്ങളിൽ വേഷമിട്ട തമിഴ് സുന്ദരി ഇന്ദ്രജ. ചെന്നൈയിൽ ഒരു തമിഴ് ബ്രാഹ്മണ കുടുംബത്തിലാണ് ഇന്ദ്രജയുടെ ജനനം. രാജാത്തി എന്നതാണ് യഥാർത്ഥ പേര്…\nസിനിമയിൽ അവർ അവതരിപ്പിച്ച ആദ്യ നായിക കഥാപാത്രം ഇന്ദ്രജ എന്ന പേരിൽ പിന്നീട് അവർ അറിയപ്പെട്ടു. ചെന്നൈയിൽ തന്നെയായിരുന്നു ഇന്ദ്രജയുടെ സ്കൂൾ കാലം, ചെറുപ്പം മുതൽ നൃത്തമഭ്യസിച്ച അവർ ഒൻപതാം വയസിൽ ബാലതാരമായിട്ടാണ് സിനിമയിൽ ആദ്യം എത്തുന്നത്. 14-ാം വയസിൽ പുരുഷ ലക്ഷ്ണം എന്ന തമിഴ് ചിത്രത്തിൽ ജയറാമിനും കുശ്ബുവിനും ഒപ്പം സ്ക്രീനിൽ ഇന്ദ്രജയും ഇടം നേടി.\nതമിഴിലും തെലുങ്കിലും ഒക്കെ സജീവമായതിനു ശേഷം 1999 ൽ ആണ് ഇന്ദ്രജ മലയാളത്തിൽ എത്തുന്നത്. മലയാളത്തിൽ മമ്മൂട്ടിക്കൊപ്പം, ദി ഗോഡ്മെൻ ആയിരുന്നു അരങ്ങേറ്റ ചിത്രം. പിന്നീട് ലോക നാഥൻ IAS, ഇൻഡിപെൻഡൻസ്, ബെൻ ജോൺസൺ, ഉസ്താദ്, FIR, ശ്രദ്ധ തുടങ്ങി 20 ഓളം ചിത്രങ്ങളിൽ, ചെറിയ കാലത്തിനുള്ളിൽ തന്നെ ഇന്ദ്രജ വേഷമിട്ടു. സിനിമയിൽ തിളങ്ങി നിൽക്കെ തന്നെ, തന്റെ സിനിമ സുഹൃത്തും ബിസിനസ് കാരനുമായ മുഹമ്മദ് അബ്സറിനെ ഇന്ദ്രജ വിവാഹം ചെയ്തു.\nഅതോടെ തന്നെ സിനിമയിൽ നിന്നവർ ചെറിയ ഇടവേള എടുത്ത് കുടുംബത്തിലേക്ക് ഒതുങ്ങി. 2014 മുതൽ തെലുങ്കു ഇഡസ്ട്രിയിലേക്ക് ഇന്ദ്രജ മടങ്ങി വന്നിരുന്നു. ഒരു മകളാണ് താരത്തിന്. ഒരു കാലത്ത് സിനിമയിൽ സജീവമായിരുന്ന നായികമാരെ തിരികെ സ്ക്രീനിലെത്തിക്കാൻ ഇന്ന് പലരും ശ്രമിക്കുന്നുണ്ട്. അതേ തിരിച്ചു വരവിനു ഇന്ന് ഇന്ദ്രജയും തയ്യാറായിക്കൊണ്ടിരിക്കുന്നു എന്ന് പറയാം. 12 C എന്നതാണ് ഇന്ദ്രജ അഭിനയിക്കുന്ന ഏറ്റവും പുതിയ മലയാള ചിത്രം. മലയാളത്തിലെ മുൻ നിര നായകന്മാർക്ക് ഒപ്പം എല്ലാം ഇന്ദ്രജ അഭിനയിച്ചിട്ടുണ്ട്. ചില സിനിമകൾക്കായി പിന്നണി ഗാനങ്ങളും ആലപിച്ചു. തിരിച്ചു വരവിൽ നല്ല കഥാപാത്രങ്ങൾ ചെയ്യാൻ കഴിയട്ടെ എന്ന് ആശംസിക്കുന്നു…


12 kodiyude bhagyavan | 12 കോടിയുടെ ആ ഭാഗ്യവാൻ ആരാണ്? സംസ്ഥാന ക്രിസ്തുമസ് പുതവത്സര ബംപര് നറുക്കെടുപ്പ് ഫലം പ്രഖ്യാപിച്ചു; കൂടുതൽ വിവരങ്ങൾ ഇങ്ങനെ... - Malayalivartha.com Widgets Magazine\n17 JANUARY 2021 02:48 PM IST\nസംസ്ഥാന ക്രിസ്തുമസ് പുതവത്സര ബംപര് നറുക്കെടുപ്പ് ഫലം പ്രഖ്യാപിച്ചു. XG 358753 എന്ന നമ്ബറാണ് ഒന്നാം സമ്മാനമായ 12 കോടി രൂപ ലഭിച്ചത്.\nഉച്ചയ്ക്ക്2മണിക്ക് തിരുവനന്തപുരം മേയര് ആര്യ രാജേന്ദ്രനാണ് നറുക്കെടുത്തത്. രണ്ടാം സമ്മാനമായി 50 ലക്ഷം വീതം6പേര്‍ക്ക് നല്‍കും.10 ലക്ഷം വീതം ആറുപേര്‍ക്കാണ് മൂന്നാം സമ്മാനം.\nനാലാം സമ്മാനമായി അഞ്ച് ലക്ഷം വീതം ആറുപേര്‍ക്കും (മൊത്തം 30 ലക്ഷം) ലഭിക്കും. അഞ്ചാം സമ്മാനമായി ഒരു ലക്ഷം രൂപ വീതം 108 പേര്‍ക്ക് ലഭിക്കും. 5000, 3000, 2000,1000 എന്നിങ്ങനെ നിരവധി സമ്മാനങ്ങളുമുണ്ട്. XA, XB, XC, XD, XE, XG എന്നീ ആറ് പരമ്ബരകളിലായാണ് ടിക്കറ്റ് പുറത്തിറക്കിയിരിക്കുന്നത്.\nക്രിസ്മസ്പുതുവത്സര ബംപര് ഭാഗ്യക്കുറിയുടെ അച്ചടിച്ച 33 ലക്ഷം ടിക്കറ്റുകളും വിറ്റഴിഞ്ഞിട്ടുണ്ട്.\nകഴിഞ്ഞ വര്‍ഷം ക്രിസ്മസ്പുതുവത്സര ബംപറിന്റെ 36.84 ലക്ഷ ടിക്കറ്റുകളാണ് വിറ്റഴിഞ്ഞത്. മുന്‍വര്‍ഷവും 12 കോടി രൂപയായിരുന്നു ഒന്നാം സമ്മാനം.\nകഴക്കൂട്ടം മണ്ഡലത്തിലെ സ്ട്രോംഗ് റൂം തുറക്കാന് നീക്കം;എന്‍ഡിഎയും യുഡിഎഫും പ്രതിഷേധിച്ചതിനെത്തുടര്‍ന്ന് നീക്കം ഉപേക്ഷിച്ചു; എതിർപ്പ് പ്രകടിപ്പിക്കാതെ യുഡിഎഫ് സ്ഥാനാർഥി (4 minutes ago)\nആരാധരുടെ കാത്തിരിപ്പിന് ഇനി വിരാമം; മോഹൻലാൽ ചിത്രം ഉടൻ എത്തുമെന്ന് വിനയൻ (13 minutes ago)\nനിയന്ത്രണങ്ങള് കടുപ്പിക്കാനൊരുങ്ങി ഇന്ത്യന് റെയില്‍വേ; പരിസരങ്ങളിൽ തുപ്പുന്നവർക്കും മാസ്ക് ഉപയോഗിക്കാത്തവർക്കും 500 രൂപ പിഴ; മാര്‍ഗനിര്‍ദേശം പുറത്തിറക്കി ഇന്ത്യന് റെയില്‍വേ (26 minutes ago)\nഅടുക്കളയില് പാറ്റയെ കാണ്ടാൽ യുവതി അലമുറയിട്ട് കരയും പേടി കാരണം പിന്നീട് ആ പരിസരത്തോട്ട് പോകില്ല; ഭാര്യയുടെ നിർബന്ധപ്രകാരം മൂന്ന് വര്‍ഷത്തിനിടയില് 18 തവണ വീട് മാറി: ഇപ്പോൾ വിവാഹ മോചനം വേണമെന്ന് ഭര് (56 minutes ago)\nദുബായില് വെച്ച് തനിക്ക് ബ്രെയ്ന് ട്യൂമറാണെന്ന് ഡോക്ടര് പറഞ്ഞ നിമിഷം ആ യുവതി ആകെ തകര്‍ന്നുപോയി. ഭര്‍ത്താവ്, കുഞ്ഞുങ്ങള്, മൂന്ന് വയസ് മാത്രമുള്ള ഇളയമകള്... മകളുടെ വിവാഹം കാണാന് വേണ്ടി ജീവിച്ച അമ്മ (59 minutes ago)


Campaign against the use of Mask; Police Registered Case against Muslim League | മാസ്‌ക് മരണത്തിലേക്ക് നയിക്കുന്നു; വനിത ലീഗിന്റെ നോട്ടീസ്; പയ്യോളി പൊലീസ കേസെടുത്തു - Malayalam Oneindia\nമാസ്‌ക് മരണത്തിലേക്ക് നയിക്കുന്നു; വനിത ലീഗിന്റെ നോട്ടീസ്; പയ്യോളി പൊലീസ കേസെടുത്തു\nUpdated: Sun, Jun 21, 2020, 19:28 [IST]\nകോഴിക്കോട്: കൊവിഡ് പ്രതിരോധ മാര്‍ഗങ്ങളുടെ ഭാഗമായി മാസ്‌ക് ജീവിതശൈലിയുടെ ഭാഗമായി മാറിയിരിക്കുകയാണ്. മറ്റുള്ളവരില് നിന്നും സമ്പര്‍ക്കം വഴി കൊവിഡ് പടരുന്നത് തടയാനാണ് മാസ്‌ക് ധരിക്കേണ്ടത് അനിവാര്യമായിരിക്കുന്നത്. എന്നാല് അതിനിടെ മാസ്‌ക് ഉപയോഗിക്കുന്നതിനെ പ്രചാരണം നടത്തി വെട്ടിലായിരിക്കുകയാണ് വനിത ലീഗ് പ്രവര്‍ത്തകര്. മാസ്‌ക് ധരിക്കുന്നതിനെതിരെ വ്യാജ പ്രചരണം നടത്തിയ വനിത ലീഗ് പ്രവര്‍ത്തകര്‍ക്കെതിരെ കേസെടുത്തിരിക്കുകയാണ്.\nകോഴിക്കോട് പയ്യോളിയിലാണ് സംഭവം. തിക്കോടി കോടിക്കലിലെ 12 ആം വനിത ലീഗ് കമ്മിറ്റിയാണ് മാസ്‌ക് ഉപയോഗവുമായി ബന്ധപ്പെട്ട് വീടുകളില് നോട്ടീസ് വിതരണം ചെയ്തത്. നേരത്തെ ഈ നോട്ടീസ് വാട്‌സ്ആപ്പ് ഗ്രൂപ്പുകളില് പ്രചരിച്ചിരുന്നു. പിന്നീട് അത് വനിത ലീഗ് പ്രവര്‍ത്തകര് വീടുകളില് വിതരണം ചെയ്യുകയായിരുന്നു.\nമാസ്‌കിന്റെ പാര്‍ശ്വഫലങ്ങള് എന്ന തലകെട്ടില് നാല് പോയിന്റുകള് അതില് ഉള്‍പ്പെടുത്തിയിട്ടുണ്ട്. മാസ്‌ക് ഒരു നിശ്ചിതസമയത്തേക്ക് ഉപയോഗിക്കണമെന്നും നിങ്ങള് ഇത് വളരെ കാലം ധരിക്കുകയാണെങ്കില് ചില പാര്‍ശ്വഫലങ്ങള് ഉണ്ടാവുമെന്ന് നോട്ടീസില് പറയുന്നു.\nമാസ്‌ക് വളരെ കാലം ധരിക്കുന്നത് വഴി രക്തത്തിലെ ഓക്‌സിജന് കുറക്കുന്നു, തലച്ചോറിലെ ഓക്‌സിജന് കുറക്കുന്നു, നിങ്ങള്‍ക്ക് ബലഹീനത അനുഭവിക്കാന് തുടങ്ങുന്നു. മരണത്തിലേക്ക് നയിക്കുന്നുവെന്നു തുടങ്ങിയ കാര്യങ്ങളാണ് നോട്ടിസില് പറയുന്നത്. നോട്ടിസില് തന്നെ ചില കണ്‍സള്‍ട്ടിംഗ് പോയിന്റുകളും ഉള്‍പ്പെടുത്തിയിട്ടുണ്ട്.\nനിങ്ങള് തനിച്ചായിരിക്കുമ്പോള് മാസ്‌ക് ധരിക്കരുത്, മാസ്‌ക് ധരിച്ച് എസി ഉള്ള കാറില് യാത്ര ചെയ്യുന്നവരെ നിരന്തരം കാണുന്നുണ്ടെന്നും ഇത് അജ്ഞതകൊണ്ടാണോ നിരക്ഷരര് ആയത് കൊണ്ടാണോയെന്ന് വ്യക്തമല്ലെയെന്ന് നോട്ടിസില് പറയുന്നു. രണ്ടാമതായി മാസ്‌ക് വീട്ടില് ഉപയോഗിക്കരുത്.\nതിരക്കേറിയ സ്ഥലത്തും ഒന്നോ അതിലധികമോ വ്യക്തികളുമായി അടുത്ത ബന്ധത്തിലായിരിക്കുമ്പോള് മാത്രം മാസ്‌ക് ഉപയോഗിക്കുക, ആള്‍ക്കൂട്ടില് നിന്നും നിന്നും സ്വയം വേര്‍പ്പെടുത്തി കൊണ്ട് മാസ്‌കിന്റെ ഇപയോഗം കുറക്കുക, (സാമൂഹിക അകലം), എല്ലായ്‌പോഴും രണ്ടോ അതില് അധികമോ മാസ്‌കുകള് കയ്യില് കരുതുക, ഓരോ നാലോ അഞ്ചോ മണിക്കൂറില് മാസ്‌ക് മാറ്റി ഉപയോഗിക്കുക, നനഞ്ഞ മാസ്‌കുകള് ഉപയോഗിക്കരുതെന്നും കനം കുറഞ്ഞ മാസ്‌കുകള് ഉപയോഗിക്കരുതെന്നും നോട്ടീസില് പറയുന്നു.\nവനിത ലീഗ് പുറത്തിറക്കിയ ഈ നോട്ടീസ് എല്ലാവരിലേക്കും എത്തിക്കണമെന്നും അവര് പറയുന്നു. എന്നാല് നോട്ടീസ് ശ്രദ്ധയില്‍പ്പെട്ടതോടെയൊണ് കേസെടുത്തത്. പയ്യോളി പൊലീസ് സ്വമേധയാ കേസെടുക്കുകയായിരുന്നു. കേരള പൊലീസ് ആക്ട് 118 ഇ പകര്‍ച്ചവ്യാധി ഓര്‍ഡിനന്‍സ് എന്നീ വകുപ്പുകള് പ്രകാരമാണ് കേസെടുത്തിരിക്കുന്നത്.\ncoronavirus കൊറോണവൈറസ് kozhikod കോഴിക്കോട്\nCampaign against the use of Mask; Police Registered Case against Muslim League


koodathai murder; Jolly celebrated Roy's death with Johnson | റോയിയുടെ മരണം ജോളി ആഘോഷിച്ചത് ജോണ്‍സനൊപ്പം; അതും കല്ലറയിലെ മണ്ണ് ഉണങ്ങുതിന് മുമ്പ് - Malayalam Oneindia\nPublished: October 13 2019, 14:09 [IST]\nകോഴിക്കോട്: കൂടത്തായി കൊലക്കേസിലെ മുഖ്യപ്രതി ജോളി ജോസഫ് കോയമ്പത്തൂരില് പോയത് ബിഎസ്എന്‍ല് ജീവനക്കാരനും സുഹൃത്തുമായ ജോണ്‍സനൊപ്പമാണെന്ന് പോലീസ് കഴിഞ്ഞ ദിവസം കണ്ടെത്തിയിരുന്നു. കട്ടപ്പനിയിലെ വീട്ടിലേക്കെന്നും പറഞ്ഞായിരുന്നു ജോളി വീട്ടില് നിന്നും പുറപ്പെട്ടത്. ജോളി രണ്ട് ദിവസം കോയമ്പത്തൂരില് താമസിച്ചതായും കണ്ടെത്തി.\nപോലീസ് നടത്തിയ മൊബല് ടവര് ലൊക്കേഷന് പരിശോധനയിലൂടെയാണ് ഇക്കാര്യങ്ങള് കണ്ടെത്തിയത്. ഇക്കഴിഞ്ഞ ഓണംഅവധിക്കാലത്തായിരുന്നു ഈ യാത്ര. റോയിയുടെ മരണം നടന്നതിന് അടുത്ത ദിവസവും ജോളി കോയമ്പത്തൂരില് കോയമ്പത്തൂരില് പോയിരുന്നതായി പോലീസ് കണ്ടെത്തിയിട്ടുണ്ട്. റോയിയുടെ മരണം ആഘോഷിക്കാനാണ് ജോളി കോയമ്പത്തൂര് യാത്ര നടത്തിയതെന്നാണ് റിപ്പോര്‍ട്ടുകള് സൂചിപ്പിക്കുന്നത്. വിശദാംശങ്ങള് ഇങ്ങനെ..\n2011 ഒക്ടോബര് 31 നാണ് റോയി മരിക്കുന്നത്. വിഷം കഴിച്ച് റോയി ആത്മഹത്യ ചെയ്തന്നായിരുന്നു ബന്ധുക്കളം നാട്ടുകാരും കരുതിയത്. പോസ്റ്റ്മോര്‍ട്ടം റിപ്പോര്‍ട്ടില് സയനൈഡിന്‍റെ അംശം കണ്ടെത്തിയെങ്കിലും ആത്മഹത്യ എന്ന് തന്നെയായിരുന്നു പോലീസിന്‍റേയും നിഗമനം. കൊലപാതക പരമ്പര പുറത്ത് കൊണ്ടുവരുന്നതിലും ഏറെ നിര്‍ണ്ണായകമായത് റോയിയുടെ മരണമായിരുന്നു.\nJolly Koodathai : ജോളി റോയിയെ കൊല്ലാനുള്ള4കാരണങ്ങള് | Oneindia Malayalam\nറോയിയുടെ മരണത്തില് സംശയം പ്രകടിപ്പിച്ച് റോജോ നല്‍കിയ പരാതിയാണ് ഇപ്പോഴത്തെ അന്വേഷണത്തിലേക്ക് വഴിവെച്ചത്. റോയിയുടെ വധത്തില് മാത്രമായിരുന്നു പോലീസ് ആദ്യം ജോളിയെ കസ്റ്റഡിയില് എടുത്തതും. റോയിയുടെ മരണം ആഘോഷിക്കാന് നവംബര് ആദ്യം തന്നെ ജോളി കോയമ്പത്തൂരില് പോയിരുന്നെന്നാണ് പോലീസ് ഇപ്പോള് കണ്ടത്തിയിരിക്കുന്നത്.\nറോയി മരിച്ച് അധികം ദിവസം കഴിയുന്നതിന് മുമ്പ് തന്നെ ബിഎസ്എന്‍എല് ജീവനക്കാരന് ജോണ്‍സണുമൊത്ത് കോയമ്പത്തൂരിലേക്ക് യാത്ര നടത്തിയെന്നും ഇത് റോയിയുടെ മരണം ആഘോഷിക്കാനാണെന്നും റൂറല് എസ്പി കെ ജി സൈമണ് പറഞ്ഞതായി ദേശാഭിമാനി റിപ്പോര്‍ട്ട് ചെയ്യുന്നു. റോയിയുടെ മരണം കഴിഞ്ഞ് അധികം കഴിയാതെയുള്ള യാത്രയായതിനാല് വീട്ടുകാരില് പലര്‍ക്കും അന്ന് സംശയമുണ്ടായിരുന്നു.\nഎന്നാല് കോയമ്പത്തൂരില് വളരെ പ്രധാനപ്പെട്ട മീറ്റിങ് ഉള്ളതായും ഒഴിവാക്കാന് പറ്റില്ലെന്നും പറഞ്ഞായിരുന്നു ജോളി വീട്ടില് നിന്ന് പോയത്. ഇത് തെളിവെടുപ്പിനിടെ വ്യക്തമായതായും പൊലീസ് പറഞ്ഞു. എന്‍ഐടിയില് ലക്ചറര് ആണെന്നായിരുന്നു ജോളി വീട്ടുകാരെയും നാട്ടുകാരെയം പറഞ്ഞ് വിശ്വസിപ്പിച്ചിരുന്നത്. ഇതുമായി ബന്ധപ്പെട്ട മീറ്റിങ്ങായതിനാല് ഒഴിവാക്കാന് പറ്റില്ലെന്നായിരുന്നു ജോളിയുടെ വാദം.\nഈ സംഭവം ജോളിയുടെ കടുത്ത ക്രിമിനല് മനസ്സിന്റെ പ്രതിഫലനമായാണ് അന്വേഷണോദ്യോഗസ്ഥര് കാണുന്നത്. റോയി ഇല്ലാതാകണമെന്ന് ജോളി അതിയായി ആഗ്രഹിച്ചിരുന്നതിന്റെ തെളിവുകൂടിയാണിത്. മൊബൈല് ടവര് പരിശോധനയിലും ഇരുവരും ഒരേ സ്ഥലത്തായിരുന്നുവെന്ന് തെളിവ് ലഭിച്ചിട്ടുണ്ട്. ഇക്കഴിഞ്ഞ ഓണാവധിക്കും ജോളി കോയമ്പത്തൂരില് എത്തിയിരുന്നതായി ഈ പരിശോധനയിലാണ് വ്യക്തമായത്.\nഒണക്കാലത്ത് രണ്ട് ദിവസം ജോളി വീട്ടില് ഇല്ലായിരുന്നെന്ന് മകന് റോമോ പോലീസിന് മൊഴി നല്‍കിയിരുന്നു. കഴിഞ്ഞ ആറ് മാസത്തിനിടെ ജോളി ഏറ്റവും കൂടുതല് ഫോണില് സംസാരിച്ചത് ജോണ്‍സനോടാണെന്ന് പോലീസ് കണ്ടെത്തിയിരുന്നു. ചോദ്യം ചെയ്യലില് ജോളിയുമായി ദീര്‍ഘകാലമായി സൗഹൃദമുണ്ടെന്ന് ജോണ്‍സണ് സമ്മതിച്ചിരുന്നു.\nജോണ്‍സണ് കൊലപാതകത്തില് പങ്കില്ലെന്നാണ് പോലീസ് കരുതുന്നത്. എങ്കിലും എല്ലാ വശങ്ങളും അന്വേഷിക്കുന്നുണ്ട്. കൊലപാതക പരമ്പരയില് അറസ്റ്റിലായ ജോളിയുടെ യാത്രയ്ക്കു പിന്നിലെ ഉദ്ദേശ്യവും പൊലീസ് വിശദമായി അന്വേഷിക്കുന്നു. എന്‍ഐടിയിലേക്കെന്ന വ്യാജേന വീട്ടില് നിന്ന് ഇറങ്ങിയ ജോളി ആരൊടെക്കെ ബന്ധപ്പെട്ടു എന്ന് കണ്ടെത്താനാണ് പോലീസിന്‍റെ ശ്രമം.\nശാസ്ത്രീയ തെളിവ് ലഭിച്ചിട്ടുള്ള റോയ് തോമസിന്‍റെ മരണം കൊലപാതകമമെന്ന് തെളിയിക്കലാണ് പോലീസിന്‍റെ ആദ്യ ലക്ഷ്യം. റോയിയുടെ മരണത്തേക്കുറിച്ച് ചോദ്യം ചെയ്യലിനിടെ ജോളി നത്തിയ വെളിപ്പെടുത്തലും പോലീസിന് സഹായകരമാണ്. മക്കളെ രണ്ടു പേരേയും വീടിന്‍റെ മുകല് നിലയിലെ മുറിയില് ഉറക്കി കിടത്തി വാതില് പുറത്തുനിന്നു പൂട്ടിയ ശേഷമായിരുന്നു റോയിയെ കൊലപ്പെടുത്തിയതെന്നാണ് ചോദ്യം ചെയ്യലിനിടെ ജോളി പോലീസിനോട് സമ്മതിച്ചത്.\nറോയി ഭക്ഷണം കഴിച്ച ഉടനെ കുഴഞ്ഞു വീഴുകയായിരുന്നെന്ന് അപ്പോള് വീട്ടിലെത്തിയ ബന്ധുക്കളില് ഒരാളോട് ജോളി പറഞ്ഞിരുന്നു. ഈ ബന്ധുവിന്‍റെ മൊഴി പോലീസ് ശേഖരിച്ചിരുന്നു. ബന്ധുവിന്‍റെ മൊഴി ചൂണ്ടിക്കാട്ടിയതോടെയാണ് ജോളി സത്യം പുറത്ത് പറയാന് തയ്യാറായത്. പിന്നീടുള്ള ചോദ്യം ചെയ്യലില് റോയിയുടെ മരണ ദിവസം വീട്ടിലുണ്ടായ കാര്യങ്ങള് അന്വേഷണ സംഘത്തിന് മുന്നില് വ്യക്തമാക്കി. നേരത്തെ തീരുമാനിച്ചുറപ്പിച്ചത് പ്രകാരം റോയിക്ക് വിഷം നല്‍കുവായിരുന്നെന്ന് ജോളി സമ്മതിക്കുകയായിരുന്നു.\nkoodathai murder crime branch crime police murder കൂടത്തായി കൊലപാതകം കൊലപാതകം പോലീസ് അന്വേഷണം ക്രൈം ബ്രാഞ്ച്\nkoodathai murder; Jolly celebrated Roy's death with Johnson\nStory first published: Sunday, October 13, 2019, 14:09 [IST]


ഡല്‍ഹി ക്യാപിറ്റല്‍സിനെ 57 റണ്‍സിന് തകര്‍ത്ത് മുംബൈ ഇന്ത്യന്‍സ് ഐ.പി.എല് ഫൈനലില് mumbai-indians-vs-delhi-qualifier-1-indian-premier-league-2020\nHome Uncategorized ഡല്‍ഹി ക്യാപിറ്റല്‍സിനെ 57 റണ്‍സിന് തകര്‍ത്ത് മുംബൈ ഇന്ത്യന്‍സ് ഐ.പി.എല് ഫൈനലില്\nഡല്‍ഹി ക്യാപിറ്റല്‍സിനെ 57 റണ്‍സിന് തകര്‍ത്ത് മുംബൈ ഇന്ത്യന്‍സ് ഐ.പി.എല് ഫൈനലില്\nNovember 5, 2020, 5:56 pm\nദുബൈ: ഡല്‍ഹി ക്യാപിറ്റല്‍സിനെ 57 റണ്‍സിന് തകര്‍ത്ത് മുംബൈ ഇന്ത്യന്‍സ് 13-ാമത് ഐ.പി.എല്ലില് ഫൈനലിലെത്തുന്ന ആദ്യ ടീമായി. കഴിഞ്ഞ വര്‍ഷവും മുംബൈ ഫൈനലിലെത്തി കിരീടം സ്വന്തമാക്കിയിരുന്നു. മുംബൈ ഉയര്‍ത്തിയ 201 റണ്‍സ് വിജയലക്ഷ്യത്തിലേക്ക് ബാറ്റേന്തിയ ഡല്‍ഹിയ്ക്ക് നിശ്ചിത ഓവറില് എട്ടുവിക്കറ്റ് നഷ്ടത്തില് 143 റണ്‍സെടുക്കാനേ കഴിഞ്ഞുള്ളൂ.\nമികച്ച പ്രകടനം പുറത്തെടുത്ത ബൗളര്‍മാരും ബാറ്റ്സ്മാന്‍മാരും ഡല്‍ഹിയെ വരിഞ്ഞുമുറുക്കി. തോറ്റെങ്കിലും ഡല്‍ഹിയുടെ ഫൈനല് സാധ്യതകള് അവസാനിച്ചിട്ടില്ല. എലിമിനേറ്ററില് ജയിക്കുന്ന ടീമിനോട് ഏറ്റുമുട്ടി വിജയം നേടിയാല് ഡല്‍ഹിയ്ക്ക് ഫൈനലില് മുംബൈയോട് ഏറ്റുമുട്ടാം.\nനാലുവിക്കറ്റ് വീഴ്ത്തിയ ബുംറയും അര്‍ധസെഞ്ചുറികളുമായി തിളങ്ങിയ ഇഷാന് കിഷനും സൂര്യകുമാര് യാദവുമാണ് മുംബൈയ്ക്ക് അനായാസ വിജയം സമ്മാനിച്ചത്. ആദ്യം ബാറ്റുചെയ്ത മുംബൈ അഞ്ചുവിക്കറ്റ് നഷ്ടത്തില് 200 റണ്‍സാണ് നേടിയത്.\n201 റണ്‍സ് വിജയലക്ഷ്യവുമായി ബാറ്റിങ്ങിനിറങ്ങിയ ഡല്‍ഹിയെ ആദ്യ ഓവര് എറിഞ്ഞ ട്രെന്റ് ബോള്‍ട്ട് വിറപ്പിച്ചു. ആദ്യ ഓവറിലെ രണ്ടാം പന്തില് ഓപ്പണര് പൃഥ്വി ഷായെ മടക്കിയ ബോള്‍ട്ട് അഞ്ചാം പന്തില് രഹാനെയെയും മടക്കി ഡല്‍ഹിയെ വലിയ തകര്‍ച്ചയിലേക്ക് തള്ളിയിട്ടു. തൊട്ടടുത്ത ഓവറില് ധവാനെ പൂജ്യനായി മടക്കി ബുംറ ഡല്‍ഹിയുടെ മൂന്നാം വിക്കറ്റ് പിഴുതെടുത്തു. ധവാന് പുറത്താകുമ്പോള് പൂജ്യം റണ്‍സിന് മൂന്നുവിക്കറ്റ് എന്ന ദയനീയമായ അവസ്ഥയിലായി ഡല്‍ഹി.\nപിന്നീട് ഒത്തുചേര്‍ന്ന ക്യാപ്റ്റന് ശ്രേയസ് അയ്യരും സ്റ്റോയിനിസും സ്‌കോര് പതിയെ ചലിപ്പിച്ചു. എന്നാല് 20 റണ്‍സിലെത്തിനില്‍ക്കെ അയ്യരെ പുറത്താക്കി ഡല്‍ഹിയുടെ നാലാം വിക്കറ്റ് ബുംറ സ്വന്തമാക്കി. ശ്രേയസ്സിന് പകരം പന്ത് ക്രീസിലെത്തി. പവര്‍പ്ലേയില് നാല് വിക്കറ്റ് നഷ്ടത്തില് 32 റണ്‍സാണ് ഡല്‍ഹി നേടിയത്. മുംബൈ ബൗളര്‍മാര് മികച്ച പന്തുകളുമായി കളം നിറഞ്ഞതോടെ ഡല്‍ഹി ശരിക്കും വിയര്‍ത്തു.\nസ്‌കോര് 41-ല് നില്‍ക്കെ എട്ടുപന്തുകളില് നിന്നും മൂന്നുറണ്‍സെടുത്ത ഋഷഭ് പന്തിനെ പുറത്താക്കി ക്രുനാല് പാണ്ഡ്യ ഡല്‍ഹിയുടെ അഞ്ചാം വിക്കറ്റ് വീഴ്ത്തി. സ്റ്റോയിനിസിന്റെ ബാറ്റിങ് മികവാണ് സ്‌കോര് 50 കടത്താന് ഡല്‍ഹിയെ സഹായിച്ചത്. പിന്നാലെ അദ്ദേഹം അര്‍ധസെഞ്ചുറിയും നേടി. പന്തിനുശേഷം ക്രീസിലെത്തിയ അക്ഷര് പട്ടേലിനൊപ്പം അര്‍ധസെഞ്ചുറി കൂട്ടുകെട്ടും സ്റ്റോയിനിസ് പടുത്തുയര്‍ത്തി.\nഅക്ഷര് പട്ടേലും മികച്ച ബാറ്റിങ് പുറത്തെടുത്തതോടെ ഡല്‍ഹി സ്‌കോര് 100 കടന്നു. ഈ കൂട്ടുകെട്ട് പൊളിക്കാന് ബുംറയെ മടക്കിക്കൊണ്ടുവന്ന ക്യാപ്റ്റന് രോഹിത് ശര്‍മയുടെ തീരുമാനം ഫലം കണ്ടു. 46 പന്തുകളില് നിന്നും 65 റണ്‍സെടുത്ത സ്റ്റോയിനിസിനെ മടക്കി ബുംറ ഡല്‍ഹിയുടെ അവസാന പ്രതീക്ഷയും തല്ലിക്കെടുത്തി. ബുംറ മൂന്നാം വിക്കറ്റ് സ്വന്തമാക്കി റബാദയില് നിന്നും പര്‍പ്പിള് ക്യാപ്പും നേടി. ആ ഓവറില് തന്നെ സാംസിനെയും മടക്കി ബുംറ നാലാം വിക്കറ്റ് വീഴ്ത്തി. അക്ഷര് പട്ടേല് 42 റണ്‍സെടുത്തു.\nമുംബൈയ്ക്ക് വേണ്ടി ബുംറ നാലോവറില് വെറും 14 റണ്‍സ് മാത്രം വഴങ്ങി നാലുവിക്കറ്റുകള് വീഴ്ത്തി. കരിയറിലെ ഏറ്റവും മികച്ച പ്രകടനവും ഐ.പി.എല്ലിലെ ഒരു ഇന്ത്യക്കാരന്റെ ഏറ്റവും മികച്ച പ്രകടനവുമാണ് ബുംറ ഇന്ന് പുറത്തെടുത്തത്. ട്രെന്റ് ബോള്‍ട്ട് രണ്ടുവിക്കറ്റ് നേടിയപ്പോള് പൊള്ളാര്‍ഡ്, ക്രുനാല് എന്നിവര് ഓരോ വിക്കറ്റ് വീതം വീഴ്ത്തി.\nഅര്‍ധസെഞ്ചുറി നേടിയ ഇഷാന് കിഷന്റെയും സൂര്യകുമാര് യാദവിന്റെയും തകര്‍പ്പന് ബാറ്റിങ്ങിന്റെ മികവിലാണ് മുംബൈ മികച്ച സ്‌കോര് പടുത്തുയര്‍ത്തിയത്. 40 റണ്‍സെടുത്ത ഡി കോക്കും 14 പന്തുകളില് നിന്നും 37 റണ്‍സെടുത്ത ഹാര്‍ദിക് പാണ്ഡ്യയും മികച്ച പിന്തുണ നല്‍കി.\nആദ്യ പന്ത് തന്നെ ബൗണ്ടറി പായിച്ച് ഡി കോക്ക് ഇന്നിങ്ങ്സ് ആരംഭിച്ചു. ആദ്യ ഓവറില് തന്നെ ഡികോക്ക് മൂന്നു ബൗണ്ടറികള് ഉള്‍പ്പെടെ 15 റണ്‍സ് നേടി. എന്നാല് രണ്ടാം ഓവറില് രോഹിത് ശര്‍മയെ പൂജ്യനായി മടക്കി രവിചന്ദ്ര അശ്വിന് കളി ഡല്‍ഹിയ്ക്ക് അനുകൂലമാക്കി.\nപിന്നാലെയെത്തിയത് സൂര്യകുമാര് യാദവാണ്. യാദവിനെ കൂട്ടുപിടിച്ച് ഡികോക്ക് തകര്‍ത്തടിക്കാന് തുടങ്ങിയതോടെ ഡല്‍ഹി ബൗളര്‍മാര് വിയര്‍ത്തു. ഇരുവരും ചേര്‍ന്ന് 4.4 ഓവറില് സ്‌കോര് 50 കടത്തി. ഡി കോക്കായിരുന്നു കൂടുതല് അപകടകാരി. പവര്‍പ്ലേയില് 63 റണ്‍സാണ് മുംബൈ നേടിയത്. എന്നാല് സ്‌കോര് 78-ല് നില്‍ക്കെ 25 പന്തുകളില് നിന്നും 40 റണ്‍സെടുത്ത ഡികോക്കിനെ പുറത്താക്കി വീണ്ടും അശ്വിന് മുംബൈയ്ക്ക് പ്രഹരമേല്‍പ്പിച്ചു.\nഡികോക്ക് മടങ്ങിയ ശേഷം സൂര്യകുമാര് ആക്രമണ ചുമതല ഏറ്റെടുത്തു. മികച്ച പ്രകടനം പുറത്തെടുത്ത താരം അര്‍ധസെഞ്ചുറി നേടി. സ്‌കോര് 100-ല് നില്‍ക്കെ 38 പന്തുകളില് നിന്നും 51 റണ്‍സെടുത്ത താരത്തെ നോര്‍കെ പുറത്താക്കിയതോടെ മുംബൈയ്ക്ക് മൂന്നാം വിക്കറ്റ് നഷ്ടമായി.\nതൊട്ടടുത്ത ഓവറില് വെടിക്കെട്ട് താരം പൊള്ളാര്‍ഡിനെ പൂജ്യനാക്കി മടക്കി അശ്വിന് മൂന്നാം വിക്കറ്റ് നേട്ടം ആഘോഷിച്ചതോടെ മുംബൈ തകര്‍ച്ചയിലേക്ക് വീണു. സ്‌കോറിങ്ങിന്റെ വേഗവും കുറഞ്ഞു. പൊള്ളാര്‍ഡ് മടങ്ങിയതോടെ ഇഷാന് കിഷന് സ്‌കോറിങ്ങിന്റെ വേഗം കൂട്ടി. എന്നാല് ക്രുനാലിനെ മടക്കി സ്റ്റോയിനിസ് മുംബൈയ്ക്ക് തിരിച്ചടി നല്‍കി.\nഎന്നാല് പിന്നീട് ക്രീസിലെത്തിയ ഹാര്‍ദിക് പാണ്ഡ്യ വെടിക്കെട്ട് പ്രകടനം കാഴ്ചവെച്ചതോടെ സ്‌കോര് അതിവേഗം കുതിച്ചു. തൊടുന്ന ബോളുകളെല്ലാം ബൗണ്ടറി കടത്തിയ ഹാര്‍ദിക് ടീം ടോട്ടല് 200-ല് എത്തിച്ചു. കിഷന് 55 റണ്‍സും പാണ്ഡ്യ 37 റണ്‍സും നേടി പുറത്താവാതെ നിന്നു. അവസാന ഓവറുകളില് അസാമാന്യമായ പ്രകടനമാണ് ഹാര്‍ദിക്കും കിഷനും പുറത്തെടുത്തത്.\nഡല്‍ഹിയ്ക്ക് വേണ്ടി അശ്വിന് മൂന്നുവിക്കറ്റ് വീഴ്ത്തിയപ്പോള് നോര്‍ക്കെ, സ്റ്റോയിനിസ് എന്നിവര് ഓരോ വിക്കറ്റ് വീതം വീഴ്ത്തി.\nPrevious articleഐഫോണില് വാട്ട്‌സാപ്പ് ഉപയോഗിക്കുന്നവര്‍ക്ക് യുഎഇ അധികൃതരുടെ അടിയന്തര മുന്നറിയിപ്പ്\nNext articleമിറര്‍ലസ് ക്യാമറയെ വെബ്ക്യാമാക്കി ഉപയോഗിക്കാന് സഹായിക്കുന്ന വെബ്ക്യാം യൂട്ടിലിറ്റി സോഫ്റ്റ് വെയര് അവതരിപ്പിച്ചു\nApril 16, 2021, 10:37 am\nസൗദിയിലേക്ക് ഇനിമുതല് പഴയവാഹനങ്ങള്‍ക്ക് പ്രവേശനാനുമതിയില്ല\nഗര്‍ഭിണികള്‍ക്കും മുലയൂട്ടുന്ന അമ്മമാര്‍ക്കും വാക്‌സിന് സ്വീകരിക്കാമെന്ന് ഖത്തര്


Butterfly Effect: ന്യൂ ജനറേഷന് വിശപ്പ്\nന്യൂ ജനറേഷന് വിശപ്പ്\nവിശപ്പ് ഒരു കുമിള പോലെയാണ്.\nഉള്ളിലെ ലോഹങ്ങൾ ഉരുക്കി തിളച്ചുമറിയുന്ന ലാവയുടെ ചൂട് തട്ടി, ആഴമുള്ള ജലാശയതിന്റെ അടിത്തട്ടിലെ ചെളിയിൽ നിന്നും ഉയർന്നുപൊങ്ങുന്ന ഒരു കുമിള.അത് അടിവയറ്റിൽ നിന്നും തുടങ്ങി ആമാശയത്തേയും അന്നനാളത്തേയും നെഞ്ചാം കൂടിനേയും മർദ്ദം കൊണ്ട് വേദനിപ്പിച്ച്, തൊണ്ടവഴി മുകളിലേക്കു കയറി ഉച്ചിക്കു തൊട്ടു താഴെവച്ചു പൊട്ടിതെറിക്കും.\nആ ശാന്ത സുന്ദരമായ ജലാശയതിന്റെ പ്രതലത്തിൽ ആ പ്രകമ്പനമുണ്ടാക്കുന്ന ഓളങ്ങൾ വിദൂരതയിലുള്ള കരയെ തേടിയാത്രയാകും..!\nഒരു കവിയാലും കൃത്യമായി വർണ്ണിക്കാൻ കഴിയതെ പോയ ജീവി വർഗത്തിന്റെ ഒരേഒരു പ്രതിഭാസമാണ് വിശപ്പ്.\nഓടയിലെ അഴുക്കു വെള്ളത്തിന്റെ പ്രതലത്തിലും ഒരു കുമിള പൊട്ടി.\nഅയാൾ വറീദിന്റെ കടയിൽ കയറി ബീഫും പൊറോട്ടയും ഓഡർ ചെയ്തു.\nഇലക്ഷന് പ്രചാരണം TV യിൽ തകൃതിയായി നടക്കുന്നു. കോമേഷ്യല് ബ്രേക്കിന് മുന്‍പുതന്നെ അയാള് ബീഫും പൊറോട്ടയും തിന്നു തീര്‍ത്തു.\nഅടുത്ത ബ്രേക്കിന് മുന്‍പ് ഒരു ഹാഫ് തണ്ടൂരിയും.\nഭക്ഷ്യസുരക്ഷയെക്കുറിച്ചുള്ള നേതാവിന്റെ ഗീര്‍വാണങ്ങള് തുടരുന്നതിനിടയില് അയാള് ഒന്നുംകൂടെ ഓഡർ ചെയ്തു.\n"ഒരു തന്ദൂരികൂടെ... ഫുൾ.. ആയിക്കോട്ടെ"\nചര്‍ച്ചയുടെ ആവേശത്തോടൊപ്പം തണ്ടൂരി തിന്നു തീര്‍ന്നത് അയാള് അറിഞ്ഞതേ ഇല്ല.\nഅയാളുടെ ആവേശം കണ്ടു കടക്കാരന് വറീത് ചോദിച്ചു. "എന്ഗ്ലാ പാര്‍ടി ഏതാ...?"\nഅയാള് അഭിമാനത്തോടെ പറഞ്ഞു. " അങ്ങനെ ഒന്നും ഇല്ലാ... ഒരു ഹാഫ് തണ്ടൂരീം കൂടെ".\nആ ജഡവും വൈകാതെ അനിവാര്യമായ അതിന്റെ സ്മശാനത്തിലെത്തി. അപ്പോഴേക്കും അയാൾക്കു ജോലിക്കു കയറേണ്ട സമയമായിരുന്നു.\nനെറ്റിയിലെ വിയർപ്പൊപ്പി, ബില്ലടച്ചു പുറത്തിറങ്ങിയപ്പോള് അയാള്‍ക്ക് പുഴുങ്ങിയ മുട്ട കഴിക്കാന് തോന്നി. വഴിയരികിലെ തട്ടുകടയില് നിന്നും അയാള് മൂന്നു പുഴുങ്ങിയ മുട്ട വാങ്ങി.\nമുട്ട പൊതിഞ്ഞ പത്ര കടലാസിലെ വാര്‍ത്ത അയാള് ശ്രദ്ധയോടെ വായിച്ചു. ആരുടെയോ കൊലാതക വാര്‍ത്തയായിരുന്നു അത്.പകുതി വാർത്ത കീറി പോയിരുന്നതിനാൽ അയാൾ വല്ലാതൊരു അസ്വസ്ഥത തോന്നി. അതിനാല് മറ്റൊരു മുട്ടയും കൂടെ വാങ്ങി. ആ മുട്ട പൊതിഞ്ഞു തരുന്ന കടലാസ്സിൽ ബാക്കി കഥയുണ്ടാകുമെന്നാണ് അയാൾ കരുതിയിരുന്നതു.\nപക്ഷേ അതിൽ ഒരു വൃദ്ധയെ ബലാത്സഗം ചെയ്ത യുവാവിന്റെ വാർത്തയായിരുന്നു ഉണ്ടായിരുന്നതു.ആ വാര്‍ത്ത വായിച്ചപ്പോൾ ചിരി വന്നെങ്കിലും അയാൾക്ക് ആ വൃദ്ധയോട് സഹതാപം തോന്നി.\nമുട്ടയും തിന്നു തിരികെ നടന്നപോള് അയാള്‍ക്ക് പിന്നെയും കൊതി മൂത്തു.\nകൊതി തീര്‍ക്കാന് വേറൊരു കടയില്‍നിന്നും പാനി പൂരിയും ജൂസും കുടിച്ചു. അപ്പോഴേക്കും അവസാന വണ്ടിയും പോയികഴിഞ്ഞിരുന്നു.\nനാലഞ്ചു കിലോമീറ്റര് ദൂരെയാണ് ഓഫീസ്.\nവേറെ വണ്ടി ഒന്നും ഇല്ല. രാത്രിയായതിനാല് റിക്ഷയും ടാക്സിയും ഒന്നുംകിട്ടില്ല.\nസമയനിഷ്ട്ട പ്രഥമ പ്രധാനമായ ഒരു ബഹുരാഷ്ട്ര കമ്പനിയാണ്. വൈകിയാൽ ജോലിപോകും.\nവളരെകാലം തെണ്ടിതിരിഞ്ഞു നടന്നു കിട്ടിയ ജോലിയാണ്.\nഅയാള് പരവശനായി. കല്യാണം കഴിയാത്ത സഹോദരിയുടെയും വൃദ്ധയായ മാതാവിന്റെയും മുഖം ഒരു ബ്ലാക്ക് & വൈറ്റ് ചിത്രം പോലെ മനസ്സില് തെളിഞ്ഞു. സമൂഹത്തിലുണ്ടായ വിപ്ലവങ്ങക്കു ഇനിയും സ്പർശിക്കനാകാത്ത വർഗങ്ങളാണ് ദരിദ്രന്റെ സഹോദരിമാരും മാതാക്കളും.\nതണ്ടൂരിയും ഷവർമയും വന്നതറിയാതെ കഞ്ഞിയും കപ്പയും തിന്നു ജീവിക്കുന്നവർ.!!\nഅയാൾക്കു വ്യവസ്ഥിതികളോട് ഈർഷ്യതോന്നി. പ്രാരാബ്ധങ്ങളും കടപ്പാടുകളും ആവശ്യമില്ലാത്ത മാതാവും സഹോദരിയും ഇനി ഏതു കാലത്താണ് വരിക\nകമ്പനിയിലേക്ക് നാലഞ്ചു കിലോമീറ്ററേയുള്ളൂ .. ഓടിയാലോ ?\nമറ്റൊരു വഴിയും ഇല്ലാത്തതിനാല് അയാള് ഓടുവാന് തീരുമാനിച്ചു.\nനിലാവത്തു നിഴൽ ഒരു കുള്ളനെ പോലെ മുൻപിൽ വളർന്നു നിൽക്കുന്നു.\nഅയാൾ ആ കുള്ളനോടു സംസാരിച്ചുകൊണ്ട് ഓടാൻ തുടങ്ങി.ഒരു കുട്ടികളിപോലെ കുള്ളന്റെ തലയിൽ ചവിട്ടുവാൻ നോക്കി. പക്ഷേ ആ ശ്രമം വൃഥാവിലായി.കാലെത്തുമ്പോഴെല്ലാം അത്രതന്നെ ദൂരെ തലയും മുന്നോട്ടു നീങ്ങി.\nപക്ഷെ അല്പം ഓടിയപ്പോഴേക്കും അയാള് തളര്‍ന്നു. നെഞ്ചിടിപ്പിനു വേഗതകൂടി പൊട്ടി പോകുമോ എന്നുവരെ സംശയം തോന്നി. പക്ഷേ പ്രരാബ്ധങ്ങലുടെയും കടപ്പാടുകളുടേയും സ്മരണകൾ അയാളെ തളരുന്നതിൽ നിന്നും വിലക്കി.\nധർമ്മ സങ്കടം .... നിലക്കാത്ത പെരുമഴ പോലെ ധർമ്മ സങ്കടം\nഅയാൾ നാവുകള് പുറത്തു നീട്ടി കിതച്ചു.\nഅഴുക്കു ചാലിന്റെ എണ്ണപടർന്ന പ്രതലത്തിൽ കുരുങ്ങികിടന്നിരുന്ന കുമിളകൾ പിന്നെയും പൊട്ടി.\nവിധിയെ പഴിച്ചുകൊണ്ട് അയാള് തൊട്ടടുത്തുള്ള ഒരു കടയില് കയറി ചോദിച്ചു\n"ഒരു തണ്ടൂരി ഹാല്‍ഫ് പാഴ്സേല്..... പെട്ടന്ന് കിട്വോ?.."\nപോസ്റ്റ് ചെയ്തത് R@y ല് 11:18:00 PM\nഅഭി 2013, ഡിസംബർ52:19 PM\nR@y 2013, ഡിസംബർ53:12 PM\nവായിച്ചതിനു നന്ദി സഹോദരാ\nമെൽവിൻ ജോസഫ് മാണി / Melvin Joseph Mani 2013, ഡിസംബർ612:03 PM\n"എനിക്കു വിശക്കുന്നു ........"\nകൊള്ളാം കെട്ടൊ ചങാതി\nR@y 2013, ഡിസംബർ64:16 PM\nശ്രീജിത്ത് മൂത്തേടത്ത് 2014, മാർച്ച്44:57 PM\nR@y 2014, മാർച്ച്59:45 AM\nഅല്ലാണ്ട് പിന്നെ എന്ത് ന്യൂ ജനറേഷന്... :P....\najith 2014, ജൂൺ65:42 PM\nകഥകള് വളരെ നന്നായിരിയ്ക്കുന്നു റോയ്.\nനിരുപദ്രവകഥകളെന്ന് പ്രത്യക്ഷത്തില് തോന്നിയാലും ഏറെ ചിന്തിപ്പിക്കുന്നവയാണിവ.\nR@y 2014, ജൂലൈ 8 9:28 AM\nഒരുപാട് നന്ദി ഒണ്ട് അജിത്തേട്ടാ... :)\nസിയാഫ് അബ്ദുള്‍ഖാദര് 2014, ജൂലൈ711:24 PM\nവളരെ ആഴമുള്ള കഥകള് !ഇനിയും കഥകള്‍ക്കായി കാത്തിരിക്കുന്നു !\nR@y 2014, ജൂലൈ 8 9:29 AM\nസിയഫ് ഭായ്... നന്ദി.. :)\nവിശപ്പ് ഒരു കുമിള പോലെയാണ് . ഉള്ളിലെ ലോഹങ്ങൾ ഉരുക്കി തിളച്ചുമറിയുന്ന ലാവയുടെ ചൂട് തട്ടി , ആഴമുള്ള ജലാശയതിന്...


ശക്തരില് ശക്തരാര്!!! | Fanport | Fifa U17 World Cup News Malayalam\nHome Football Fifa U17 World Cup ശക്തരില് ശക്തരാര്!!!\nകൊല്‍ക്കത്ത : അണ്ടര് 17 ലോകകപ്പിന്റെ ഫൈനല് മത്സരത്തില് ശക്തരായ ഇംഗ്ലണ്ടും സ്‌പെയിനും ഏറ്റുമുട്ടും. കൊല്‍ക്കത്തയിലെ സാള്‍ട്ട് ലൈക് സ്‌റ്റേഡിയത്തില് രാത്രി 8.00 മണിക്കാണ് മത്സരം.\nഗ്രൂപ്പ് റൗണ്ടിന്റെ ആദ്യ മത്സരത്തില് ലാറ്റിനമേരിക്കന് ശക്തികളായ ചിലിയെ നാലു ഗോളിനു തോല്‍പ്പിച്ചാണ് ഇംഗ്ലണ്ട് തിടങ്ങിയത്. രണ്ടാം മത്സരത്തില് മെക്‌സിക്കോയെ രണ്ടിനെതിരെ മൂന്നു ഗോളുകള്‍ക്കും മൂന്നാം മത്സരത്തില് ഇറാഖിനെ നാലു ഗോളിനും തോല്‍പ്പിച്ച് മൂന്നു വിജയവുമായി ഗ്രൂപ്പില് ഒന്നാമനായി പ്രീ ക്വാര്‍ട്ടറില് കടന്നു. പ്രീ ക്വാര്‍ട്ടര് മത്സരത്തില് ജപ്പാനോട് സമനില വഴങ്ങിയെങ്കിലും പനാല്‍റ്റി ഷൂട്ടൗട്ടിലൂടെ ക്വാര്‍ട്ടര് പിന്നിട്ടു. ക്വാര്‍ട്ടറില് അമേരിക്കയെ നാലു ഗോളിനു പരാജയപ്പെടുത്തി സെമിയില് കടന്നു. സെമിയില് ശക്തരായ ബ്രസീലിനെ ഒന്നിനെതിരെ മൂന്നു ഗോളിന് തോല്‍പ്പിച്ച് ഫൈനലില്.\nഗ്രൂപ്പ് റൗണ്ടിന്റെ ആദ്യ മത്സരത്തില് ശക്തരായ ബ്രസീലിനോട് രണ്ടിനെതിരെ ഒരു ഗോളിന് തോറ്റാണ് സ്‌പെയിന് തുടങ്ങിയത്. രണ്ടാം മത്സരത്തില് നൈജറിനെ എതിരില്ലാത്ത നാലു ഗോളുകള്‍ക്കും മൂന്നാം മത്സരത്തില് കൊറിയയെ എതിരില്ലാത്ത രണ്ടുഗോളിനും തോല്‍പ്പിച്ച് രണ്ട് വിജയവുമായി. ഗ്രൂപ്പില് രണ്ടാം സ്ഥാനകാരായി പ്രീ ക്വാര്‍ട്ടറില് കടന്നു. പ്രീ ക്വാര്‍ട്ടര് മത്സരത്തില് ഫ്രാന്‍സിനെ ഒന്നിനെതിരെ രണ്ടുഗോളിനു തോല്‍പ്പിച്ച് ക്വാര്‍ട്ടര് പിന്നിട്ടു. ക്വാര്‍ട്ടറില് ഇറാനെ ഒന്നിനെതിരെ മൂന്നു ഗോളിന പരാജയപ്പെടുത്തി സെമിയില് കടന്നു. സെമിയില് മാലിയെയും ഒന്നിനെതിരെ മൂന്നു ഗോളിന് തോല്‍പ്പിച്ച് ഫൈനലില്.\nലിവര്‍പൂള് താരം റയാന് ബ്രൂസ്റ്ററും മാഞ്ചസ്റ്റര് സിറ്റി താരം ഫുഡനുമാണ് ഇംഗ്ലണ്ടിന്റെ അറ്റാകിങ്ങ് കുന്തമുനകള്. ബ്രൂസ്റ്റര്6കളികളില് നിന്ന്7ഗോളുമായി ഗോള്‍വേട്ടയില് ഒന്നാമനാണ് ഗോളടിക്കാതെ സഹതാരങ്ങളെ കൊണ്ട് ഗോളടിപ്പികലാണ് ഫുഡന്റെ കളിമികവ്. ഇരുവരും ഒന്നിക്കുമ്പോള് അറ്റാകിങ്ങ് ശക്തമാകും.\nബാര്‍സലാണ അക്കാദമി താരം ആബേല് റൂയിസും വലന്‍സിയ താരം ഫെറാന് ടൊറസുമാണ് സ്‌പെയിന് അറ്റാകിങ്ങ് കരുത്ത്. റൂയിസാണങ്കില്6കളികളില് നിന്ന്6ഗോളുമായി ഗോള്‍വേട്ടയില് രണ്ടാം സ്ഥാനത്തുണ്ട്.\nഒരു കൂട്ടം യുവ ഇംഗ്ലീഷ് പ്രീമിയര് ലീഗ് താരങ്ങളുമായാണ് ഇംഗ്ലണ്ടിന്റെ വരവ്. മധ്യനിരയില് ഇംഗ്ലണ്ടിന്റെ കരുത്ത് മാഞ്ചസ്റ്റര് യുണൈറ്റഡ് താരം ഏഞ്ചലോ ഗോമസിലും ചെല്‍സി താരം ജോര്‍ജ് മക്‌ചഹരനുമാണ്. കൃത്യതയാര്‍ന്ന പാസുകളാണ് ഇരുവരുടെയും കരുത്ത് നിര്‍ണായക സമയങ്ങളില് ആക്രമിച്ചു കളിക്കുകയും അതോടപ്പം പ്രതിരോധത്തില് കോട്ട തീര്‍ക്കുകയും ചെയ്യുന്നു.\nറയല് മാഡ്രിഡ് താരങ്ങളായ സീസര് ജെലാബര്‍ട്ടും മുഹമ്മദ് മൗകിലിസുമാണ് സ്‌പെയിന് മധ്യനിരയുടെ കരുത്ത്. ചില സമയങ്ങളില് സ്‌പാനിഷ് സീനിയര് താരങ്ങളായിരുന്ന സാവിയെയും ഇനിയെസ്റ്റയെയും വെല്ലുന്ന കളിമികവാണ് ഇരുവരും കാഴ്‌ചവെക്കുന്നത്.\nപ്രതിരോധത്തില് മാഞ്ചസ്‌റ്റര് സിറ്റി താരമായ ലറ്റിബൂണിയെയും ചെല്‍സി താരം ഗുഹിയെയുമാണ് ഇംഗ്ലണ്ടിന്റെ മുതല് കൂട്ട്. സ്‌പെയിനിനാണങ്കില് ബാര്‍സയുടെ ജുവാന് മിറാണ്‍ഡോയും റയലിന്റെ വിക്ടര് ചുസ്റ്റുമാണ് പ്രതിരേധകാവല്‍ക്കാര്\nഗോള്‍വലക്കു മുന്‍പില് ഇംഗ്ലണ്ട് കീപ്പര് ആഡേര്‍സനാണ് മുന്‍പില്. പ്രീ ക്വാര്‍ട്ടര് മത്സരത്തില് ജപ്പാനോട് പനാല്‍റ്റി ഷൂട്ടൗട്ടില് ഇംഗ്ലണ്ടിന്റെ രക്ഷകനായതോടെ അദ്ദേഹം ടീമിനോരു മുതല് കുട്ടാണ് എന്നാല് മലാഗ താരമായ സ്‌പെയിന് കീപ്പര് ഔട്ടും മോശമല്ല. കളിയിലെ പരിജയവും കഴിഞ്ഞ യുറോകപ്പിന്റെ കളിമികവും അദ്ദേഹത്തിന്റെ അത്മവിശ്വാസം കുട്ടും.\nPrevious articleഫ്രഞ്ച് ഓപ്പണ് സെമിയില് മറ്റൊരു ഇന്ത്യന് സാന്നിധ്യം, പ്രണോയും സെമിയില്\nNext articleപ്രീമിയർ ലീഗിൽ തീപാറും പോരാട്ടം; യുണൈറ്റഡ് സ്പർസിനെതിരെ


ഒരു വിട്ടുവീഴ്‍ചയുമില്ല; ഇനി വൈകിയാല് ഈ വാഹനങ്ങള്‍ക്ക് രജിസ്ട്രേഷനില്ല!\nഈ വാഹനങ്ങളില് ഈ സംവിധാനം നടപ്പിലാക്കി രജിസ്ട്രേഷന് സര്‍ട്ടിഫിക്കറ്റ് 27നകം കൈപ്പറ്റണമെന്ന് മോട്ടോര്‍വാഹന വകുപ്പ് ഡീലര്‍മാര്‍ക്ക് കര്‍ശനനിര്‍ദ്ദേശം നല്‍കിക്കഴിഞ്ഞു.\nTrivandrum, First Published Jun 25, 2019, 9:44 AM IST\nതിരുവനന്തപുരം: അതിസുരക്ഷാ നമ്പർപ്ലേറ്റുകൾ (എച്ച്.എസ്.ആര്.പി.) ഘടിപ്പിക്കാത്ത ഡീലര്‍മാരുടെ വാഹനങ്ങള് ഈ വെള്ളിയാഴ്ച മുതല് രജിസ്റ്റര് ചെയ്യാനാവില്ല. ഇക്കാരണത്താല് മൂന്നുമാസത്തിനിടെ വിറ്റഴിച്ച 120000 വാഹനങ്ങളുടെ ആര്.സി ബുക്കുകള് വിതരണം ചെയ്യാനാകാത്ത സാഹചര്യത്തിലാണ് മോട്ടോര് വാഹനവകുപ്പിന്‍റെ കര്‍ശന നടപടി.\nഈ വാഹനങ്ങളില് ഈ സംവിധാനം നടപ്പിലാക്കി രജിസ്ട്രേഷന് സര്‍ട്ടിഫിക്കറ്റ് 27നകം കൈപ്പറ്റണമെന്ന് മോട്ടോര്‍വാഹന വകുപ്പ് ഡീലര്‍മാര്‍ക്ക് കര്‍ശനനിര്‍ദ്ദേശം നല്‍കിക്കഴിഞ്ഞു. ഇതുസംബന്ധിച്ച് ആര്‍ടിഒമാര്‍ക്കും ഡീലര്‍മാര്‍ക്കും ഗതാഗത കമ്മീഷണര് കത്തയച്ചെന്നാണ് റിപ്പോര്‍ട്ടുകള്.\nവാഹനം റജിസ്റ്റർ ചെയ്ത് 24 മണിക്കൂറിനുള്ളിൽ ഡീലർ അതിസുരക്ഷാ നമ്പർപ്ലേറ്റ് നൽകണമെന്നാണ് കേന്ദ്രനിയമം. എന്നാൽ മിക്ക ഡീലർമാരും അതിസുരക്ഷാ നമ്പർപ്ലേറ്റ് അച്ചടിക്കുള്ള ഒരുക്കങ്ങള്‍പോലും നടത്തിയിട്ടില്ല. ഇതുകാരണമാണ് ആർ സി ബുക്ക് വിതരണം മുടങ്ങിയത്. കേന്ദ്ര നിയമം നടപ്പിലാക്കാന് ഇനിയും വൈകുന്നത് വകുപ്പിന്റ പ്രതിഛായയെ ബാധിക്കുമെന്നും ഇക്കാര്യത്തില് ഒരു വിട്ടുവീഴ്ച വേണ്ടെന്നുമാണ് ഗതാഗതകമ്മീഷര് ആര് ടിഒമാര്‍ക്ക് നല്‍കിയിരിക്കുന്ന നിര്‍ദേശമെന്നാണ് റിപ്പോര്‍ട്ടുകള്.\nLast Updated Jun 25, 2019, 9:44 AM IST\nhigh security number plate kerala


ഫഹദും പൃഥ്വിയും ആമസോൺ റിലീസിന്: മാലിക്കും കോൾഡും വരുന്നത് ഒ.ടി.ടി വഴി; തീയറ്ററുകൾ അടച്ചു പൂട്ടിയതോടെ പുതുവഴി തേടി സിനിമകൾ ⋆ Third Eye News Live\nഫഹദും പൃഥ്വിയും ആമസോൺ റിലീസിന്: മാലിക്കും കോൾഡും വരുന്നത് ഒ.ടി.ടി വഴി; തീയറ്ററുകൾ അടച്ചു പൂട്ടിയതോടെ പുതുവഴി തേടി സിനിമകൾ\nകൊച്ചി: കൊവിഡ് രണ്ടാം ലോക്ക് ഡൗണിനെ തുടർന്നു പ്രതിസന്ധി നേരിട്ട സിനിമകൾ ഒടിടി റിലീസിൽ അഭയം പ്രാപിക്കുന്നു. സംസ്ഥാനത്ത് മലയാള സിനിമകളാണ് ഇപ്പോൾ റിലീസ് പ്രതിസന്ധി നേരിടുന്നത്. ഈ സാഹചര്യത്തിൽ ഈ സിനിമകൾ അമസോൺ പ്രൈമിനെയും നെറ്റ് ഫ്‌ളിക്‌സിനെയും കൂടുതലായി ആശ്രയിക്കുന്നതായാണ് റിപ്പോർട്ടുകൾ.\nദുൽഖർ സൽമാൻ ചിത്രം കുറുപ്പും,? രാജീവ് രവിയുടെ നിവിൻ പോളി ചിത്രം തുറമുഖവും ഒടിടി റിലീസ് തീയതികൾ പ്രഖ്യാപിച്ചു കഴിഞ്ഞു.. ഈ നിരയിലേക്ക് കൂടുതൽ ചിത്രങഅങൾ എത്തുന്നു എന്ന റിപ്പോർട്ടുകളാണ് ഇപ്പോൾ പുറത്തുവരുന്നത്..\nഫഹദ് ഫാസിൽ നായകനായ മാലിക്ക് എന്ന ചിത്രവും പൃഥ്വിരാജ് നായകനാകുന്ന കോൾഡ് കേസുമാണ് ഒടിടി റിലീസിനൊരുങ്ങുന്നത്. കൊവിഡ് വ്യാപനം മൂലം തിയേറ്ററുകൾ അടുത്തെങ്ങും തുറക്കാൻ സാദ്ധ്യത ഇല്ലാത്തതിനാലാണ് ഇരു ചിത്രങ്ങളുടെയും നിർമാതാവായ ആന്റോ ജോസഫ് ഇത്തരത്തിൽ ഒരു തീരുമാനത്തിലേക്കെത്തിയത്. ഇതു സംബന്ധിച്ച് കേരള ഫിലിം എക്സിബിറ്റേഴ്സ് ഫെഡറേഷന് ആന്റോ ജോസഫ് കത്തയച്ചു. ആമസോൺ പ്രൈമിലാണ് ചിത്രങ്ങൾ റിലീസ് ചെയ്യുന്നതെന്നാണ് സൂചന..\n2019 സെപ്തംബറിൽ ചിത്രീകരണം തുടങ്ങിയ ചിത്രമാണ് മാലിക്. ടേക്ക് ഓഫിന് ശേഷം മഹേഷ് നാരായണൻ ഒരുക്കുന്ന മാലിക്ക് പീരിയഡ് ഗണത്തിൽപെടുന്ന ചിത്രമാണ്.. സാനു ജോൺ വർഗീസ് ആണ് ഛായാഗ്രഹണം സംഗീതം സുഷിൻ ശ്യാമാണ്\nപരസ്യചിത്രങ്ങളിലൂടെ ശ്രദ്ധേയനായ തനു ബാലക് ഒരുക്കുന്ന കോൾഡ് കേസിൽ പൃഥ്വിരാജ് എസിപി സത്യജിത് പോലീസ് ഉദ്യോഗസ്ഥന്റെ വേഷത്തിലാണ് പൃഥ്വിരാജ് എത്തുന്നത്. ‘ അരുവി’ എന്ന ചിത്രത്തിലൂടെ തെന്നിന്ത്യയിൽ ശ്രദ്ധേയയായി മാറിയ അദിതി ബാലനാണ് നായിക.യഥാർത്ഥ സംഭവത്തിൽ നിന്ന് പ്രചോദനം ഉൾക്കൊണ്ടാെരുക്കുന്ന ചിത്രത്തിന് ഗിരീഷ് ഗംഗാധരനും ജോമോൻ.ടി. ജോണും ഛായാഗ്രഹണം നിർവഹിക്കുന്നു.\nPrevious articleപിണറായിയെ കാണുമ്പോൾ കവാത്ത് മറക്കുന്ന കേരള മാധ്യമങ്ങൾ: എം.എൽ.എ ഫണ്ട് വെട്ടിക്കുറച്ചതിനെതിരെ ആർക്കും പ്രതിഷേധമില്ല; തെരുവിൽ കഴിയുന്നവർക്ക് ഭക്ഷണം നൽകാനും കുട്ടികൾക്ക് ഓൺലൈൻ പഠനോപകരണങ്ങൾ നൽകാനും എം.എൽ.എമാർ ഇനി തെരുവിലിറങ്ങി പിരിക്കേണ്ടി വരും\nNext articleവീടും, സ്ഥലവും, വാഹനങ്ങളും, വിൽക്കാനും, വാങ്ങാനും, വാടകയ്ക്കും; തേർഡ് ഐ ന്യൂസ് ക്ലാസിഫൈഡ് പരസ്യങ്ങൾ ഇവിടെ കാണാം


പ്രാതലിന് പഴങ്ങള്, ചോറും മധുരവും നിര്‍ത്തി; കടവന്ത്രക്കാരി അശ്വതി ആറു മാസം കൊണ്ട് കുറച്ചത് മുപ്പതു കിലോ | Diet | No rice diet | Aswathy slim story | better health\nMonday 12 March 2018 10:40 AM IST\nഎല്ലാറ്റിനും അതിന്റേതായ സമയമുണ്ട് ദാസാ എന്നു പറയുമ്പോലെയാണ് കടവന്ത്രക്കാരി അശ്വതിയുടെ അനുഭവം. അശ്വതി വണ്ണം കുറച്ചു കാണണമെന്ന് ഏറ്റവും ആഗ്രഹിച്ചത് അച്ഛൻ സുബ്രഹ്മണ്യനായിരുന്നു. ഒടുവിൽ വൃക്കരോഗം ബാധിച്ച് അച്ഛൻ പെട്ടെന്നു മരണമടഞ്ഞപ്പോൾ, അശ്വതി വീണ്ടും അച്ഛന്റെ ആ സ്വപ്നം ഒാർത്തു. ഇത്തവണ പക്ഷേ, സ്വയംപരീക്ഷണങ്ങൾക്ക് മുതിർന്നില്ല. അച്ഛൻ പണ്ട് ചൂണ്ടിക്കാണിച്ചു തന്ന, എറണാകുളത്ത് തന്നെയുള്ള ജിമ്മിൽ ചേർന്നു. ആറുമാസത്തെ കഠിനപരിശീലനം. മുപ്പതു കിലോ കുറഞ്ഞു. കഠിനപരിശ്രമത്തിന്റെ ആ ദിവസങ്ങളേക്കുറിച്ച് അശ്വതി സംസാരിക്കുന്നു.\n‘‘ചെറുപ്പം മുതലേ വണ്ണമുണ്ടായിരുന്നു. അഞ്ചടി അഞ്ചിഞ്ചാണ് ഉയരമെങ്കിലും ഭാരം 94കിലോയായിരുന്നു. ഒപ്പം പോളിസിസ്റ്റിക് ഒവേറിയൻ രോഗത്തിന്റെതായ പ്രശ്നങ്ങളും. മുഖത്തും കഴുത്തിലും കറുപ്പ് നിറം, കവിളുകൾ തടിച്ച് തൂങ്ങിക്കിടന്നു. ഒരടി വയ്ക്കുമ്പോഴേ കിതപ്പ്...ഈ വണ്ണം കുറച്ചില്ലെങ്കിൽ പ്രശ്നമാകുമെന്ന് അശ്വതിക്കു തന്നെ മനസ്സിലാകുന്നുണ്ടായിരുന്നു. പിസിഒഡിക്ക് ആശുപത്രിയിലൊക്കെ പോയി മരുന്നു വാങ്ങിയെങ്കിലും പ്രശ്നങ്ങൾ കൂടിയതല്ലാതെ ഫലമൊന്നുമുണ്ടായില്ല. വണ്ണം കുറച്ചാൽ കുറേ വ്യത്യാസം വന്നേക്കുമെന്നു പലരും പറഞ്ഞു. പട്ടിണി കിടന്നും തലേന്നു നാരങ്ങാ ഇട്ടുവച്ച വെള്ളം കുടിച്ചും വെറുംവയറ്റിൽ തേൻ കഴിച്ചും വർഷങ്ങളായി സ്വന്തമായി പല പരീക്ഷണങ്ങൾ നടത്തിയിട്ടും പക്ഷേ, വണ്ണം കുറഞ്ഞില്ല.\nപെട്ടെന്നായിരുന്നു അച്ഛന്റെ മരണം. ആശുപത്രിയിൽ ആകുന്നതിന്റെ തലേന്നുവരെ അച്ഛൻ ഒാഫിസിൽ പോകുമായിരുന്നു. ആരോഗ്യകാര്യത്തിലൊക്കെ ശ്രദ്ധയുള്ള ആളായിരുന്നു. വർഷങ്ങളോളം കടവന്ത്രയിലെ വീട്ടിൽ നിന്ന് ഒാഫിസിലേക്ക് നടന്നായിരുന്നു പോയിരുന്നത്. ഇടയ്ക്കിടെ മുട്ടുവേദനയ്ക്ക് വേദനാസംഹാരി ഗുളികകൾ കഴിക്കുമായിരുന്നു. അതാണ് വൃക്കയ്ക്ക് പ്രശ്നമായത്.\nഅച്ഛൻ പോയതോടെ പകരം ജോലിക്കു കയറി. അതിനുമുമ്പുള്ള ഇടവേളയിൽ എന്തു ചെയ്യുമെന്ന് ആലോചിച്ചപ്പോഴാണ് വണ്ണം കുറയ്ക്കുന്ന കാര്യം മനസ്സിലേക്ക് വന്നത്. അച്ഛൻ കൂടെയുണ്ടായിരുന്നപ്പോഴെല്ലാം വണ്ണം കുറയ്ക്കുന്നതിനേക്കുറിച്ചു പറയുമായിരുന്നു. അതിനായി ജിമ്മിൽ പോകാൻ നിർബന്ധിക്കും. പുറത്തുപോയി വരുമ്പോൾ പഴങ്ങൾ വാങ്ങിവരും ഡയറ്റ് ചെയ്യുമ്പോൾ കഴിക്കാൻ.\nഅങ്ങനെ കൊച്ചിയിൽ തന്നെയുള്ള ബി ഫിറ്റ് ജിമ്മിൽ ചേർന്നു. ദിവസവും ഒന്നര രണ്ടു മണിക്കൂറോളം വ്യായാമം ചെയ്യുമായിരുന്നു. രാവിലെ ഒമ്പതു മുതൽ 11 വരെയുള്ള സമയത്താണ് ജിമ്മിൽ പോയിരുന്നത്. ആദ്യമൊക്കെ കാർഡിയോ വ്യായാമങ്ങൾ മാത്രമാണ് ചെയ്തിരുന്നത്. എലിപ്റ്റിക്കൽ, ട്രെഡ്മിൽ എന്നിങ്ങനെ. പതിയെ ഭാരമെടുത്തുള്ള വ്യായാമങ്ങളും തുടങ്ങി. ഒാരോ ദിവസത്തെ വ്യായാമവും ട്രെയിനർ ചിട്ടപ്പെടുത്തി തരുമായിരുന്നു. വ്യായാമം തുടങ്ങി കുറച്ചായപ്പോഴേക്കും ഭാരം കുറഞ്ഞുതുടങ്ങി. അടുത്തതായി ഡയറ്റ് ക്രമീകരിച്ചു. ചോറും മധുരവും പൂർണമായും ഒഴിവാക്കി. എണ്ണ കുറച്ചു. വ്യായാമമല്ലാതെ മറ്റു ശാരീരിക അധ്വാനം ഇല്ലാത്തതിനാൽ കാലറി നന്നേ കുറഞ്ഞ ഡയറ്റാണ് സ്വീകരിച്ചത്.\nകാലറി കുറഞ്ഞ ഡയറ്റ്\nപ്രാതലിന് പഴങ്ങൾ മാത്രമാക്കി. രാവിലെ എട്ടു മണിയോടെ ഒാറഞ്ചോ ആപ്പിളോ റോബസ്റ്റ പഴമോ കഴിക്കും. ഉച്ചയ്ക്ക് ഒരു ചപ്പാത്തി, നാലഞ്ച് മുട്ടയുടെ വെള്ള. അത് പന്ത്രണ്ടരയോടെ കഴിക്കും. വൈകുന്നേരം ബ്ലാക്ക് കോഫി മധുരം കുറച്ച്, കൂടെ മധുരം കുറഞ്ഞ ബിസ്കറ്റ് ഒന്നോ രണ്ടോ. രാത്രി എട്ടു മണിക്കു മുമ്പായി അത്താഴം കഴിക്കും. പഴങ്ങളോ വേവിച്ച പച്ചക്കറികളോ സാലഡോ മാത്രം. ചില ദിവസങ്ങളിൽ ഉച്ചയ്ക്ക് മുട്ടവെള്ളയ്ക്കു പകരം ചെറുപയർ മുളപ്പിച്ചത് കഴിക്കുമായിരുന്നു.\nആദ്യത്തെ കുറേ ദിവസം നന്നേ കഷ്ടപ്പെട്ടു. നല്ല വിശപ്പ്, ക്ഷീണം...വണ്ണം കുറയ്ക്കാൻ ജിമ്മിൽ ചേർന്ന സമയത്ത് പലരും പറഞ്ഞിരുന്നു– ഇതൊന്നും കുറയില്ല, ഇങ്ങനെ തന്നെ നിൽക്കുകയേ ഉള്ളൂവെന്ന്. ആ വാക്കുകൾ വല്ലാത്തൊരു വാശി നിറച്ചിരുന്നു ഉള്ളിൽ. അതുകൊണ്ട് പണിപ്പെട്ടു പിടിച്ചുനിന്നു. പ്രാതലിനും ഉച്ചഭക്ഷണത്തിനും ഇടയ്ക്കുള്ള നേരത്ത് വിശപ്പ് സഹിക്കാൻ വയ്യാതെ വരുമ്പോൾ പഴങ്ങൾ കഴിച്ചു. ധാരാളം വെള്ളം കുടിച്ചു. പതിയെ ശരീരം ഈ ഡയറ്റുമായി പൊരുത്തപ്പെട്ടു. വ്യായാമവും ഡയറ്റും കൂടിയായപ്പോൾ ശരീരത്തിലെ കൊഴുപ്പുരുകിത്തുടങ്ങി. മുഖത്തെ തൂങ്ങലും കറുത്തപാടുകളും അപ്രത്യക്ഷമായി. പിസിഒഡിയുടേതായ മറ്റു ശാരീരികപ്രയാസങ്ങളും മാറി.\nആറു മാസം കഴിഞ്ഞതോടെ 64 കിലോയായി ശരീരഭാരം. ഇപ്പോൾ പ്രാതലിന് ഒരു ചപ്പാത്തി കൂടി കഴിക്കുമെന്നതൊഴിച്ചാൽ ഡയറ്റിനു വലിയ മാറ്റമില്ല. വ്യായാമവും തുടരുന്നു. ഇതൊന്നും കാണാൻ അച്ഛനില്ല എന്ന സങ്കടമേയുള്ളു, ബാക്കി എല്ലാ രീതിയിലും സന്തോഷവതിയാണ്’’– അശ്വതി പറയുന്നു.\nമുപ്പതു കിലോ ഉരുകിപ്പോയപ്പോൾ പുറംകാഴ്ചയിൽ തന്നെ വലിയ വ്യത്യാസം വന്നു. കസിൻസും സുഹൃത്തുക്കളും ഉൾപ്പെടെ പലരും വഴിയിൽ വച്ച് കണ്ടാൽ മിണ്ടാതായി. കാരണം ലളിതം– അശ്വതിയെ അവർ തിരിച്ചറിഞ്ഞില്ല. സ്വന്തം ചേച്ചിയുടെ പ്രതിശ്രുത വരന്റെ വീട്ടുകാർ പോലും വണ്ണം കുറഞ്ഞ് കണ്ടപ്പോൾ ഇതു തന്നെയാണോ അശ്വതിയെന്ന് ചോദിച്ചു. കുറച്ചുകൂടി നേരത്തേ വണ്ണം കുറയ്ക്കാൻ തോന്നിയില്ലല്ലോ എന്നാണ് ഇപ്പോൾ മനസ്സിലെന്ന് പറയുമ്പോൾ അശ്വതിയുടെ മുഖത്ത് ആത്മവിശ്വാസത്തിന്റെ തിളക്കം.\n∙ ചോറും മധുരവും പൂർണമായി ഒഴിവാക്കി ∙ എണ്ണ കുറച്ചു\n∙ പ്രോട്ടീൻ ലഭിക്കാൻ\nദിവസവും മുട്ടവെള്ള കഴിച്ചു\n∙ പഴങ്ങളും പച്ചക്കറികളും\n∙ ധാരാളം വെള്ളം കുടിച്ചു


എല്ലാ കിറുക്കന് സഞ്ചാരങ്ങളിലും ഞാന് നിനക്കൊപ്പമുണ്ടായിരുന്നു.... സണ്ണി ലിയോണിന് പിറന്നാൾ ആശംസകൾ നേർന്ന് ഭര്‍ത്താവിന്റെ കുറിപ്പ്,husband wishes dunny leonkeralaonlinenews.com | Malayalam news, kerala news, onlinenews,\nMonday November 18th, 2019 - 12:02:pm\nഎല്ലാ കിറുക്കന് സഞ്ചാരങ്ങളിലും ഞാന് നിനക്കൊപ്പമുണ്ടായിരുന്നു.... ...\nPublished: Monday 13 May 2019 05:06:11 PM\nപിറന്നാള് ദിനത്തില് അടുത്ത സുഹൃത്തും പ്രിയപ്പെട്ട ഭാര്യയുമായ സണ്ണി ലിയോണിന് ഇന്‍സ്റ്റഗ്രാമിലൂടെയാണ് ഡാനിയല് വെബർ ആശംസ അറിയിച്ചു. എഴുതാനാണെങ്കില് ഒരുപാടുണ്ട്. ഒരു പോസ്റ്റില് ഒതുക്കാവുന്നതിലധികം കാര്യങ്ങള് മനസിലേക്ക് എത്തുന്നുവെന്നും അദ്ദേഹം പറഞ്ഞു.\nഞാനിതുവരെ കണ്ട മനുഷ്യരില് ഏറ്റവും കാരുണ്യവും ഊഷ്മളതയുമുള്ള, ഗംഭീര മനുഷ്യന് നീയാണ്!!! നിനക്കുവേണ്ടി ചെയ്യുന്നതിനേക്കാള് കൂടുതല് കാര്യങ്ങള് മറ്റുള്ളവര്‍ക്കുവേണ്ടി ചെയ്തിട്ടുള്ളത് പലകുറി ഞാന് കണ്ടതാണ്. നമ്മള് തീരുമാനിച്ച വഴികളിലൂടെയുള്ള എല്ലാ കിറുക്കന് സഞ്ചാരങ്ങളിലും ഞാന് നിനക്കൊപ്പമുണ്ടായിരുന്നു.\nഭൂമിയിലെ ഏറ്റവും ഗംഭീര സ്ത്രീയ്ക്ക് പിറന്നാള് ആശംസകളും മാതൃദിനാശംസകളും നേരുന്നു. എക്കാലവും നിന്നെ സ്‌നേഹിക്കും. എക്കാലത്തെയും സെക്‌സിയായ സ്ത്രീ നീയാണ്, ഇപ്പോഴും. സണ്ണി ലിയോമിന്റെ 38-ാം പിറന്നാള് ദിനമാണ് ഇന്ന്. 2010ലായിരുന്നു സണ്ണി ലിയോണിന്റെയും ഡാനിയല് വെബറിന്റെയും വിവാഹം.\nRead more topics: husband, wishes, dunny leon\nhusband wishes dunny leon\nകണ്ണൂരില് ഭാര്യയെ കഴുത്ത് ഞെരിച്ചു കൊലപ്പെടുത്തി ഭര്‍ത്താവ് ആത്മഹത്യ ചെയ്തു\nരണ്ടാം വിവാഹം തന്റെ ശരീരത്തെ ബാധിച്ച വിഷബാധയായിരുന്നു, അത് നീക്കം ചെയ്തു ; ശ്വേത തിവാരി\nമദ്യപിക്കുന്നത് വിലക്കിയ ഭാര്യയെ വെട്ടികൊലപ്പെടുത്തി ; തലയുമായി സ്റ്റേഷനിലെത്തി യുവാവ്\nസിനിമ ടിക്കറ്റിന് ഇന്ന് മുതല് വില കൂടും\n'വെള്ളേപ്പ'വുമായി നൂറിന് ഷെരീഫ് വീണ്ടും എത്തുന്നു; ഫസ്റ്റ് ലുക്ക് പോസ്റ്റര് പുറത്തിറങ്ങി\n'കുങ്ഫു മാസ്റ്ററു'മായി എബ്രിഡ് ഷൈന് വീണ്ടുമെത്തുന്നു\nആസിഫ് അലിയും ജിബു ജേക്കബും ഒന്നിക്കുന്നു; 'എല്ലാം ശരിയാകും' പോസ്റ്റര് പുറത്ത്\nടൊവിനോയുടെ 'ഫോറന്‍സിക്' ഫസ്റ്റ്ലുക്ക് പോസ്റ്റര് എത്തി


വിദ്യാർത്ഥിനികളെ ഹോസ്റ്റലിൽ കയറി മർദ്ദിച്ച സംഭവം; ബാങ്ക് മാനേജരെ അറസ്റ്റ് ചെയ്തതായി പൊലീസ് | bank manager who attacked girl students arrested by police\n'അമ്മമ്മയ്ക്ക് കഥ പറഞ്ഞുകൊടുത്ത് കൊച്ചുമോള്'; ലോക്ക് ഡൗണ് നിര്‍ദ്ദേശങ്ങള് നമുക്കും പാലിക്കാം\nകൊവിഡ് ഭേദമായ ആളെ ഭാര്യ വീട്ടില് കയറ്റിയില്ല; സംസ്ഥാന വ്യാപക ബോധവല്‍ക്കരണം നടത്തുമെന്ന് മുഖ്യമന്ത്രി\nIndore, First Published 24, Feb 2020, 11:08 AM IST\nപെണ്‍കുട്ടികളുടെ ഹോസ്റ്റലിലെത്തിയാണ് അമര്‍ജീത് സിങ് പെൺകുട്ടികളെ മര്‍ദ്ദിക്കുകയും ശകാരിക്കുകയും ചെയ്തത്. സംഭവത്തിന്റെ വീഡിയോ ദൃശ്യങ്ങൾ സമൂഹമാധ്യമങ്ങളിൽ വ്യാപകമായി പ്രചരിച്ചിരുന്നു.\nഇന്‍ഡോര്: ആണ്‍കുട്ടികളോട് സംസാരിച്ചതിന്റെ പേരിൽ വിദ്യാര്‍ത്ഥിനികളെ മര്‍ദ്ദിച്ച സ്വകാര്യ ബാങ്ക് മാനേജറെ അറസ്റ്റ് ചെയ്തതായി പൊലീസ്. അമർജീത് സിംഗ് എന്നയാളെയാണ് അറസ്റ്റ് ചെയ്തത്. മധ്യപ്രദേശിലെ ഇന്‍ഡോറിൽ പെണ്‍കുട്ടികളുടെ ഹോസ്റ്റലിലെത്തിയാണ് അമര്‍ജീത് സിങ് പെൺകുട്ടികളെ മര്‍ദ്ദിക്കുകയും ശകാരിക്കുകയും ചെയ്തത്. സംഭവത്തിന്റെ വീഡിയോ ദൃശ്യങ്ങൾ സമൂഹമാധ്യമങ്ങളിൽ വ്യാപകമായി പ്രചരിച്ചിരുന്നു.\nവെള്ളിയാഴ്ച വൈകുന്നേരം ഹോസ്റ്റലിന് പുറത്തെത്തിയ ആണ് സുഹൃത്തുക്കളുമായി എംബിഎ വിദ്യാര്‍ഥിനികള് സംസാരിക്കുകയായിരുന്നു. ഇതിനിടയിലാണ് അമര്‍ജീത് സിങ് എത്തിയത്. ശകാര വര്‍ഷം നടത്തിയ ശേഷം ഇയാൾ വിദ്യാര്‍ഥിനികളെ അകാരണമായി മര്‍ദ്ദിക്കുകയായിരുന്നു. തുടര്‍ന്ന് ഇവരെ പിന്തുടര്‍ന്ന് ഹോസ്റ്റലിനുള്ളിൽ പ്രവേശിച്ചും മര്‍ദ്ദിച്ചു. ആണ്‍കുട്ടികളുമായും തര്‍ക്കമുണ്ടായി.\nഇയാള് സ്ഥിരമായി തങ്ങളെ വീക്ഷിച്ചിരുന്നു എന്നും റോഡിലൂടെ നടക്കുമ്പോഴും മറ്റും തുറിച്ച് നോക്കാറുണ്ടെന്നും ഒരു വിദ്യാര്‍ഥിനി പറഞ്ഞു. പെണ്‍കുട്ടികള് താമസിക്കുന്ന ഹോസ്റ്റലിന് സമീപത്താണ് അമര്‍ജീത് സിങും താമസിക്കുന്നത്. ആണ്‍സുഹൃത്തുക്കള് ഹോസ്റ്റലില് താമസിക്കുന്ന പെണ്‍കുട്ടികളുമായി സംസാരിക്കുന്നത് ഇയാളെ അലോസരപ്പെടുത്തിയിരുന്നതായി ഒരു സമീപവാസി പറഞ്ഞു. വിവിധ വകുപ്പുകള് പ്രകാരം ഇയാള്‍ക്കെതിരെ കേസെടുത്തിട്ടുണ്ടെന്ന് മധ്യപ്രദേശ് പോലീസ് അറിയിച്ചു.\nനമ്മള് വീട്ടില് ഇരിക്കുന്നതുകൊണ്ട് ചില കാര്യങ്ങളുണ്ട്!


അപകടസമയത്ത് വേഗം 145 കിലോമീറ്റർ; ചങ്ങനാശേരിയില് മൂന്നുപേരുടെ ജീവനെടുത്ത ബൈക്കിന്റെ മരണയോട്ടം - Keralabhooshanam Daily അപകടസമയത്ത് വേഗം 145 കിലോമീറ്റർ; ചങ്ങനാശേരിയില് മൂന്നുപേരുടെ ജീവനെടുത്ത ബൈക്കിന്റെ മരണയോട്ടം\nHome/NEWS/KERALA/അപകടസമയത്ത് വേഗം 145 കിലോമീറ്റർ; ചങ്ങനാശേരിയില് മൂന്നുപേരുടെ ജീവനെടുത്ത ബൈക്കിന്റെ മരണയോട്ടം\nഅപകടസമയത്ത് വേഗം 145 കിലോമീറ്റർ; ചങ്ങനാശേരിയില് മൂന്നുപേരുടെ ജീവനെടുത്ത ബൈക്കിന്റെ മരണയോട്ടം\nകോട്ടയം: കഴിഞ്ഞ ദിവസം ചങ്ങനാശേരിയില് ബൈപാസിലുണ്ടായ ബൈക്ക് അപകടത്തിൽ മൂന്ന് ജീവനുകളാണ് പൊലിഞ്ഞത്. റേസിങ് നടത്തിയ ബൈക്ക് മറ്റൊരു ബൈക്കിലേക്ക് ഇടിച്ചുകയറിയാണ് അപകടം സംഭവിച്ചത്. അപകട സമയത്ത് പി എസ് ശരത്തിന്റെ ബൈക്കിന്റെ വേഗം 145 കിലോമീറ്ററായിരുന്നുവെന്നാണ് പൊലീസ് കണ്ടെത്തിയിരിക്കുന്നത്.\nശരത്തിന്റെ ഹെൽമറ്റിൽ ഘടിപ്പിച്ച ക്യാമറയിൽ പതിഞ്ഞ വീഡിയോ ദൃശ്യങ്ങളിൽ നിന്നാണ് പൊലീസിന് വേഗം സംബന്ധിച്ച വിവരം ലഭിച്ചത്. ഹെൽമറ്റ് ക്യാമറയിൽ രണ്ട് ഫയലുകളാണുള്ളതെന്ന് ഡിവൈ എസ് പി ആർ. ശ്രീകുമാർ പറഞ്ഞു. ‘ഇടയ്ക്കിടെ ക്യാമറ സ്പീഡോ മീറ്ററിലേക്ക് ഫോക്കസ് ചെയ്യുന്നുണ്ട്. ഇതിൽ 144-145 കിലോമീറ്ററാണ് വേഗം കണിക്കുന്നത്. രണ്ടാമത്തെ ഫയലിൽ അപകടത്തിന്റെ തുടക്കത്തിലെ ദൃശ്യമാണന്നും ആർ ശ്രീകുമാർ പറഞ്ഞു.\nസൗത്ത് സോൺ ട്രാഫിക് എസ് പി ബി കൃഷ്ണകുമാർ അപകടം നടന്ന സ്ഥലം സന്ദർശിച്ചു. പൊലീസ്, മോട്ടോർ വാഹന വകുപ്പ് ഉദ്യോഗസ്ഥരും സ്ഥലത്തുണ്ടായിരുന്നു. പ്രദേശത്ത് അപകടങ്ങൾ ഒഴിവാക്കുന്നതിനായി പ്രത്യേക പദ്ധതികൾ ആസൂത്രണം ചെയ്യാനും പരിശോധനകൾ കർശനമാക്കാനും എസ് പി നിർദേശം നൽകി.


BSF Arrestaman for trying to cross border to meet his Pakistani girlfriend | പ്രണയം വാട്‌സാപ്പിലൂടെ, പാക് കാമുകിയെ കാണാൻ അതിർത്തിയില്, യുവാവിന് മുട്ടൻപണി കൊടുത്ത് ബിഎസ്എഫ്..!! - Malayalam Oneindia\n3 min ago തൃശ്ശൂര് ജില്ലയില് 231 പേര്‍ക്ക് കൂടി കോവിഡ്, 232 പേര് രോഗമുക്തരായി; ജില്ലയില് 3420 രോഗികള്\n24 min ago ഭീഷണിപ്പെടുത്തി അന്വേഷണം വരുതിയിലാക്കാമെന്നത് സിപിഎമ്മിന്റെ വ്യാമോഹം മാത്രം;കേരളം പഴയ കേരളമല്ലെന്ന് സുരേന്ദ്രൻ\n30 min ago "തേജോവധം ചെയ്യാൻ യുഡിഎഫും ബിജെപിയും ശ്രമിച്ചു"; മേയർ ആര്യ രാജേന്ദ്രൻ വൺ ഇന്ത്യ മലയാളത്തോട്\nUpdated: Sun, Jul 19, 2020, 12:32 [IST]\nസൂറത്ത്: പാകിസ്ഥാനിലെ കാമുകിയെ കാണാന് അതിര്‍ത്തി കടന്ന് പോകാന് ശ്രമിച്ച യുവാവിനെ ബിഎസ്എഫ് പിടികൂടി പൊലീസിന് കൈമാറി. ഇരുപതുകാരനായ സീഷാന് സിദ്ധിഖിയാണ് ബിഎസ്എഫിന്റെ പിടിയിലായത്. യുവാവിനെതിരെ ഗുജറാത്ത് പൊലീസ് വിവിധ വകുപ്പുകള് ചുമത്തി കേസ് രജിസ്റ്റര് ചെയ്തു. മഹാരാഷ്ട്രയില് നിന്നാണ് ഇയാള് ഗുജറാത്തിലെത്തിയത്. കൊവിഡിനെ തുടര്‍ന്ന് അനുമതിയില്ലാതെ മഹാരാഷ്ട്ര അതിര്‍ത്തി കടന്നതിനും ഇയാള്‍ക്കെതിരെ പൊലീസ് കേസ് രജിസ്റ്റര് ചെയ്തിട്ടുണ്ട്.\nമൂന്നാംവര്‍ഷ എഞ്ചിനിയറിംഗ് വിദ്യാര്‍ത്ഥിയായ സീഷാന് സൈക്കിളിലാണ് മഹാരാഷ്ട്രയില് നിന്ന് എത്തിയത്. ഗുജറാത്തിലെ കച്ച്-ഈസ്റ്റ് മേഖല പൊലീസാണ് ഇയാള്‍ക്കെതിരെ കേസെടുത്തത്. സൈക്കിളില് അഹമ്മദ് നഗറില് എത്തിയ സീഷാന് ഒരു ബൈക്ക് സംഘടിപ്പിച്ചാണ് ബാക്കി യാത്ര തുടര്‍ന്നത്. മാസങ്ങള്‍ക്ക് മുമ്പ് ഫേസ്ബുക്കിലൂടെയും വാട്‌സാപ്പിലൂടെയും പരിചയപ്പെട്ട പാകിസ്ഥാന് പെണ്‍കുട്ടിയുമായി യുവാവ് പ്രണയത്തിലായിരുന്നു. തുടര്‍ന്ന് കാമുകിയെ കാണാനാണ് അതിര്‍ത്തി കടന്നതെന്ന് ഇയാള് പൊലീസിനോട് പറഞ്ഞു.\nമഹരാഷ്ട്രയിലെ ഖാജാ നഗറിലെ വീട്ടില് നിന്ന് ജൂലൈ 11നാണ് ഇയാള് യാത്ര ആരംഭിച്ചത്. കഴിഞ്ഞ വ്യാഴാഴ്ച വൈകീട്ടോടെയാണ് ഇന്ത്യ-പാക് അതിര്‍ത്തിക്ക് 1.5കിലോ മീറ്റര് അടുത്തായി ബിഎസ്എഫ് ഇയാളെ കണ്ടെത്തിയത്. ഗുജറാത്തിലെത്തിയ ഇയാള്‍ക്ക് ആരാണ് ബൈക്ക് സംഘടിപ്പിച്ച് നല്‍കിയതെന്ന കാര്യം അന്വേഷിക്കുന്നുണ്ടെന്ന് പൊലീസ് പറഞ്ഞു. എന്നാല് യുവാവിന്റെ ഒരു സുഹൃത്ത് അഹമ്മദ് നഗറിലുണ്ട്. അതുവഴിയാകാം ബൈക്ക് ലഭിച്ചതെന്ന് കുടുംബവുമായി ബന്ധപ്പെട്ടപ്പോള് അറിയാന് കഴിഞ്ഞെന്ന് പൊലീസ് പറഞ്ഞു.\nരാജസ്ഥാനിൽ അമിത് ഷാ കളത്തിൽ; ഫോൺ ചേർത്തിയതിൽ റിപ്പോർട്ട് തേടി കേന്ദ്രം!! സിബിഐ അന്വേഷണം വേണം\nരാജസ്ഥാനില് പെട്ടത് സച്ചിന് പൈലറ്റ്; വിശ്വാസ വോട്ട് നേരിടാന് കോണ്‍ഗ്രസ്, വിപ്പ് ബാധകമാവും\nbsf arrest india gujrat gujrat police man ഗുജറാത്ത് പൊലീസ് ബിഎസ്എഫ് അറസ്റ്റ്\nBSF Arrestaman for trying to cross border to meet his Pakistani girlfriend


സുഹൃത്തുക്കളെ കൊലപ്പെടുത്തി മാംസം പാകം ചെയ്ത് ഭക്ഷിച്ചു; റഷ്യയില് പ്രതിക്ക് ജീവപര്യന്തം തടവ് - ഇ വാർത്ത | evartha Cannibal who killed three of his friends and ATE them\nBreaking News: മഴക്കെടുതി: മരിച്ചവരുടെ കുടുംബങ്ങൾക്ക് ധനസഹായം പ്രഖ്യാപിച്ച് സംസ്ഥാന സര്‍ക്കാര് ◆ പാലക്കാട് ശക്തമാകുന്നു; എട്ട് ഡാമുകളില് ആറെണ്ണത്തിന്‍റേയും ഷട്ടറുകള് തുറന്നു ◆ നിര്‍ബന്ധിത മതപരിവര്‍ത്തനമെന്ന് പരാതി; കർണാടകയിൽ സർക്കാർ ക്രിസ്ത്യന് പള്ളികളുടെ കണക്കെടുക്കുന്നു ◆ ലക്ഷദ്വീപ് തീരത്തുനിന്ന് കാണാതായ കാലാവസ്ഥാ നിരീക്ഷണ യന്ത്രം മഹാരാഷ്ട്ര തീരത്ത് കണ്ടെത്തി ◆ കാറ്റിന് ശക്തി കുറഞ്ഞു; അറബിക്കടലിൽ രൂപപ്പെട്ട ന്യൂനമർദ്ദം ദുർബലമായി; അറിയിപ്പുമായി കേന്ദ്ര കാലാവസ്ഥ വകുപ്പ് ◆ ബിജെപിയുടെ തകർച്ചയ്ക്ക് കാരണം അനിയന് ബാവ ചേട്ടന് ബാവ എന്ന പേരില് അറിയപ്പെടുന്ന സുരേന്ദ്രനും മുരളീധരനും; വിമർശനവുമായി സേവ് ബിജെപി ഫോറം ◆ തങ്ങളുടെ മനസ്സ് കേരള ജനതക്കൊപ്പം; പ്രളയക്കെടുതിയിൽ ബുദ്ധിമുട്ടുന്നവരെ സഹായിക്കാൻ കോൺഗ്രസ് പ്രവർത്തകരോട് അഭ്യർത്ഥനയുമായി രാഹുലും പ്രിയങ്കയും ◆ രാജ്യ ഭരണം മാത്രമല്ല, യുദ്ധങ്ങളിൽ പോലും അവർ രാജ്യത്തെ മുന്നിൽ നിന്ന് നയിച്ചു; ഇന്ദിരാഗാന്ധിയെ പുകഴ്ത്തി രാജ്‌നാഥ് സിങ് ◆ ഇടുക്കി കൊക്കയാറില് ഉരുള്‍പൊട്ടല്; ഏഴുപേരെ കാണാതായി; അഞ്ച് വീടുകള് ഒലിച്ചുപോയി ◆ ഇത് ചെയ്തവന്റെ ജീവിതം രാവണനെപ്പോലെ വാര്‍ധക്യത്തിലും തുലഞ്ഞുപോകട്ടെ; കബഡി കളിക്കുന്ന വീഡിയോ പുറത്തുവിട്ടയാളെ ശപിച്ച് പ്രഗ്യ സിംഗ് ◆\nറഷ്യയിൽ കുപ്രസിദ്ധ സീരിയിൽ കില്ലർ എഡ്വേർഡ് സെലൻസേവിക്ക് കോടതി ജീവപര്യന്തം കഠിന തടവ് വിധിച്ചു. സ്വന്തം സുഹൃത്തുക്കളായ മൂന്ന് പേരെയാണ് എഡ്വേർഡ് മദ്യം നൽകിയതിന് ശേഷം കൊലപ്പെടുത്തിയത്. അതിനു പിന്നാലെ ഇവരുടെ മാംസം പാകം ചെയ്ത് കഴിക്കുകയായിരുന്നു.\nറഷ്യയിൽ വളരെ കോളിളക്കം സൃഷ്ടിച്ച സംഭവമായിരുന്നു എഡ്വേർഡിന്റെ ഈ കൊലപാതക രീതി. നോർത്ത്-വെസ്റ്റ് റഷ്യയിലെ അർഖാൻഗെൽസ്ക് സ്വദേശിയാണ് എഡ്വേർഡ് (56). 2016 മാർച്ചിനും 2017 മാർച്ചിനും ഇടയ്ക്കാണ് എഡ്വേർഡ് തന്റെ സുഹൃത്തുക്കളെ കൊലചെയ്ത് ഭക്ഷണമാക്കിയത്.\n‘അർഖാൻഗെൽസ്ക് നരഭോജി’ എന്നാണ് എഡ്വേർഡ് അറിയപ്പെടുന്നത്. കേസ് പരിഗണിച്ച കീഴ്ക്കോടതിയാണ് ആദ്യം ജീവപര്യന്തം തടവ് ശിക്ഷ വിധിച്ചത്. കോടതിയിൽ എഡ്വേർഡിന്റെ അഭിഭാഷകൻ തീരുമാനത്തെ എതിർത്തെങ്കിലും ഏറ്റവും കൂടിയ ശിക്ഷ തന്നെ നൽകണമെന്ന നിലപാടിലായിരുന്നു കോടതി. തുടർന്നാണ് റഷ്യയിലെ ഉന്നത കോടതിയെ സമീപിച്ചത്. അവിടേയും അനുകൂലമായ വിധി എഡ്വേർഡിന് ലഭിച്ചില്ല.\nTopics: Edvers Friends murder Punishment Russia


ഇത്തിരിവെട്ടം: ഒരു പകലിന്റെ ആത്മകഥ.\nഎന്റെ ജനനത്തിന് രാത്രിയുടെ മരണത്തോടൊപ്പം കിഴക്കന് മലമടക്കുകളും സാക്ഷിയായിരുന്നു. സൂര്യന് ഇളം ചൂടിന്റെ തലോടലായെത്തി. തണുത്ത വായു എന്നിലൂടെ അലഞ്ഞു. താമര മൊട്ടുകള് എന്നിക്കായി വിടര്‍ന്നു.\nഉഷസ്സന്ധ്യയില് നിന്ന് മധ്യാഹ്നത്തിലേക്കുള്ള യാത്രയിലെ സുര്യവെളിച്ചം ഉഷ്ണമായപ്പോഴാണ്, എനിക്കായി കുരുതി നല്‍കിയ രാത്രിയുടെ ശേഷിപ്പായിരുന്നു യാത്ര പറഞ്ഞ ഇളംവെയിലെന്ന് അറിഞ്ഞത്. മധ്യാഹ്നത്തിന്റെ മൂര്‍ദ്ധന്യത്തില് കത്തുന്ന ചൂട് എന്നെ അഹങ്കാരിയാക്കിയപ്പോള് സായാഹ്നം മനസ്സിലുണ്ടായിരുന്നില്ല. കത്തിത്തീരുന്ന സൂര്യന് സായം സന്ധ്യയുടെ വാതില്‍പ്പടിയില് എത്തിച്ചപ്പോഴേക്കും എന്നില് മരണത്തിന്റെ മഞ്ഞ നിറം പടരാന് തുടങ്ങിയിരുന്നു.\nഅമര്‍ത്തിപ്പിടിച്ച മുഷ്ടികളുമായി ജനനവും, അയഞ്ഞ കൈപ്പത്തികളുമായി മരണവും, ചൂടും ചൂരുമായി പ്രണയവും, ദുഃഖവും പ്രതീക്ഷയുമായി വിരഹവും, സ്പര്‍ശനങ്ങളിലൊങ്ങിയ സാന്ത്വനവും, ഫണം വിടര്‍ത്തിയാടുന്ന ശത്രുതയും, കരുത്തിന്റെ ബലത്തില് ഉയരുന്ന അഹങ്കാരവും... എല്ലാം നിറഞ്ഞാടിയ ലോകം എന്റെ തന്നെ മറ്റൊരു പതിപ്പായി തോന്നി. ഊര്‍ദ്ധ്വശ്വാസത്തിന് മുമ്പുള്ള ഉച്ഛാസ നിശ്വാസങ്ങള്.\nഅങ്ങകലേ എനിക്ക് ആഴിയില് ലയിക്കാനായി മാനം ചുവന്നു. രാത്രിയുടെ ജനനത്തിനായാണെന്റെ കുരുതി. ജന്മമരണങ്ങളുടെ സംഗമത്തിന്റെ മായക്കാഴ്ചക്കായി പരസഹസ്രം കണ്ണുകള് പടിഞ്ഞാറ് ചക്രവാളം തേടുന്നു.. കലണ്ടറില് അവശേഷിച്ച എന്റെ ജീവിതം ചരിത്രമാക്കി ഞാനും യാത്ര വന്ദനം പറഞ്ഞു.\nഇനി എന്റെ പിന്‍ഗാമിക്കായി ഈ രാത്രിയും മരിക്കണം. കിഴക്കന് ആകാശത്തില് രാത്രി തല തല്ലി ചാവുമ്പോള് പുതിയൊരു പകലിന്റെ ചിരി പരക്കാന് തുടങ്ങും...\nഒരു കുഞ്ഞു പോസ്റ്റ്.\nഓടോ : ചീത്ത പറയാനുദ്ദേശിക്കുന്നവര് ക്യൂപാലിക്കുക.\nഠേ........ എന്റെ തേങ്ങ ആദ്യം കിടക്കട്ടെ.\nകൊള്ളാം ഇത്തിരീ, അടിപൊളിയായിട്ടുണ്ട് ഈ ആത്മകഥ.\n(ഓ.ടോ : സുല്ല് റെറ്റിനോപൊതിയിലെ തെങ്ങില് കയറി തേങ്ങ ഇടാന് തുടങ്ങിയിട്ട് കുറെയായി. ഇനി തെങ്ങില് നിന്നും ഇറങ്ങാന് 3-4 മണിക്കൂറെടുക്കും. അതിനാ‍ല് കിടക്കട്ടെ എന്റെ വക ഒരു തേങ്ങ.) ;)\nപകലിന്റെ എന്നതിനു പകരം ഒരു ദിനത്തിന്റെ ആയിരുന്നു നല്ലത്.എന്നാല് അത് മനുഷ്യജന്മത്തിന്റെ നേര്‍കാഴ്ചയാകുന്നത്.വെളിച്ചമുണ്ടായിട്ടും കാണാന് കൂട്ടാക്കാത്ത പകലും ഇരുട്ടില് വിളക്ക് കത്തിച്ച് കാണാന് ശ്രമിക്കുന്ന രാവും.\nഇത്തിരി നന്നായിരിക്കുന്നു ഈ ആത്മകഥ.\nപഷ്കേ ഒന്നും മനസ്സിലായില്ല. പകലെങ്ങനെ മരിക്കുന്നു. ദിവസമല്ലേ മരിക്കുന്നത്. പകല് സഞ്ചരിക്കുകമാത്രമല്ലേ ചെയ്യുന്നത്. ഇപ്പൊള് ഇവിടെ പകല് കുറച്ചു കഴിഞ്ഞ് മറ്റൊരിടത്ത് പകല്. ഉഷസ്സും മധ്യാഹ്നവും സന്ധ്യയും എല്ലാം ഒരേപോലെ സഞ്ചരിക്കുന്നു. ഒരിക്കലും മരിക്കുന്നില്ല. ഇതെല്ലാം പ്രപഞ്ചം തന്റെ കാല്‍കീഴിലെന്നഹങ്കരിക്കുന്ന മനുഷ്യന് ദൈവം സൃഷ്ടിച്ച മായക്കാഴ്ചകള് മാത്രം. പകല് ഒരിക്കലും മരിക്കുന്നില്ല.\nഅപ്പോഴേക്കും അതമ്മായിയും പറഞ്ഞോ.\nഞാന് പറയാന് ശ്രമിച്ചത് പകലിന്റെ മരണം തന്നെയാണ്... ദിനം എന്നതിന്റെ രണ്ട് ഭാഗങ്ങളല്ലേ പകലും രാത്രിയും. അതില് ഒരു ഭാഗത്തിന്റെ ആഗമനത്തിനിടക്ക് മറയുന്ന മറ്റൊരു ഭാഗം.\nപിന്നെ പകലിന് മരണമില്ല... ഒരിടത്തെ രാത്രി മറ്റൊരിടത്തെ പകല് എന്ന സത്യത്തെ വിസ്മരിച്ചതല്ല. പൂര്‍വ്വ-പശ്ചിമ ചക്രവാളങ്ങള്‍ക്കിടയില് ജനിച്ച് മരിക്കുന്ന ഒരു പകല് വെട്ടം മാത്രമാണ് ഇവിടെ ഉദ്ദേശ്യം...\nഅഭിപ്രായങ്ങള്‍ക്ക് ഒത്തിരി നന്ദി.\nസത്യമായിട്ടും ഒറ്റ വായനയില്‍ത്തന്നെ ആഹ്ലാദം ജനിപ്പിച്ചു...\nമനോഹരമെന്നു പറയാം പ്രയോഗരീതി.\nഇത്തിരി പറഞ്ഞത് തെറ്റെന്നല്ല,കുറച്ചു കുടി വികസിപ്പിച്ചെങ്കില് മനുഷ്യജീവിതത്തിന് കുറച്ചു കൂടി യോജിച്ചേനെ എന്നാണ് ഞാന് ഉദ്ദേശിച്ചത്.\nഅതാതിന്റെ പാതയില് ചരിക്കുന്ന സൂര്യനും ചന്ദ്രനും.ബുദ്ധിമാനായ മനുഷ്യന് അതൊലൊരു ദൃഷ്ടാന്തമുണ്ട്.ഈ അര്‍ത്ഥത്തിലുള്ള ഖുര്‍ആന് സൂക്തം ഓര്‍മ്മിപ്പിച്ചു ഈ പോസ്റ്റ്.\nജനിമൃതികളുടെ ആത്മകഥ നന്നായി. മനോഹരമായ എഴുത്ത്.\nഇഷ്ടമായി ഈ പകലിന്റെ ആത്മകഥ..\nഅതിന്റെ ചിതയിലൊരിറ്റു കണ്ണീരു പകരാനൊരു പൌര്ണ്ണമിയും ഉദിയ്ക്കാതിരിക്കില്ല എന്ന പ്രതീക്ഷ ബാക്കി..:-)\nപകലിന്റെ കഥ നന്നായി. ഓരോ പകലിനും, ഓരോ കഥയാവും.\n“ എല്ലാം നിറഞ്ഞാടിയ ലോകം എന്റെ തന്നെ മറ്റൊരു പതിപ്പായി തോന്നി ”- എത്ര സത്യം!!!!\nപകലിനും ഉണ്ടല്ലെ,കഥ പറയാന്..?\nനന്നായി ഈ ആത്മകഥ.\n“അമര്‍ത്തിപ്പിടിച്ച മുഷ്ടികളുമായി ജനനവും,\nഅയഞ്ഞ കൈപ്പത്തികളുമായി മരണവും“\n--ഇഷ്ടമായി ഈ പ്രയോഗം\nഓ.ടോ)ഒരു ചാറ്റ് വരുത്തിവെച്ച വിനേ..!\nഇത്തിരിയേ ഉള്ളെങ്കിലും ഇതിലൊത്തിരി കര്യങ്ങളടങ്ങിയിരിക്കുന്നുണ്ടല്ലോ?\nഇത്തിരിയുടെ സ്ഥായിയായ ഫിലോസഫിക്കല് ടച്ച് ഇതിലുമുണ്ട്.\nവല്ല്യമ്മായി ഉദ്ദേശിച്ച ഇത് ‘ഇത്തിരി പറഞ്ഞത് തെറ്റെന്നല്ല,കുറച്ചു കുടി വികസിപ്പിച്ചെങ്കില് മനുഷ്യജീവിതത്തിന് കുറച്ചു കൂടി യോജിച്ചേനെ എന്നാണ് ഞാന് ഉദ്ദേശിച്ചത്.‘\nഇപ്പോളും ഇതില് നിറഞ്ഞു നില്‍ക്കുന്നുണ്ടല്ലോ,ഒന്നുകൂടി മനസ്സിരുത്തി വായിക്കൂ..\nഉഷസ്സന്ധ്യയില് നിന്നും കത്തുന്ന മദ്ധ്യാഹ്നത്തിലേക്കും ദുര്‍ബലമാകുന്ന അപരാഹ്നത്തിലേക്കുമുള്ള പകലിന്റെ യാത്ര ,\nശൈശവത്തില് നിന്നും ചോരത്തിളപ്പിന്റെയും കരുത്തിന്റെയും യൌവനത്തിലേക്കും തുടര്‍ന്ന് മരണഭയവും രോഗങ്ങളും നിരാശകളും തളര്‍ത്തുന്ന വാര്‍ദ്ധക്യത്തിലേക്കുമുള്ള മനുഷ്യന്റെ യാത്ര തന്നെയല്ലേ ഓര്‍മ്മിപ്പിക്കുന്നത്?\nഇത്തിരീ വളരെ ഇഷ്ടമായി ഈ കൊച്ചുകഥ.\nകാച്ചിക്കുറുക്കിയ ഈ കഥ ഹൃദ്യമായി.അഭിനന്ദനങ്ങള്;)\nഒരു പകലിന്റെ ജനനവും മരണവും സൂചിപ്പിക്കുന്നതു മന്‍ഷ്യന്ടേതു കൂടിയല്ലെ!\nപ്രകൃതി പറയുന്ന കഥ, ഇത്തിരി അതിനെ ഒരു കൊച്ചു ആത്മകഥയാക്കി അതില് നിന്നു് ഒരു ചിന്താ ശകലം അടര്‍ത്തിയെടുത്തു വച്ചിരിക്കുന്നു. ഇഷ്ടപ്പെട്ടു.:)\nപാവം പകല് :(\nഇതുതന്നെയല്ലേ മനുഷ്യജീവിതം . ശൈശവവും ബാല്യവും കൌമാരവും യൌവ്വനവും എല്ലാം ഏതാനും വരികളില് വിശദീകരിച്ചിരിക്കുന്നു. ഇഷ്ടമായി ഈ ചിന്ത...\nഈ ഇത്തിരിക്കിത് എന്നാ പറ്റി??\nഉച്ചയെന്നത് എങ്ങനെ അഹങ്കാരമാകും...\nമദ്ധ്യ വയസ്കരായലേ തിരിച്ചരിവുണ്ടാകാവൂ എന്നുണ്ടോ??\nരാത്രി എന്നത് പകലിന്‍റെ മരണമാകുന്നതെങ്ങനെ??\nതളര്‍ച്ചമാറ്റാനുള്ള ഒരു വിശ്രമമം മാത്രമല്ലേ..?\nഅതൊക്കെപോട്ടേ.. ഇതെവിടെ ജനിച്ച പകലാണ്??\nഅല്ല എനിക്ക് കിഴക്കന് ചക്രവാളത്തില് മലപോയിട്ട് ഒരു കുന്നുപോലും കാണാനില്ല.....\nഞാന് gmail ക്ലോസ്സ് ചെയ്തു, മൊബൈലും ഓഫാക്കി, ഇനി എന്നെ കിട്ടൂലല്ലോ.....\nKunju post kollaam ..\npettane vaayiche theerkamalo :)\nഒരു രാത്രിക്കൊരു പകലും, പകലിനൊരു രാത്രിയുമുണ്ട്........ഒന്നു ചത്താല് മറ്റൊന്നിനു വളം. അപ്പോ എന്താ പറഞ്ഞു വന്നത്...മരണം....അതിനെ തടുക്കാന് പറ്റില്ല അല്ലെ......നന്നായി ഇത്തിരി, മരണമല്ല....എഴുത്ത് :)\nഇത്തിരീ.....എനിക്കൊരു സംശയം..ഇത്തിരി കൈവിട്ടു പോയോ എന്ന്....കമ്പ്ലീറ്റ് തത്ത്വത്തില് ആണു കുറച്ച് ദിവസം ആയി....\nവളരെ ഹൃദ്യമായ കഥ, എഴുത്തും...\nഇത്തിരി ഇത് ഒത്തിരി നന്നായി.\nഎന്തിനെന്നറിയാതെ ജനിക്കുന്ന മനുഷ്യര്. ഒരു നിയോഗം പോലെ കിട്ടുന്ന ജന്മം.\n“മധ്യാഹ്നത്തിന്റെ മൂര്‍ദ്ധന്യത്തില് കത്തുന്ന ചൂട് എന്നെ അഹങ്കാരിയാക്കിയപ്പോള് സായാഹ്നം മനസ്സിലുണ്ടായിരുന്നില്ല“\nആരും തന്നെ ഓര്‍ക്കാറില്ലല്ലോ കാത്തു കാത്തിരിക്കുന്നതു ഒരു പരിക്ഷീണമായ ഒരു സായാഹ്നം ആണെന്നു, എന്നാലും തമ്മില് മത്സരിച്ചു, പക തീര്‍ത്തു, കിട്ടിയ ജീവിതം ഇല്ലാതാക്കി,\nപിന്നെ എന്നെങ്കിലും പിന്തിരിഞ്ഞു നോക്കുമ്പോള് ഒന്നുമില്ല മിച്ചം...\nചിന്തിപ്പിക്കുന്നു,, ഇത്തിരി കഥ.....\nഇത്തിരീ... സുല്ലും വല്യമ്മായിയും പൊതുവാളും കൂടി ഞാന് പറയാന് വച്ചിരുന്ന കമന്റ് എഴുതിത്തീര്‍ത്തു. അതിനാല് ഒത്തിരി ഇഷ്ടമായെന്നു മാത്രം ഇവിടെ കമന്റുന്നു.\nനല്ല വരികള്..ആത്മകഥ ഇഷ്ടായി.\nഏതോ ഒരു സിനിമയില് ശ്രീ കരമന ജനാര്‍ദ്ദനന് നായരു പറയുന്ന ഒരു ഡയലോഗിന്റെ തുടക്കം അതേ ടോണില് ക്വാട്ടുന്നു.\nഇതേ മാതിരി ഒരു ഡയലോഗ് വേറൊരു ബ്ലോഗില് പോയി പറയണമെന്ന് ആഗ്രഹമുണ്ട്.\nആ ദേഷ്യം ഇവിടെ തീര്‍ത്തതാട്ടോ....;)\nഇത്തിരിയാവുമ്പോള് ഒരു :) ഇട്ടാല് തീരാവുന്ന പിണക്കമല്ലേ. (ക്യൂപാലിക്കാന് എടുത്ത് പറഞ്ഞിട്ടുമുണ്ട്)\n"എന്റെ ജനനത്തിന് സന്ധ്യയുടെ മരണത്തോടൊപ്പം ..." സന്ധ്യ കഴിഞ്ഞ ഉടനെയാണോ പകല് വരുക?\nഅതോ ഈ സന്ധ്യ അപ്പറത്തെ ശൈലജേടെ ചേച്ചി സന്ധ്യ കെ.പി ആണോ?\nപ്പൂവിരിയും വരെ...' എന്നാണല്ലൊ\nഇത്തിരീ മനോഹരമായി പറഞ്ഞിരിക്കുന്നു... രസകരമായ എഴുത്ത്.\nഅപ്പോ ചെറുതാക്കി പറയലും നല്ല വശമാണല്ലേ... :)\nമിന്നാമിനുങ്ങേ... ജിടോക്കിനും കോപ്പീറൈറ്റ് നിര്‍ബ്ബന്ധമാക്കണമല്ലേ :)\nഞാന് വരുമ്പോഴേയ്ക്ക്ം നന്ദി പ്രസംഗം കഴിഞ്ഞോ?\nവയലന്‍സ് കഴിഞ്ഞ ഉടന്റെ തത്വചിന്ത (സ്ക്രീനില് സിനിമ അദ്വൈതം) ഇനി ഒരു താണ്ഡവം കാണോ?\nപിക്ചെറൈസ് ചെയ്യാവുന്ന വരികള്, കൊള്ളാം.\nനല്ല കഥ ഇത്തിരി:)\nമഴത്തുള്ളി മാഷേ നന്ദി.\nവല്ലയ്മ്മായി ഒത്തിരി നന്ദി. വായനക്കും അതിലുപരി വിലപ്പെട്ട അഭിപ്രായങ്ങള്‍ക്കും. ഞാന് അതേ കാര്യം തന്നെയാണ് ഒന്ന് കൂടി ചുരുക്കി സൂചിപ്പിക്കാന് ശ്രമിച്ചത്.\nസുല് നന്ദി. മധ്യാഹ്നവും സായാഹ്നവും ഒരു പോലെ യുള്ള സൂര്യ സമക്ഷം പകലും രാത്രിയും ഉണ്ടോ. അവിടെ ഒരു അവസ്ഥമാത്രമല്ലേ ഉള്ളൂ... ചക്രവാളങ്ങളല്ലേ പകലും രാത്രിയും അതിന്റെ അരോഹണ അവരോഹണങ്ങളും പ്രകടമാക്കുന്നത്. ഒരോ ഒരു പുതിയ അഡ്രസ്സില് അറിയപ്പെടുന്ന മറ്റൊരു പകലല്ലേ.\nസിയ നന്ദി കെട്ടോ.\nഅപ്പൂസ് നന്ദി. പ്രതീക്ഷ തന്നെ ബാക്കി.\nസു നന്ദി. ഓരോ പകലിനേയും വ്യത്യസ്തമാക്കുന്നത് തന്നെ ആ പകലിന് പറയാനുള്ള കഥയുമായി കൂടി ബന്ധപ്പെട്ടതല്ലേ.\nലാപുട നന്ദി കെട്ടോ. അഭിപ്രായം വിലമതിക്കുന്നു.\nമിനുങ്ങേ നന്ദി. അതല്ലെ സത്യം., ചാറ്റ്... ഉം ഉം\nപൊതുവാള് : നന്ദി. നല്ല വാക്കുകള്‍ക്കും അഭിപ്രായങ്ങള്‍ക്കും ഒരുപാട് നന്ദി.\nപ്രമോദ് : ഒത്തിരി നന്ദി.\nകരീം മാഷ് : നന്ദി മാഷേ.\nവേണു‌ജീ : ഒത്തിരി നന്ദി.\nഡിങ്കന് : നന്ദി. :(\nഅന്‍വര് : ഒത്തിരി നന്ദി. അത് തന്നെ.\nപ്രിന്‍സിയേ നന്ദി കെട്ടോ. രാത്രി കിടന്നാല് പിന്നെ ഉച്ചയ്ക്കല്ലേ എണീക്കാറുള്ളൂ... അപ്പോള് പലതും തോന്നും.\nവഴിപോക്കാ നന്ദി കെട്ടോ.\nകുറുമന്‍ജീ ഒത്തിരി നന്ദി.\nസാന്ഡോ നന്ദി. എനിക്കും ആ സംശയം തോന്നിത്തുടങ്ങിയിരിക്കുന്നു.\nമയൂര : നന്ദി.\nപാതിരാമഴ നന്ദി. ആരും ഓര്‍ക്കാറില്ല.\nചാത്ത്വോ നന്ദി കെട്ടോ. ആ ഇസ്മായിലി ഞാന് സ്വീകരിച്ചു.\nഅരവിന്ദ്. ഒത്തിരി നന്ദിയുണ്ട്. ആ സന്ധ്യയെ ഓടിച്ചു.\nഅത്തിക്കുര്‍ശ്ശി. നന്ദി. അങ്ങനെ തന്നെ.\nഅഗ്രജാ നന്ദി. ഇതിന് കോപ്പിറൈറ്റ് ബാധകമല്ല.\nഡാലീ നന്ദി. അപ്പോ ഇനി താണ്ഡവം ആവാല്ലേ...\nവായിച്ചവര്, അഭിപ്രായം അറിയിച്ചവര് എല്ലാവര്‍ക്കും ഒത്തിരി നന്ദി.\nപകലിന്റെ ഈ ആത്മകഥ വരച്ചിട്ട പോലെയുണ്ട്.


കലാമണ്ഡലം ശങ്കരൻ എമ്പ്രാന്തിരി - വിക്കിപീഡിയ\nകലാമണ്ഡലം ശങ്കരൻ എമ്പ്രാന്തിരി\nപ്രസിദ്ധനായിരുന്ന ഒരു കഥകളി സംഗീതജ്ഞനായിരുന്നു ശങ്കരൻ എമ്പ്രാന്തിരി. കഥകളി സംഗീത പ്രസ്ഥാനത്തിൽ ഒരു വേറിട്ട രീതി സൃഷ്ടിച്ച ആളായിരുന്നു അദ്ദേഹം. മൃദു ശബ്ദവും രാഗ താള ശ്രുതി നിബദ്ധമായിരുന്ന ആലാപന ശൈലിയും അദ്ദേഹത്തിന്റെ മുഖമുദ്രകളായിരുന്നു.\nമലപ്പുറം ജില്ലയിലെ വെള്ളയൂർ ഗ്രാമത്തിൽ ഒരു ദരിദ്ര ബ്രാഹ്മണ കുടുംബത്തിലായിരുന്നു അദ്ദേഹം ജനിച്ചത്. സ്കൂൾ പഠനത്തിനു ശേഷം അദ്ദേഹം ഗോവിന്ദ പിഷാരടിയുടെ കീഴിൽ സംഗീതം അഭ്യസിച്ചു. 1958 ഇൽ കലാമണ്ഡലത്തിൽ ചേർന്ന അദ്ദേഹത്തിന്റെ ഗുരുക്കന്മാർ കലാമണ്ഡലം നീലകണ്ഠൻ നമ്പീശൻ, കലാമണ്ഡലം ഗംഗാധരൻ, കലാമണ്ഡലം ശിവരാമൻ നായർ, മാധവ പണിക്കർ എന്നിവരായിരുന്നു. \nപഠിച്ചുകൊണ്ടിരുന്ന കാലത്ത് ശങ്കരൻ എമ്പ്രാന്തിരി അധികം ശ്രദ്ധിക്കപ്പെട്ടിരുന്നില്ല. കലാമണ്ഡലത്തിലെ പഠനത്തിനു ശേഷമാണ് അദ്ദേഹത്തിന്റെ സംഗീത പ്രാഗല്ഭ്യം പുറം ലോകമറിഞ്ഞു തുടങ്ങിയത്. 1965ൽ ഇരിങ്ങാലക്കുടയിലെ ഉണ്ണായി വാര്യർ കലാനിലയത്തിൽ അധ്യാപകനായി ജോലി ലഭിച്ച അദ്ദേഹം 1970ൽ കൊച്ചിയിലുള്ള ഫാക്റ്റ് കഥകളി സ്കൂളിൽ അധ്യാപകനായി ചേർന്ന് തന്റെ കലാ സപര്യ തുടർന്നു. കഥകളി സംഗീതത്തിൽ പൊന്നാനി എന്നറിയപ്പെടുന്ന, പ്രധാന ഗായകനാകാൻ പിന്നീട് അധിക സമയം വേണ്ടി വന്നില്ല. കോട്ടക്കൽ ശിവരാമൻ, കലാമണ്ഡലം കൃഷ്ണൻ നായർ, കലാമണ്ഡലം ഗോപി, കലാമണ്ഡലം രാമൻകുട്ടി നായർ എന്നിവരുടെ കൂടെ പ്രവർത്തിച്ച അദ്ദേഹത്തിന്റെ സ്വരമാധുരി ഏറെ ശ്രദ്ധ പിടിച്ചു പറ്റിയിരുന്നു. 1990 ഇൽ അദ്ദേഹം വൃക്കരോഗ ബാധിതനായി. പ്രമേഹരോഗവും അദ്ദേഹത്തെ അലട്ടിയിരുന്നു. രോഗം മൂര്ധന്യാവസ്ഥയിൽ എത്തിയപ്പോൾ അദ്ദേഹത്തിന്റെ വലതുകാൽ മുറിച്ചു മാറ്റേണ്ടി വന്നു. പക്ഷെ സംഗീതം ജീവിത വ്രതമാക്കി മാറിയ ശങ്കരൻ എമ്പ്രാന്തിരി വീണ്ടും കഥകളി വേദിയിൽ സജീവ സാന്നിധ്യമായി മാറി . നിന്നുകൊണ്ട് പാട്ടു പാടാൻ അദ്ദേഹത്തിന് കഴിയുമായിരുന്നില്ല. അതിനാൽ വീൽ ചെയറിൽ ഇരുന്നുകൊണ്ടായിരുന്നു അദ്ദേഹം പാടിയിരുന്നത്. .\nഗുരുവായൂരപ്പന്റെ ഭക്തനായിരുന്ന അദ്ദേഹം; അമ്പലനടയിൽ വച്ച്, തന്നെ പ്രസിദ്ധിയുടെ കൊടുമുടിയിൽ എത്തിച്ച "അജിത ഹരേ ജയ മാധവ വിഷ്ണോ" ,"പരി പാഹിമാം ഹരേ" എന്ന് തുടങ്ങുന്ന ഗാനങ്ങളാലപിച്ചിട്ടുണ്ട് . അദ്ദേഹത്തിന്റെ ഹിന്ദുസ്ഥാനി സംഗീത ഗായകരോടൊന്നിച്ചുള്ള ജുഗൽബന്ദി ഏറെ ശ്രദ്ധയാകർഷിച്ചിരുന്നു. 2003 ഇലെ കേരള സർക്കാരിന്റെ സ്വാതി സംഗീതപുരസ്കാരം ലഭിച്ചത് ശങ്കരൻ എമ്പ്രാന്തിരിക്കായിരുന്നു. അതിനു ശേഷം കേരള സംഗീത നാടക അക്കാദമിയുടെ ഫെല്ലോഷിപ്പ് അദ്ദേഹത്തിന് ലഭിച്ചു. 2007 നവംബർ മാസം 14 ന് ആലുവയിലുള്ള ഒരു ആശുപത്രിയിൽ വച്ച് അദ്ദേഹം മരണമടഞ്ഞു. \nNAME Embranthiri, Kalamandalam Sankaran\n"https://ml.wikipedia.org/w/index.php?title=കലാമണ്ഡലം_ശങ്കരൻ_എമ്പ്രാന്തിരി&oldid=2785258" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 21 ഏപ്രിൽ 2018, സമയം: 19:33\nഈ താൾ അവസാനം തിരുത്തപ്പെട്ടത്: 19:33, 21 ഏപ്രിൽ 2018.


കോപ്പ: കോപ്പയിലെ അബ്ദുല് റഹ്മാന് എന്ന അദ്രായി (50) അസുഖത്തെ തുടര്‍ന്ന് അന്തരിച്ചു. പക്ഷാഘാതം മൂലം ചികിത്സയിലായിരുന്നു. പരേതനായ മര്‍ദളി ആലിക്കുഞ്ഞി-മറിയം ദമ്പതികളുടെ മകനാണ്. റിസു ഏക മകനാണ്. സഹോദരങ്ങള്: ഫാത്തിബി, നബീസ, റുഖിയ, ആയിശ, പരേതനായ മുഹമ്മദ്.


ദുരിതം അനുഭവിക്കുന്നവര്‍ക്കുവേണ്ടി നല്‍കാന് എന്‍റെ ശരീരം മാത്രമാണുള്ളത്; ദയാഭായി – www.keralanewz.com-Malayalam News Portal\nFebruary 2, 2019 Editor 52 Views daya bhai, endosulfan victims, secratariate\nതിരുവനന്തപുരം: എന്‍ഡോസള്‍ഫാന് ദുരിത ബാധിതരോട് സര്‍ക്കാര് കാണിക്കുന്ന നീതിനിഷേധത്തിനും വാഗ്ദാന ലംഘനത്തിനുമെതിരെ ദുരിതബാധിതരായ കുട്ടികളും അമ്മമാരും എന്‍ഡോസള്‍ഫാന് വിരുദ്ധ സംയുക്ത സമരസമിതിയുടെ നേതൃത്വത്തില് സെക്രട്ടറിയേറ്റിന് മുമ്ബില് സമരം നടത്തുകയാണ്. എന്‍ഡോസള്‍ഫാന് ദുരിതബാധിതരുടെ സമരത്തിന് വേണ്ടി നല്‍കാന് തന്‍റെ ശരീരം മാത്രമാണുള്ളതെന്നും ബാക്കി പൊതുസമൂഹം തീരുമാനിക്കട്ടെയെന്നും സാമൂഹിക പ്രവര്‍ത്തക ദയാഭായി.\nസര്‍ക്കാരുമായി നടത്തിയ ചര്‍ച്ച പരാജയപ്പെട്ടതോടെ അര്‍ഹരായവരെ പട്ടികയില് ഉള്‍പ്പെടുത്തുന്നത് വരെ സമരം ശക്തമായി തുടരുമെന്നാണ് സമരസമിതിയുടെ നിലപാട്.ദുരിതബാധിതരുടെ പട്ടിക തയ്യാറാക്കുമ്ബോള് പഞ്ചായത്ത് അതിരുകള് ബാധകമാക്കരുതെന്ന ആവശ്യം സര്‍ക്കാര് അംഗീകരിച്ചില്ലെന്ന് സമരസമിതി പറഞ്ഞു.അര്‍ഹരായവരെ പട്ടികയില് ഉള്‍പ്പെടുത്തുന്ന കാര്യത്തില് നേരത്തേ നിശ്ചയിച്ച മാനദണ്ഡങ്ങള് മാറ്റാനാകില്ലെന്നാണ് സര്‍ക്കാര് നിലപാട്.\nഞായറാഴ്ച രാവിലെ സമരക്കാര് മുഖ്യമന്ത്രിയുടെ വസതിയിലേക്ക് സങ്കടയാത്ര നടത്തും. എന്‍ഡോസള്‍ഫാന് ബാധിതരായ ഒമ്ബത് കുട്ടികളും അവരുടെ രക്ഷിതാക്കളുമടക്കം മുപ്പതംഗ സംഘമാണ് തലസ്ഥാനത്ത് സമരം നടത്തുന്നത്.\n← Previous ആവേശത്തിന്റെ പൂരക്കാഴ്ചകള് തീര്‍ത്ത് കേരളയാത്ര തൃശൂര് ജില്ലയിലെ പര്യടനം പൂര്‍ത്തിയാക്കി\nആ വീഡിയോ വൈസ് പ്രിന്‍സിപ്പള് ഒരുക്കിയ കെണി; വാളകം ബ്രൈറ്റ് പബ്ലിക് സ്‌കൂളിലെ അധ്യാപകര് Next →\nFebruary 3, 2019 Editor Comments Off on എന്‍ഡോസള്‍ഫാന് ദുരിതബാധിതരുടെ സമരം; ഇന്ന് മുഖ്യമന്ത്രിയുടെ വസതിയിലേക്ക് സങ്കടയാത്ര\nസെക്രട്ടറിയേറ്റില് പഞ്ചിങ്; താമസിച്ചെത്തിയാല് ശമ്ബളം കട്ട്\nSeptember 27, 2018 Editor Comments Off on സെക്രട്ടറിയേറ്റില് പഞ്ചിങ്; താമസിച്ചെത്തിയാല് ശമ്ബളം കട്ട്\nറബ്ബറിന്റെ കാര്യത്തിൽ കേന്ദ്ര സർക്കാർ ഒളിച്ചു കളിക്കുന്നൂ..ജോസഫ് എം പുതുശ്ശേരി.\nMay 21, 2017 Editor No Comments\nപെട്രോൾ ഡീസൽ വില വർദ്ധനവിനെതിരെ പാലാ യിൽ വണ്ടി ഉപേക്ഷിക്കൽ സമരവുമായി കേരള യൂത്ത് ഫ്രണ്ട്എം\nSeptember 19, 2018 Editor No Comments\nമാനഭംഗക്കേസ്: ആൾദൈവം ഫലാഹരി ബാബയെ അറസ്റ്റു ചെയ്തു\nSeptember 23, 2017 Editor No Comments


മനുഷ്യബോംബാക്രമണം തുടരും: ഇറാഖ് | Iraq says suicide bombings would be routine military policy - Malayalam Oneindia\nമനുഷ്യബോംബാക്രമണം തുടരും: ഇറാഖ്\nബാഗ്ദാദ്: മനുഷ്യ ബോംബാക്രമണം തുടരുമെന്ന് ഇറാഖിന്റെ വൈസ് പ്രസിഡന്റ് താഹ യാസിന് റമദാന്. മാര്‍ച്ച് 30 ഞായറാഴ്ച ഇറാഖി ടെലിവിഷനില് സംസാരിക്കുകയായിരുന്നു അദ്ദേഹം.\nആയിരക്കണക്കിന് മുസ്ലിം യുവാക്കള് മനുഷ്യബോംബാകാന് തയ്യാറായി മുന്നോട്ട് വരുന്നുണ്ട്. ആത്മഹത്യാസ്ക്വാഡുകളെ ഉപയോഗിച്ചുള്ള ആക്രമണം ഇനി ഇറാഖിന്റെ സൈനിക നയത്തിന്റെ ഭാഗമായിരിക്കും.- റമദാന് പറഞ്ഞു.\nകഴിഞ്ഞ ദിവസത്തെ ആക്രമണം ഒരു തുടക്കം മാത്രമാണ്. കൂടുതല് സന്തോഷകരമായ വാര്‍ത്തകള് നിങ്ങള് കേള്‍ക്കും. ഏകദേശം 4,000 അറബ് യുവാക്കള് മനുഷ്യബോംബാകാന് തയ്യാറായി രംഗത്തെത്തിയിട്ടുണ്ട്. ഞങ്ങളടുെ രാജ്യം കീഴടക്കാന് വരുന്ന ശത്രുവിനെ ഏത് മാര്‍ഗ്ഗവും ഉപയോഗിച്ച് എതിര്‍ക്കും. - റമദാന് പറഞ്ഞു.\nഅതേ സമയം മനുഷ്യബോംബാക്രമണത്തിന് തങ്ങളുടെ ആക്രമണത്തെ തടയാന് കഴിയില്ലെന്ന് പെന്റഗണ് അവകാശപ്പെട്ടു. പക്ഷെ സഖ്യസേനയ്ക്കിടയില് ഇറാഖിന്റെ ഈ നീക്കം അമ്പരപ്പുണ്ടാക്കിയിട്ടുണ്ട്.


മുജാഹിദ് നേതാവ് കെ.കെ സക്കരിയ്യ സ്വലാഹിയുടെ ഖബറക്കം ഇന്ന് നടക്കും - IBC Live\nതലശ്ശേരി :കേരള നദ്വത്തുല് മുജാഹിദീന് മുന് നേതാവും ഫത്വ ബോര്‍ഡ് മുന് അംഗവും, സലഫി പണ്ഡിതനുമായ സകരിയ്യാ സ്വലാഹിയുടെ ഖബറക്കം ഇന്ന് നടക്കും. രാത്രി 10 മണിക്ക് കടവത്തൂര് എരിഞ്ഞിന് കീഴില് ജുമാ മസ്ജിദിലാണ് ചടങ്ങുകള് നടക്കുക.\nഇന്ന് ഉച്ചയ്ക്ക് 12 മണിയോടെ കണ്ണൂര് കൂത്തുപറമ്പില് ബസും സ്‌കൂട്ടറും കൂട്ടിയിടിച്ചാണ് അപകടമുണ്ടായത്. ഉടന് തലശേരി ഇന്ദിരാഗാന്ധി ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nപാലക്കാട് ജില്ലയില് എടത്തനാട്ടുകരക്ക് സമീപം പാലക്കാഴി സ്വദേശിയാണ്. കണ്ണൂരിലെ കടവത്തൂരിലാണ് താമസം. എടവണ്ണ ജാമിഅഃ നദ്‌വിയ്യയില്‍നിന്ന് ബിരുദവും അലീഗഢ് മുസ്‌ലിം യൂനിവേഴ്‌സിറ്റിയില്‍നിന്ന് ബിരുദാനന്തര ബിരുദവും നേടി. കാലിക്കറ്റ് യൂനിവേഴ്‌സിറ്റിയില്‍നിന്ന് ഡോക്ടറേറ്റ് നേടിയ അദ്ദേഹം കടവത്തൂര് നുസ്രത്തുല് ഇസ്‌ലാംഅറബിക് കോളജില് അധ്യാപകനായി ചേര്‍ന്നു.\nകേരളത്തിലെ മുജാഹിദ് സംഘടാന നേതൃത്വത്തില് സജീവമായിരുന്ന അദ്ദേഹം പിളര്‍പ്പിനെ തുടര്‍ന്ന് വിസ്ഡം ഗ്ലോബല് ഇസ്ലാമിക് മിഷന്റെ ഭാഗമായി. തുടര്‍ന്ന് പിന്നീട് അഭിപ്രായ വ്യത്യാസത്തെ തുടര്‍ന്ന് സംഘടനാ രംഗത്തുനിന്ന് മാറി സ്വതന്ത്രമായി പ്രവര്‍ത്തിച്ചുവരികയായിരുന്നു. ഇടക്കാലത്ത് സൗദി അറേബ്യയിലേക്ക് പോയ അദ്ദേഹം മാസങ്ങള്‍ക്കു മുമ്പാണ് നാട്ടില് തിരിച്ചെത്തിയത്.\nസംസ്ഥാനത്ത് ശക്തമായ മഴയ്ക്ക് സാധ്യത; ഏഴ് ജില്ലകളില് യെല്ലോ അലേര്‍ട്ട് പ്രഖ്യാപിച്ചു


Category: International News | സകലതും.കോം\nതപാലിൽ വന്ന കത്ത് പൊട്ടിച്ച ട്രംപിന്റെ മരുമകൾ തലകറങ്ങിവീണു. വിഷപ്പൊടിയെന്ന് സംശയം.\nഅമേരിക്കൻ പ്രസിഡന്റ് ഡോനാൾഡ് ട്രംപിന്റെ മരുമകൾ വെനീസാ ട്രംപ് തപാലിൽ വന്ന കത്ത് പൊട്ടിച്ചയുടൻ ബോധരഹിതയായി വീണു. കത്തിൽ വിഷപ്പൊടി ഉണ്ടായിരുന്നുവെന്നാണ് പ്രാഥമിക നിഗമനം. വെനീസ ഇപ്പോൾ ആശുപത്രിയിൽ ചികിത്സയിലാണ്. ആരോഗ്യസ്ഥിതിയിൽ ആശങ്കപ്പെടാനില്ലെന്ന് ആശുപത്രി അധികൃതർ അറിയിച്ചു. കത്തിനുള്ളിലുണ്ടായിരുന്ന വെളുത്ത പൊടി ശരീരത്തില് വീണതോടെയാണ് വെനീസയ്ക്ക് ശാരീരിക ബുദ്ധിമുട്ടുകളുണ്ടായത്. ഉടന് തന്നെ എമര്‍ജന്‍സി നമ്പറില് വിളിച്ച് ആശുപത്രിയില് ചികിത്സ തേടുകയായിരുന്നു. ട്രംപിന്റെ മൂത്ത മകൻ ഡൊനാൾഡ് ട്രംപ് ജൂനിയറിന്റെ ഭാര്യയാണ് വെനീസ. ന്യൂയോര്‍ക്കിലെ മാന്‍ഹാട്ടനില് വസതിയില് ഡൊണള്‍ഡ് ട്രംപ് ജൂനിയറിനു വന്ന കത്ത് തുറന്ന നോക്കുമ്പോഴാണ് കത്തിനൊപ്പമുണ്ടായിരുന്ന പൊടി വനീസയുടെ ശരീരത്തില് വീണത്. തുടര്‍ന്ന് വനീസയ്‌ക്കും കൂടെയുണ്ടായിരുന്ന രണ്ടു പേര്‍ക്കും മനം പുരുട്ടലും ശാരീരിക ബുദ്ധിമുട്ടുകളും അനുഭവപ്പെടുകയായിരുന്നു. ജൂനിയര് ഡൊണാള്‍ഡ് ട്രംപിന്റെ വിലാസത്തിലാണ് തപാല് ലഭിച്ചതെന്ന് ന്യൂയോര്‍ക്ക് പൊലീസ് വാക്താവ് കാര്‍ലോസ് നീവെസ് അറിയിച്ചു.…\nഓറഞ്ച് പാസ്പോര്‍ട്ട് തീരുമാനം കേന്ദ്രം ഉപേക്ഷിച്ചു.\nഓറഞ്ച് പാസ്പോര്‍ട്ട് നല്‍കാനുള്ള നീക്കത്തില് നിന്ന് കേന്ദ്രസര്‍ക്കാര് പിന്മാറുന്നു. പാസ്പോര്‍ട്ട് നല്‍കുന്നതിന് നിലവിലെ രീതി തന്നെ പിന്തുടരും. നീക്കത്തിനെതിരെ വ്യാപക എതിര്‍പ്പ് ഉയര്‍ന്ന സാഹചര്യത്തില് വിദേശകാര്യമന്ത്രി സുഷമാ സ്വരാജിന്റെ നേതൃത്വത്തില് ചേര്‍ന്ന യോഗത്തിലാണ് ഇത് സംബന്ധിച്ച തീരുമാനമായത്. എമിഗ്രേഷന് പരിശോധന വേണ്ടവര്‍ക്കാണ് ഓറഞ്ച് പസ്പോര്‍ട്ട് ശുപാര്‍ശ ചെയ്തത്. ഓറഞ്ച് പുറംചട്ടയുള്ള പാസ്പോര്‍ട്ട് വരുന്നതോടെ രാജ്യത്തെ പൗരന്മാരെ രണ്ടു തട്ടിലാക്കുകയാണ് ഭരണകൂടമെന്ന ആക്ഷേപം ഉയര്‍ന്നിരുന്നു. പത്താംക്ലാസ് പാസ്സാകാത്തവര് രാജ്യത്തിന് പുറത്തു പോകുമ്ബോള് എമിഗ്രേഷന് ക്ലിയറന്‍സ് നിര്‍ബന്ധമാണ്. ഇവര്‍ക്ക് ഓറഞ്ച് നിറത്തിലുള്ള പാസ്പോര്‍ട്ട് നല്‍കാനാണ് കേന്ദ്രസര്‍ക്കാര് തീരുമാനിച്ചിരുന്നത്. ഇത് വിദ്യാഭ്യാസപരമായും സാമൂഹികപരമായും പിന്നാക്കാവസ്ഥയിലുള്ളവരെ തിരിച്ചറിയാനുള്ള മാര്‍ഗ്ഗമായി മാറുമെന്ന വിമര്‍ശനം ഉയര്‍ന്നിരുന്നു.\nInternational News, Kerala News, Latest News, News\nപശുവിന്റെ പേരിലുള്ള ആക്രമങ്ങൾ; വിശദീകരണം തേടി സുപ്രീംകോടതി\nപശുവിന്റെ പേരിൽ നടക്കുന്ന അക്രമങ്ങൾക്കെതിരെ മഹാത്മാഗാന്ധിയുടെ പൗത്രൻ തുഷാർ ഗാന്ധി ഹർജിക്കാരനായ കേസിൽ, കോടതി നൽകിയ നിർദേശങ്ങൾ പാലിക്കാത്ത3സംസ്ഥാനങ്ങളോട് സുപ്രീം കോടതി വിശദീകരണം തേടി. രാജസ്ഥാൻ, ഹരിയാന, ഉത്തർപ്രദേശ് എന്നീ സംസ്ഥാനങ്ങളോട് പശുവിന്റെ പേരിൽ സംഘടിതമായി ആക്രമണങ്ങൾ അഴിച്ചു വിടുന്നവരെ തടയുവാനും അവർക്കെതിരെ നടപടി കൈക്കൊള്ളുവാനും തയാറാകാത്തതിനാലാണ് കോടതി വിശദീകരണം ചോദിച്ചിരിക്കുന്നത്. ഈ അക്രമങ്ങളെ തടയുവാൻ സംസ്ഥാന സർക്കാരുകൾ കൈക്കൊള്ളുന്ന നടപടികളെക്കുറിച്ചും അതിന് ഇരയായവർക്ക് ഉള്ള സംരക്ഷണവും നഷ്ടപരിഹാരവും നൽകുന്നതിനെ കുറിച്ചും3സംസ്ഥാനങ്ങളും ഏപ്രിൽ 3ന് മുമ്പ് വിശദീകരണം നൽകണമെന്ന് സുപ്രീംകോടതി ആവശ്യപ്പെട്ടു. കേസിൽ കക്ഷിയായ കേന്ദ്രസർക്കാർ ജനങ്ങൾ നിയമത്തെ കൈയിലെടുക്കുന്ന ഒരു സാഹചര്യത്തെയും പിന്തുണയ്ക്കുന്നില്ലെന്നും കോടതിയിൽ ബോധിപ്പിച്ചിരുന്നു.\nലണ്ടൻ: ആർട്ടിഫിഷ്യൽ ഇന്റലിജൻസ് (കൃത്രിമ ബുദ്ധി) കഴിവുകൊണ്ട് മനുഷ്യന്റെ മരണസമയം ഇനി കൃത്യമായി പ്രവചിക്കാൻ കഴിയും. ലണ്ടനിലെ സ്റ്റാൻഫോർഡ് യൂണിവേഴ്സിറ്റിയിലെ ഗവേഷകർ ആർട്ടിഫിഷ്യൽ ഇന്റലിജൻസിന്റെ സഹായത്തോടെയാണ് ഈ സംവിധാനം വികസിപ്പിച്ചെടുത്തത്. ഗുരുതര രോഗങ്ങൾക്ക് അടിമപ്പെട്ട ശയ്യാലംമ്പരായ രോഗികളുടെ മരണസമയം കൃത്യതയോടെ പ്രവചിക്കാൻ കഴിയുന്ന ഒരു സംവിധാനമാണ് ഇത്. രാജ്യത്തെമ്പാടുമുള്ള ആശുപത്രികളിൽ ഈ സംവിധാനം ഉപയോഗപ്പെടുത്താനുള്ള തീരുമാനത്തിലാണ് അധികൃതർ. സ്റ്റാൻഫോർഡ് ഹോസ്പിറ്റലിലും ലുസിൽ പക്കേഡ് ഹോസ്പിറ്റലിലുമായി ഏകദേശം ഒരു ലക്ഷത്തിഅറുപതിനായിരത്തോളം രോഗികളുടെ വിവരങ്ങൾ ശേഖരിച്ച് നടത്തിയ വിജയകരമായ പരീക്ഷണങ്ങൾക്ക് ഒടുവിലാണ് വാർത്ത പുറത്തുവന്നിരിക്കുന്നത്. രോഗികളുടെ പൂർവ ചരിത്രവും രോഗവിവരങ്ങളും അവർക്ക് നൽകിയ ചികിത്സയും മരുന്നുകളും അപഗ്രഥിച്ച്, ആർട്ടിഫിഷ്യൽ ഇന്റലിജൻസിന്റെ സഹായത്തോടെ ശാസ്ത്രജ്ഞർ ഒരു കമ്പ്യൂട്ടർ പ്രോഗ്രാം വികസിപ്പിച്ചെടുത്തു. ഈ മോഡൽ, ഏകദേശം നാൽപതിനായിരം രോഗികളിൽ പരീക്ഷിച്ചു. ഈ പരീക്ഷണത്തിൽ മൂന്നുമാസം മുതൽ 12 മാസം വരെയുള്ള…\nഅടിവസ്ത്രം പുറത്തു കാണുന്നു. എയർ ഹോസ്റ്റസുമാർക്കെതിരെ പരാതി.\nഎയര് ഏഷ്യക്കെതിരെ പരാതിയുമായി യാത്രക്കാരി. അടിവസ്ത്രം പുറത്ത് കാണുന്ന രീതിയിലുള്ള വനിതാ ജീവനക്കാരിയുടെ വസ്ത്ര ധാരണം തനിക്ക് അരോചകമായി തോന്നുന്നുവെന്നാണ് ജൂണ് റോബേര്‍ട്‌സണ് എന്ന ന്യൂസിലന്‍ഡ് സ്വദേശിനി നൽകിയ പരാതിയിൽ സൂചിപ്പിക്കുന്നത്. യൂറോപ്യന് എയര്‍ലൈന്‍സുകളിലും ന്യൂസിലന്‍ഡ്, അമേരിക്ക, ഓസ്‌ട്രേലിയ എന്നിവടങ്ങളിലെ വിമാനങ്ങളിലേയും ജീവനക്കാര് ഇത്തരം ഇറക്കം കുറഞ്ഞ വസത്രം ധരിക്കില്ല. എയര് ഏഷ്യയിലെ ജീവനക്കാരുടേത് വെറുപ്പുളവാക്കുന്ന വസ്ത്ര രീതിയും ഒട്ടും ആശാസ്യമല്ലാത്ത പെരുമാറ്റമാണെന്നും ഇവര് സെനറ്റര്‍ക്ക് എഴുതിയ കത്തില് പറയുന്നു. കഴിഞ്ഞ വര്‍ഷം ഒക്ടോബറിലാണ് ജൂണ് അക്വാലന്‍ഡില് നിന്ന് ക്വാലാലംപൂരിലേക്ക് യാത്ര ചെയ്തത്. മലേഷ്യയെ പോലെ മികച്ച ആദരണീയ രാജ്യം സ്ത്രീകള് വേശ്യകളെപോലെ പെരുമാറുന്നത് അനുവദിക്കാന് പാടുണ്ടോയെന്നും അവര് ചോദിച്ചു.\nപ്രശസ്ത മോഡലും നീലചിത്ര താരവുമായ കാതലീൻ വെസ്റ്റ് മരിച്ച നിലയിൽ.\nഅമേരിക്കയിലെ പ്രശസ്ത മോഡലും നീലചിത്ര താരവുമായ കാതലീൻ വെസ്റ്റ് (42 വയസ്), അലബാമയിലുള്ള സ്വന്തം വീട്ടിൽ മരിച്ച നിലയിൽ കണ്ടെത്തി. നടി വിവാഹിതയും ഒരു കുഞ്ഞിന്റെ മാതാവുമാണ്. കാതലീന്റെ മൃതദേഹം കഴിഞ്ഞ ഞായറാഴ്ച അയൽക്കാരനാണ് അവരുടെ വീട്ടിന്റെ പിന്നാമ്പുറത്ത് കണ്ടെത്തിയത്. തലയ്ക്കു പരിക്കേറ്റ നിലയിലായിരുന്നു. മരണകാരണം കൊലപാതകമാണോ എന്ന് സ്ഥിരീകരിച്ചിട്ടില്ല. പോലീസ് അന്വേഷണം തുടരുന്നു. കാതലിൻ വെസ്റ്റ് സ്വന്തം പേരിൽ വെബ്സൈറ്റ് നടത്തിയാണ് ബിസിനസ് ചെയ്തിരുന്നത്. നീലചിത്രങ്ങളിൽ അഭിനയിച്ച് ഇതിനോടകം അറിയപ്പെടുന്ന ഒരു മോഡലായി അവർ മാറിയിരുന്നു.\nറഷ്യൻ പ്രസിഡന്റ് പുടിന്റെ ഐസ് വെള്ളത്തിലെ കുളി ആഘോഷമാക്കി മാധ്യമങ്ങൾ\nബോളിവുഡ് നടൻ സൽമാൻ ഖാനെപ്പോലെ അവസരം കിട്ടിയാൽ ക്യാമറക്കുമുന്നിൽ ഉടുപ്പഴിച്ചു ശരീരസൗന്ദര്യം കാണിക്കുന്ന ഒരു ലോകനേതാവാണ് റഷ്യൻ പ്രസിഡന്റ് വ്ലാഡിമർ പുടിൻ. ഇത്തരത്തിൽ ഈയിടെ നടന്ന ഒരു സംഭവമാണ് ഇപ്പോൾ സംസാരവിഷയം. ഒരു ക്രിസ്തീയ ചടങ്ങിന്റെ ഭാഗമായി ഒരു പ്രത്യേക കണ്ടെയ്നറിൽ ശേഖരിച്ച ഐസ് വെള്ളത്തിൽ നീന്തലിനുപയോഗിക്കുന്ന നിക്കർ മാത്രം ധരിച്ച് പുടിൻ മുങ്ങാംകുഴിയിടുന്ന ചിത്രങ്ങൾ ഇപ്പോൾ വൈറലായിക്കൊണ്ടിരിക്കുകയാണ്. ഈ ചടങ്ങ് ചെയ്യണമെന്ന് അത്ര നിർബന്ധമില്ലെങ്കിലും 65 കാരനായ പുടിൻ താല്പര്യമെടുത്ത് ഇങ്ങനൊക്കെ ചെയ്യുന്നത് പബ്ലിസിറ്റിക്ക് വേണ്ടിയാണെന്നാണ് എതിരാളികളുടെ വാദം. മുൻപും ഇതുപോലെയുള്ള കാര്യങ്ങൾ ചെയ്ത് പുടിൻ വാർത്തകളിൽ ഇടം പിടിപിടിച്ചിട്ടുണ്ട്. അടുത്ത വർഷം മാർച്ചിൽ നടക്കുന്ന പ്രസിഡന്റ് തെരഞ്ഞെടുപ്പിൽ മത്സരിക്കാൻ പുടിൻ തയാറെടുക്കുകയാണ്. ചെറുപ്പക്കാരപ്പോലെ ഇത്തരം സാഹസങ്ങൾ ചെയ്ത് താൻ ഊർജസ്വലനാണെന്നു വരുത്തിത്തീർക്കാനുള്ള ശ്രമമാണെന്നാണ് പുടിന്റെ എതിരാളികൾ പറയുന്നത്.\nകാനഡയുടെ പ്രധാനമന്ത്രി തമിഴ്‌നാടിന്റെ മുണ്ടും ഷർട്ടും ധരിച്ച് വേദിയിൽ; കൗതുകത്തോടെ ജനം\nകാനഡയുടെ പ്രധാനമന്ത്രി ജസ്റ്റിൻ ട്രൂഡേവ് തമിഴ്‌നാടിന്റെ തനതു വസ്ത്രധാരണരീതിയിൽ മുണ്ടും ഷർട്ടുമണിഞ്ഞ് വേദിയിലെത്തിയത് കൗതുകമായി. തമിഴ്‌നാട്ടുകാരുടെ പ്രധാന ഉത്സവമായ പൊങ്കലിന്റെ കാനഡയിലെ ആഘോഷങ്ങളിൽ പങ്കെടുക്കാനാണ് ജസ്റ്റിൻ ട്രൂഡേവ് ഈ വേഷത്തിൽ എത്തിയത്. ഫേസ്ബുക്കിൽ അദ്ദേഹത്തിന്റെ ഒഫീഷ്യൽ പേജിൽ ഷെയർ ചെയ്യപ്പെട്ട ചിത്രങ്ങൾക്ക് ആയിരക്കണക്കിന് ലൈക്കുകളാണ് കിട്ടിക്കൊണ്ടിരിക്കുന്നത്. വളരെ ആഘോഷപൂർവ്വമാണ് കാനഡയിൽ ഇക്കുറി പൊങ്കൽ കൊണ്ടാടിയത്. ഏകദേശം മൂന്നുലക്ഷത്തോളം തമിഴ് വംശജരാണ് കാനഡയിൽ ഉള്ളത്. ജനുവരിയെ തമിഴ് ഹെറിറ്റേജ് മാസമായി പ്രഖ്യാപിക്കുമെന്ന് അദ്ദേഹം പറഞ്ഞു. Iniya Thai Pongal Nalvazhthukkal! Hadagreat time celebrating Tamil Heritage Month and Thai Pongal in Scarborough this evening. pic.twitter.com/fjZMGclH09 — Justin Trudeau (@JustinTrudeau) January 17, 2018 Helping prepare pongal this evening at Gary Anandasangaree’s Tamil Heritage Month…